AJP Song 2021// AJP Zindabad- নিৰ্বাচনী গীত// Assamese new song 2021❣❣ft. Lurinjyoti gogoi video - id 3614939d7c37c1 - Veblr\nAJP NEW ASSAMESE VIDEO SONG// LURINJYOTI GOGOI- ASSAMESE NEW SONG 2021, কন্ঠ- ৰাজীৱ ভট্টাচাৰ্য\nজয় আই অসম। অসম জাতীয় পৰিষদৰ দলীয় গীত এটি ভিডিঅ'ৰ ৰূপত\nBy Ruhul360 Media| 50 views\nAJP Khela hobe New song- খেলা হবে ????????❣❣// Lurinjyoti gogoi ????Bangla new song, Assamese new song 2021\n|| জয় আই অসম ||অসম প্ৰথম সদায় আৰু চিৰদিন।\nAny queries : For whatsapp chat- 7099534854\n#খেলা_হবে#JatiyaParishad_song #ajp_new_song_2021 #ajpbanglasong #Lurinsong\nDisclaimer- Some contents are used for educational purpose under fair use. Copyright Disclaimer Under Section 107 of the Copyright Act 1976, allowance is made for "\nBy Ruhul360 Media| 39 views\nAJP NEW ASSAMESE SONG 2021// আহা আহা ওলাই আহা.. Ft. Lurinjyoti gogoi song\na video for Margherita constituency ( A.J.P.)\nSung by Jinti Das, written by Sanjib Sharma and composed by Rizwan Yasin\n#ajprdsong #akhilgogoisong #AssameseNewSong2021 #lurinjyotigogoisong\nBy Ruhul360 Media| 74 views\nBy Ruhul360 Media| 199 views\nAJP- ১২০ নং নাহৰকটীয়া বিধানসভা সমষ্টিৰ অসম জাতীয় পৰিষদৰ,নিৰ্বাচনী সভা...Ft. Lurinjyoti gogoi ????\nআজি ১২০ নং নাহৰকটীয়া বিধানসভা সমষ্টিৰ অসম জাতীয় পৰিষদৰ,নিৰ্বাচনী সভা....\nস্থান : সাৰনগৰী ৰাজহুৱা খেলপথাৰ ,নামৰূপ।\n|| অসম প্ৰথম : সদায় আৰু চিৰদিন ||\n|| জয় আই অসম ||\nঅসম জাতীয় পৰিষদ জিন্দাবাদ\nনাহৰকটীয়াৰ আকাশত এতিয়া কেৱল অসম জাতীয় পৰিষদৰ পতাকা\nআজি নামৰূপত অসম জাতীয় পৰিষদৰ এক বিশাল জনসভাত অংশগ্ৰহণ কৰোঁ।\nজনতাৰ সীমাহীন উৎসাহ আৰু সমৰ্থন পাই অভিভূত হৈ পৰিছোঁ। জনতাৰ এই মৰম নিঃস্বাৰ্থ, নিৰ্ভেজাল আৰু স্বতঃস্ফূৰ্ত। আমাৰ চিন্তা, আমাৰ আদৰ্শ আৰু আমাৰ কৰ্মসূচীৰ প্ৰতি অসমৰ জনতা আজি আশ্বস্ত আৰু বিশ্বাসী। নামৰূপবাসী জনতাৰ এই সমৰ্থনে আজি নিশ্চিত কৰিছে - এইবাৰ নাহৰকটীয়াত সগৌৰৱে উৰিব আপোচবিহীন জাতীয়তাবাদৰ পতাকা।\nIn this channel you will get new Assamese video, Assamese Breaking News, Assamese Mysterious Video, Tech news in assamese,B\nAJP- আজি ১১৮ নং দুলীয়াজান বিধান সভা সমষ্টিৰ বিশাল গণ সমাৱেশ...ft. Lurinjyoti gogoi\nআজি অসম জাতীয় পৰিষদৰ ১১৮ নং দুলীয়াজান বিধান সভা সমষ্টিৰ বিশাল গণ সমাৱেশ...\n#voteforAJPঅসম প্ৰথম সদায় আৰু চিৰদিন।\n<iframe src="https://veblr.com/embed/3614939d7c37c1/ajp-song-2021-ajp-zindabad-assamese-new-song-2021ft-lurin?autoplay=true&autoplaynext=true" class="strobemediaplayback-video-player" type="text/html" width="640" height="384" scrolling="no" frameborder="0" allowfullscreen></iframe>\nAhmedabad: ન્યુ મણીનગરની જ્વેલર્સમાં બે મહિલાએ7તોલા સોનાની કરી ચોરી\nવડોદરા શહેરના રસ્તાની હાલત કફોડી\nબનાસકાંઠાના થરાદ કેનાલમાંથી વેપારીની લાશ મળી\nমূল্যবৃদ্ধি, উপনিৰ্বাচন আৰু চুবুৰীয়া ৰাজ্যৰ আগ্ৰাসন সন্দৰ্ভত লুৰীণজ্যোতি গগৈ ডাঙৰীয়াৰ মন্তব্য l\n#মূল্যবৃদ্ধি, #উপনিৰ্বাচন আৰু চুবুৰীয়া ৰাজ্যৰ আগ্ৰাসন সন্দৰ্ভত লুৰীণজ্যোতি গগৈ ডাঙৰীয়াৰ মন্তব্য lঅসম প্ৰথম সদায় আৰু চিৰদিন।\nমুখ্যমন্ত্ৰীৰ ওপৰত গোচৰ দিয়াটো আমি কেতিয়াও মানি ল’ব নোৱাৰোঁ: Akhil gogoi, Himanta, Badruddin ajmal\nমুখ্যমন্ত্ৰীৰ ওপৰত গোচৰ দিয়াটো আমি কেতিয়াও মানি ল’ব নোৱাৰোঁ: অখিল গগৈঅসমৰ বতাহ,অসমৰ হাৱা-পানী,গছ-লতা,ফুল,সৌন্দৰ্য্য আৰু প্ৰকৃতি#CMOassam #Mizoram_vs_AssamFight\nঅসম আৰক্ষীৰ ওপৰত #মিজো_আক্ৰমণ ভালপোৱা সৃষ্টিশীল মনৰ #অসমীয়া মানুহজন এইবাৰ ঐতিহাসিক শিৱসাগৰৰ পৰা দিশপুৰলৈ যাব\nVideo Credit to Original Creator Nktv\nAkhil Gogoiৰ, মিছন নৱেম্বৰ , তলাতল ঘৰত কি কৰিলে বিধায়ক অখিল গগৈ?


জীৱন - অসমীয়াৰ সুখ-দুখ\nHome devika phukan JIBANAR-ANUBHAV জীৱনৰ অনুভৱ দেৱীকা ফুকন জীৱন\nxukhdukh.com November 30, 2015 devika phukan, JIBANAR-ANUBHAV, জীৱনৰ অনুভৱ, দেৱীকা ফুকন,\nদিনটোৰ ব্যস্ততাৰ অন্তত যেতিয়া বাৰাণ্ডাৰ চকীখনত বহো, তেতিয়ালৈ গধূলী হয়গৈ৷ ওচৰ - চুবুৰীয়া কোনো কোনো ওলাই আহে সান্ধ্য ভ্ৰমণৰ বাবে৷ গধূলীৰ বজাৰ সমাৰ কৰিবৰ বাবে মানুহবোৰ ওলাই অহাৰ ফলত পৰিবেশটো যানবাহনৰ মাতত অলপ হুলস্থুলীয়া হৈ পৰে৷ সেই হুলস্থুলীয়া পৰিবেশতো কণমানিদুজনমানে চিঞৰি পঢ়াৰ মাত ভাঁহি আহে৷ একে একে দুই, একে দুইয়ে তিনি অথবা এ ফৰ এপ্পল্ , বি ফৰ বল , চি ফৰ কেট্ ৷ সেয়া সুমিত আৰু তাৰ ভণীয়েকৰ মাত৷ কাষৰে জুপুৰী ঘৰ এটাত ভাড়া কৰি থাকে ৷ বয়স দুয়োটাৰে পাঁচৰ পৰা সাত আঠ বছৰৰ ভিতৰত ৷ মাজে মাজে মাকে টেক্ টেকিয়া মাত এটাৰে চিঞৰে৷ "ইমানদিন হ’ল , ইস্কুলৰ বাইদেউৱে কিতাপ, বহী দিয়াই নাই নেকি তহঁতক? কাইলৈ ক’বিগৈ দিবলৈ৷” সুমিতৰ ভণীয়েক কাষৰে অংগনবাড়ি কেন্দ্ৰলৈ যায়, পঢ়িবলৈ, খাবলৈ৷ দেউতাকে হাজিৰা কৰি পোৱা টকা আৰু মাকে আৰ-তাৰ ঘৰত কাম কৰি পোৱা টকাকেইটাৰে চাৰিজনীয়া পৰিয়ালটো কোনোমতে চলি যায়৷ সুমিতে পঢ়ে ওচৰৰে এল, পি স্কুলখনত৷\nসিহঁতে বাস কৰা লেতেৰা পৰিবেশটোৰ পৰাই ৰাতিপুৱা চাফ্ চিকুন হৈ বিদ্যালয়লৈ ঢাপলি মেলে সিহঁত দুটাই৷ ভণীয়েকৰ পৰিধানত এটা তাইতকৈ জোখত ডাঙৰ চোলা৷ পিঠিৰ চেইনডাল চিগা ৷ সেয়ে পিঠিৰ এবখলা ওলায় যায়৷ তালৈ তাইৰ ভ্ৰুক্ষেপ নাই৷ বহী কিতাপ আদি পুৰণা বেগ এটাত লৈ বেগাই খোজ দিয়ে কেন্দ্ৰলৈ৷ তাইয়ে আগভাগ লয় গান গোৱা, কবিতা পঢ়া আদিত৷ অকণো খোকোজা নলগাকৈ বিহু আৰু অন্যান্য গানবোৰ কেনেকৈ যে গাব পাৰে তাই আচৰিত হওঁ৷ কাৰণ গান শিকা দূৰৰে কথা , শুনিবলৈও কাষৰ বিহাৰী ঠেলাচালকজনৰ ৰেডিঅ’ এটাৰ বাহিৰে আন একোৱে নাই৷ অকনো সুৰ তাল নকটাকৈ গানবোৰ গাই থকা দেখিলে ধৰিব নোৱাৰি কিমান অভাৱৰ মাজত ইহঁত ডাঙৰ দীঘল হৈছে৷ তদুপৰি সিহঁতৰ আত্মবিশ্বাসৰ লগত আমাৰ সকলো সা-সুবিধা পাই নামী -দামী বিদ্যালয়ত পঢ়িবলৈ যোৱা সন্তানসকলে ফেৰ মাৰিব নোৱাৰিব৷ সেই কণমানি কেইটাই যেতিয়া বাটে পথে দেখে তেতিয়া যিদৰে পৰিপক্ক মানুহৰ দৰে মাত লগাই তেতিয়া জানিবৰ মন যায়, সিহঁতবোৰে ক’ত পায় ইমান আত্মবিশ্বাস৷\nসম্ভৱত পৰিবেশেই শিকাই সকলো৷ এই কণমানি কেইটাই দুপৰীয়া চুবুৰীটোত পিটপিটাই ফুৰে৷ সিহঁতৰ সন্ধান চুবুৰীয়াৰ বাৰীৰ আম, কঠাল, বগৰী আদি৷ হিংসা লাগে কেতিয়াবা ইমান বেপেৰুৱা জীৱন এটা জীয়াবলৈ পোৱাৰ বাবে৷ কিন্তু পিছমূহুৰ্ত্ততে সিহঁতৰ ভৱিষ্যতটো চকুৰ আগলৈ আহে৷ সিহঁতে যিটো এলেকাত ভাড়া কৰি আছে তাত থকা সৰহসংখ্যক ছোৱালীয়ে একেবাৰেই কমবয়সত বিয়াত বহিছে৷ আৰু এক দুই বছৰতে ল’ৰা ছোৱালী জন্ম দি পৰিপক্ক হৈ পৰিছে৷ ল’ৰাবোৰো ব্যতিক্ৰম নহয় ৷ ১৪ / ১৫ বছৰ হৈছে কি নাই পলুৱাই ছোৱালী আনি সতি সন্ততিৰে ঘৰ ভৰাই পেলাইছে৷ আৰু পিছলৈ উপাৰ্জনৰ অভাৱত চুলাই মদ খাই পত্নীক মাৰপিট্ কৰি অশান্তিৰ সৃষ্টি কৰে ৷ অথবা চুৰি-টাৰী কৰি জীৱন চলাই যাব শিকি লয়৷ এই যে মৰমলগা মুখৰ সুমিত আৰু তাৰ ভণ্টী , সিহঁত দুটাৰ ভৱিষ্যতো হয়তো বাকী সকলৰ দৰেই হ’ব! দৌৰা-ঢপৰা কৰি কোনো খোকোজা নলগাকৈ শুদ্ধকে গান গাব জনা সুমিতৰ ভণীয়েকজনীক চাগে দহবছৰ মান বয়স হ’লেই গটাই দিয়া হ’ব কাৰোবাৰ হাতত৷ মানুহক ধুনীয়াকৈ মাতবোল কৰা সুমিতে কিতাপৰ সকলো জ্ঞান পাহৰি হাতত ল’ব হোটেলৰ বাচন ধুবলৈ, নহ'লে ৰিক্সা চলাবলৈ৷\nঅশিক্ষিত মাক-দেউতাকে সৰুতে হাতত ধৰি অ-আ-ক-খ শিকালে৷ কিন্তু পিছৰ পৰ্য্যায়ৰখিনিত তেওঁলোকে পাৰিব নে সিহঁতক আগবঢ়াই নিবলৈ৷ সুমিতৰ মাকৰ ফটা চাদৰখনে সিহঁতক আৰু কিমান দিনলৈ ঢাকি আশ্ৰয় দিব! পৰিস্থিতিয়ে মানুহক পৰিচালিত কৰে৷ সুমিতহঁতক পৰিস্থিতিয়ে জোখতকৈ বেছিকৈহে শিকায়৷ ভৱিষ্যতৰ লগত মোকাবিলা কৰিবলৈ কিজানি সুমিতহঁতো সক্ষম হৈ পৰিব৷ কিন্তু , সুমিত আৰু তাৰ ভণীয়েকে যদি সিহঁতৰ আত্মবিশ্বাসক হেৰুৱাই ভৱিষ্যতক আকোঁৱালিবলগীয়া হয় ! কিজানি পাহৰণিৰ গৰ্ভত হেৰাই যাব সুমিতৰ নম্র ব্যৱহাৰ, ভণীয়েকৰ মিঠা কণ্ঠ আৰু সিহঁত দুয়োটাৰে মুখৰ মিঠা হাঁহি !\nTags # devika phukan # JIBANAR-ANUBHAV # জীৱনৰ অনুভৱ # দেৱীকা ফুকন\nBy xukhdukh.com on November 30, 2015\nLabels: devika phukan, JIBANAR-ANUBHAV, জীৱনৰ অনুভৱ, দেৱীকা ফুকন


সৰ্বসাধাৰণৰ ধৈৰ্য পৰীক্ষাৰ পৰিণতিৰ বাবে সাজু থাকক বিজেপি | Asom Live 24\nসৰ্বসাধাৰণৰ ধৈৰ্য পৰীক্ষাৰ পৰিণতিৰ বাবে সাজু থাকক বিজেপি\nক’ৰোনাক ৰাজনৈতিক আহিলা হিচাপে ব্যৱহাৰ কৰিছে চৰকাৰে\nঅসম লাইভ ২৪ঃ পুনৰ দুসপ্তাহৰ বাবে গুৱাহাটী মহানগৰ জিলাত ‘লকডাউন’ৰ ম্যাদ বৃদ্ধিৰ সিদ্ধান্তক জনবিৰোধী আৰু শাসকৰ অবিবেচক নীতিৰ নগ্ন প্ৰকাশ বুলি অভিহিত কৰিছে আঞ্চলিক গণ মৰ্চাই। কাৰ পৰামৰ্শ মতে বা কোন ‘নাগৰিক’ সমাজৰ প্ৰতিনিধিৰ লগত আলোচনা কৰি চৰকাৰে এই সিদ্ধান্ত গ্ৰহণ কৰিলে সেয়া ৰাজহুৱা কৰি চৰকাৰে সাহসৰ পৰিচয় দিয়ক। জানিব পৰা মতে, প্ৰতিখন থানা এলেকাত মুষ্টিমেয় ব্যক্তিক লৈ তাহানিতে ৰাজনৈতিক লাভালাভৰ অংকৰে গঠন কৰি থোৱা ‘নাগৰিক সমিতি’কে গুৱাহাটীৰ নাগৰিক সমাজ বুলি দেখুৱাই এই একপক্ষীয় সিদ্ধান্ত জাপি দিয়া হৈছে।\nআজি প্ৰকাশ কৰা এটা বিবৃতিত আঞ্চলিক গণ মৰ্চাৰ মুখ্য আহ্বায়ক অজিত কুমাৰ ভূঞাই কয় যে কেৱল শাসকীয় দল বা চৰকাৰখনেই ৰাইজক প্ৰতিনিধিত্ব নকৰে। বিৰোধী ৰাজনৈতিক দল, সামাজিক সংগঠন, জাতীয় সংগঠনসমূহেও ৰাইজক প্ৰতিনিধিত্ব কৰে। বঁটা-বাহন, চৰকাৰী সা-সুবিধাৰ লালসাত মত্ত কেইজনমান সুবিধাবাদী ব্যক্তিক ‘নাগৰিক সমাজ’ বুলি দেখুৱাই অত্যাচাৰী এই চৰকাৰখনে গ্ৰহণ কৰা এনে সিদ্ধান্তৰ বিষম পৰিণতি বিজেপি চৰকাৰে অতি শীঘ্ৰেই ভুগিবলৈ সাজু হৈ থাকক। যি সময়ত স্বয়ং কেন্দ্ৰীয় গৃহ মন্ত্ৰ্যালয়ে স্পষ্টকৈ প্ৰকাশ কৰিছে যে দেশত ক’ৰোনাৰ ‘গণ সংক্ৰমণ’ নাই হোৱা আৰু সেয়ে ‘সামাজিক দূৰত্ব’ বজাই ‘মাস্ক’, ‘হেণ্ড গ্ল’ভ্ছ’ পৰিধান কৰি নিয়মীয়া জীৱন নিৰ্বাহত বাধা নাই। কিন্তু সেই সকলো নস্যাৎ কৰি অসমৰ স্বাস্থ্যমন্ত্ৰী ড০ হিমন্ত বিশ্ব শৰ্মাই সম্পূৰ্ণ স্বৈৰাচাৰিতাৰে সাধাৰণ মানুহক মৃত্যুৰ মুখলৈ ঠেলি দিছে। কোনোধৰণৰ স্বচ্ছতা অবিহনেই চৰকাৰখনে ক’ৰোনাৰ বিৰুদ্ধে তথাকথিত এই যুদ্ধখন চলাইছে। ক’ভিডৰ পৰা বচোৱাৰ নামত মাহ মাহ ধৰি সৰ্বসাধাৰণ মানুহক লকডাউনৰ আৱৰ্তত ৰাখি দৰিদ্ৰ, নিম্ন মধ্যবিত্ত, খুচুৰা ব্যৱসায়ী, দিন হাজিৰা কৰা মানুহ, অ’লা-উবেৰ, ই-ৰিক্সা, অট’চালকসকলৰ পৰিয়ালসমূহক তিলতিলকৈ ভাতে মৰাৰ ব্যৱস্থা কৰিছে। ক্ষুদ্ৰ ক্ষুদ্ৰ ব্যৱসায়ী মহলত হাহাকাৰ সৃষ্টি হৈছে। অথচ এইসকলৰ জীৱন নিৰ্বাহৰ কোনো বিকল্প ব্যৱস্থা নাই। ‘আমি চৰকাৰক সুধিব খুজিছো- ক’ভিডৰ সংক্ৰমণ প্ৰতিৰোধৰ বাবে সিদ্ধান্ত লোৱা কমিটীত কেইগৰাকী এপিডমল’জিষ্ট (মহামাৰী-বিশেষজ্ঞ) আছে? কোন কোন আছে? ইয়াৰ উত্তৰ ৰাজহুৱা কৰক।’ নে এজন মাত্ৰ মন্ত্ৰী আৰু দুজনমান আমোলাই সিদ্ধান্ত লৈ ৰাইজক জুৰুলা কৰাৰ অভিপ্ৰায় চৰিতাৰ্থ কৰি গৈছে। নিজৰ জিদ পূৰণ কৰিবলৈ আৰু কেন্দ্ৰৰ শকত পুঁজি আহৰণ কৰিবলৈ সঁচাই-মিছাই ক’ভিড-১৯ৰ ভয়ংকৰ সংক্ৰমণৰ ছবি এখন তুলি ধৰিবলৈ এইগৰাকী মন্ত্ৰীয়ে এতিয়া নিজৰ খেয়াল-খুচি মতে সাধাৰণ জনতাক পণবন্দী কৰিছে। দৰাচলতে বিৰোধী ৰাজনৈতিক দল, বিজেপিবিৰোধী শক্তিসমূহক ‘গৃহবন্দী’ কৰি ৰাখিবলৈ এই নিকৃষ্ট ৰাজনৈতিক চাতুৰি চলাই যোৱা হৈছে বুলি আজি সকলোৱে বুজি উঠিছে।\nবিবৃতিটোত মুখ্য আহ্বায়ক শ্ৰী ভূঞাই কয় যে ক’ৰোনাৰ ভয়াৱহতাৰ নাটকতকৈ দৰিদ্ৰ মানুহক ক্ষুধাৰ জুইৰ ভয়াৱহতা হিমন্ত বিশ্ব শৰ্মাৰ দৰে মন্ত্ৰীৰ বোধগম্য নোহোৱাটোৱেই স্বাভাৱিক। কিন্তু আমি চৰকাৰক সতৰ্ক কৰি দিব খোজো যে এই স্বৈৰাচাৰিতা ওফৰাই বাধ্য হৈ সৰ্বসাধাৰণ ৰাইজ ৰাজপথলৈ ওলাই আহিলে তাৰ বাবে অসম চৰকাৰখনেই দায়ী হ’ব।\nTags: asom live 24assam live 24axom live 24himanta biswa sarma\nআশাব‍্যঞ্জক খবৰঃ ক’ভিড-১৯ৰ প্ৰতিষেধক আৱিষ্কাৰ!\nবিজেপি বিধায়কৰ মৃতদেহ উদ্ধাৰ


হাতী পোৱালিক কান্ধত তুলি উদ্ধাৰ কৰা বনৰক্ষীক 'বাহুবলি'ৰে তুলনা জ্যেষ্ঠ বন বিষয়াৰ! - NEWS8 NE\nApril 8, 2021\t0\tBy NEWS DESK\nনিউজ ডেস্ক। যি সময়ত বিশ্বজুৰি বন্য জীৱ-জন্তুৰ অস্তিত্বৰ প্ৰতি বিভিন্ন কাৰণত তীব্ৰ ভাবুকিৰ সৃষ্টি হৈছে, তেনে সময়ত এমুঠিমান প্ৰকৃতিপ্ৰেমী তথা বন বিভাগৰ বিষয়া-কৰ্মচাৰীয়ে বহু কষ্ট স্বীকাৰ কৰি বন্যপ্ৰাণীৰ সংৰক্ষণৰ মহৎ কাৰ্যত ব্ৰতী হৈছে।\nএনে প্ৰত্যাহ্বানমূলক কাম কৰিবলৈ গৈ ইতিমধ্যে শ্বহীদ হৈছে বহু বন বিষয়া-কৰ্মী। তাৰ মাজতে অবিশ্বাস্য ধৰণেও কিছুমানে বন্যপ্ৰাণী প্ৰাণ ৰক্ষা কৰিছে।\nতেনে বহু ঘটনা ইতিমধ্যে বিশ্বজুৰি চৰ্চা লাভ কৰিছে। এগৰাকী বনৰক্ষীয়ে হাতীৰ পােৱালিক উদ্ধাৰ কৰিবলৈ কান্ধত তুলি নিৰাপদ স্থানলৈ দৌৰি যােৱা দৃশ্যও ভাইৰেল হৈছে সামাজিক মাধ্যমত। তেনে ঘটনা সংঘটিত হৈছে অসমতাে।\nশেহতীয়াকৈ ভাৰতীয় বন সেৱা (IFS)ৰ এগৰাকী জ্যেষ্ঠ বিষয়াই টুইটাৰত শ্বেয়া কৰিছে তেনে এক ভিডিঅ’।\nঘটনাটো কেইবছৰমান আগৰ। প্ৰায় ২০১৭ চনৰ ডিচেম্বৰৰ কথা। তামিলনাডুৰ মেট্টোপালয়ম বনাঞ্চলৰ এটা হাতী পোৱালি আৱদ্ধ হৈ পৰিছিল এটা নলাত।\nহাতী পোৱালিটো উদ্ধাৰৰ বাবে গৈছিল বন বিভাগৰ এটা দল। সেই অনুসৰি দলটোৱে উদ্ধাৰ কৰে নলাত আৱদ্ধ হাতী পোৱালিটো।\nউদ্ধাৰ কৰিয়েই পোৱালিটো কান্ধত তুলি লৈ আনে পালানাস্বামি সাৰথকুমাৰ নামৰ বনৰক্ষীজনে।\nবৰ্তমান সেই দৃশ্য সামাজিক মাধ্যমত শ্বেয়াৰ কৰে ভাৰতীয় বন সেৱাৰ বিষয়া সুশান্ত নন্দাই। সেই দৃশ্যটো ভাইৰেল হৈ পৰিছে সৰ্বত্ৰে। সকলোৱে পালানাস্বামিক এতিয়া অভিহিত কৰিছে বাহুবলী হিচাপে।\nভিডিঅ’টো টুইটাৰত শ্বেয়াৰ কৰি সুশান্ত নন্দাই লিখে- “তেওঁ বাহুবলী। নলাত আৱদ্ধ হৈ পৰা এটা হাতী পোৱালি উদ্ধাৰ কৰি তেওঁ লৈ আহে কান্ধত। মেট্টোপালয়ম বনাঞ্চলৰ বন কৰ্তৃপক্ষই উদ্ধাৰ কৰে যদিও হাতীটো মাতৃৰ পৰা পৃথক হৈ পৰে। সেয়েহে পোৱালিটোক এৰি থৈ নাহি কান্ধত তুলি তেওঁ লৈ আহে।”\nজানিব পৰা মতে হাতী পোৱালিটোৰ ওজন আছিল ১০০ কিলোগ্ৰাম। যোৱা বৰ্ষৰ এপ্ৰিলটো এই ভিডিঅ’ ভাইৰেল হৈ পৰিছিল। বৰ্তমানো এই দৃশ্য ব্যাপক হাৰত ভাইৰেল হৈ পৰিছে।\nউল্লেখ্য যে অসমতাে অনুৰূপ ঘটনা সংঘটিত হৈছিল তিনি বছৰ পূৰ্বে। গুৱাহাটী মহানগৰীৰ গাতে লাগি থকা পশ্চিম কামৰূপ বন সংমণ্ডলৰ অন্তৰ্গত কুলশী সংৰক্ষিত বনাঞ্চলত মাতৃৰ পৰা বিচ্ছিন্ন হৈ জনবসতিপূৰ্ণ এলেকাত প্ৰৱেশ কৰিছিল সদ্যােজাত বনৰীয়া হাতী।\nএই খবৰ লাভ কৰি ঘটনাস্থলীত উপস্থিত হৈছিল বন বিভাগৰ এটা দল। অন্য বন্যপ্ৰাণী তথা পােহনীয়া কুকুৰৰ পৰা সুৰক্ষাৰ বাবেই মােহন বৰদলৈ নামৰ বনকৰ্মী এজনে কান্ধত তুলি নিছিল সেই হাতী পােৱালিটাে।\nএই ঘটনা সংবাদ মাধ্যমত প্ৰচাৰ হােৱাৰ পাছতে স্থানীয় দল-সংগঠনে সম্বৰ্ধনা জনাইছিল বনকৰ্মীজনক।\nকাজিৰঙাত অঘটন! বহিঃৰাজ্যৰ পৰ্যটক কঢ়িয়াই নিয়া বাহনত অগ্নিকাণ্ড, তদন্তৰ নিৰ্দেশ


২৫ বছৰে এডাল সাপ পুহি ৰাখিলে শিৱ সেনাই! কি এই সাপ?— ক’লে উদ্ধৱ ঠাকৰেই\nMarch 3, 2022 5:02 pm\nগাখীৰ খুৱাই সাপ পুঁহিছিল শিৱসেনাই। কিন্তু এতিয়া সেই সাপডালেই শিৱসেনাক খুঁটিবলৈ উদ্যত হৈছে। বিজেপিৰ প্ৰতি পুনৰ এইদৰে মহাৰাষ্ট্ৰৰ মুখ্যমন্ত্ৰী উদ্ধৱ ঠাকৰে মুখৰ হৈ পৰিছে। বিজেপিক এডাল সাপৰ স’তে তুলনা কৰিছে ঠাকৰেই।\nতেওঁ কয় যে যোৱা ২৫ বছৰ ধৰি এই সাপডালক তেওঁৰ দল শিৱসেনাই প্ৰতিপাল কৰি আহিছে। কিন্তু সেই সাপডালেই খোঁট মাৰিবলৈ উদ্যত হৈছে।\nবিজেপিক এইদৰে তীক্ষ্ণ কটাক্ষ কৰি ঠাকৰেই কয় যে বিজেপিৰ দৰে এডাল সাপক কেনেদৰে মাৰিব পাৰি, সেয়া শিৱসেনাই ভালদৰেই জানে। মুম্বাইত অনুষ্ঠিত এখন ৰাজনৈতিক বৈঠকত ঠাকৰেই এই মন্তব্য কৰিছে।\nউল্লেখযোগ্য যে শেহতীয়াকৈ অহৰহ বিজেপিক কটাক্ষ কৰি আহিছে শিৱসেনাই। কিছুদিন পূৰ্বে ঠাকৰেই কৈছিল যে নিজকে হিন্দুৰ ৰক্ষাকাৰী বুলি দাবী কৰি আহিলেও প্ৰকৃততে বিজেপিৰ হিন্দুত্ববাদ ভুৱা! ক্ষমতাৰ বাবে কৰা বিজেপিৰ এয়া এখন নাটক।\nব্ৰিটিছে যিদৰে দেশবাসীৰ দাসত্ব জাপি দিছিল, তেনেধৰণে বিজেপিয়েও সেই পৰিৱেশ ঘূৰাই আনিব বিচাৰিছে! প্ৰকৃত হিন্দুৱে কেতিয়াও ইয়াক গ্ৰহণ কৰিব নোৱাৰে।\nউল্লেখযোগ্য যে বিজেপিৰ দৰেই শিৱসেনাইও হিন্দুত্ববাদত বিশ্বাস কৰে। দলটোৰ প্ৰতিষ্ঠাপক বাল ঠাকৰেৰ আদৰ্শৰ বিষয়ে সকলো জ্ঞাত।\nকিন্তু নৰেন্দ্ৰ মোদী প্ৰধানমন্ত্ৰী হোৱাৰ পাছৰে পৰা দলটোৱে বিজেপিৰ বিৰুদ্ধাচাৰণ কৰিবলৈ আৰম্ভ কৰে। ২০১৯ চনৰ মহাৰাষ্ট্ৰ বিধানসভা নিৰ্বাচনত দলটোৱে সম্পূৰ্ণ বিপৰীত আদৰ্শৰ এনচিপি আৰু কংগ্ৰেছৰ স’তে মিত্ৰতা কৰে।\nবৰ্তমান দলটোৱে মোদী চৰকাৰৰ চৰম বিৰোধী হিচাপে নতুন পৰিচিতি লাভ কৰিছে।


SEBA Class 10 Model Question Paper and Answer - 2022 | দশম শ্ৰেণীৰ প্ৰশ্নকাকত আৰু উত্তৰ » Dev Library\nSEBA Class 10 Model Question Paper and Answer – 2022, দশম শ্ৰেণীৰ প্ৰশ্নকাকত is very crucial for preparing for any exam, especially for exams like SEBA HSLC 10 Exams Sample Paper. Because it givesarough idea of the examination pattern and helps in identifying the importance of the Model Questions Paper Class 10 SEBA. SEBA Class 10 Examinations generally have repetitive questions which are most likely to come in the exam (SEBA HSLC).\nSEBA Class 10 Model Question Paper\nঅসম বৰ্ডৰ সঞ্চালনত হʼবলগীয়া 2021-2022 চনৰ মেট্ৰিক পৰীক্ষাৰ বাবে বহু পৰিশ্ৰমী ছাত্ৰ-ছাত্ৰীয়ে ইতিমধ্যে প্ৰস্তুতিত ব্যস্ত হৈছে। বৰ্ডৰ পৰীক্ষাৰ প্ৰস্তুতিত বিগত বৰ্ষৰ পৰীক্ষাৰ মডেল প্ৰশ্ন কাকত সমূহৰ গুৰুত্ব অশেষ। অনুষ্ঠিত হʼবলগীয়া পৰীক্ষাত অন্তৰ্ভুক্ত হʼব পৰা প্ৰশ্নৰ আৰ্হি জানিবলৈ আৰু নিজৰ প্ৰচেষ্টাক সথিক দিশ দিবলৈ ছাত্ৰ-ছাত্ৰীসকলে মডেল প্ৰশ্ন কাকতসমূহ মুকলি হোৱাৰ অপেক্ষা কৰা দেখিবলৈ পোৱা যায়। এনে প্ৰশ্ন কাকত সমুহৰ এক সংগ্ৰহ আপোনালোকলৈ আগবঢ়াবলৈ চেষ্টা কʼৰা হʼল। মডেল প্ৰশ্ন কাকতসমূহৰ বিষয়ে সকলো প্ৰয়োজনীয় তথ্য তথা Link এই প্ৰবন্ধটোত যোগান ধৰা হʼব।\nRead Also: SEBA Class 10 Old/Previous 8 Years Questions Paper\nদশম শ্ৰেণীৰ প্ৰশ্নকাকত আৰু উত্তৰ\nClass 10 Assamese Model Question Paper and Answer\nSEBA Class 10 Assamese Model Paper – 1\nSEBA Class 10 Assamese Sample Paper – 2\nSEBA Class 10 Assamese Sample Paper – 3\nSEBA Class 10 Assamese Sample Paper – 4\nClass 10 English Model Question Paper and Answer\nSEBA Class 10 English Model Paper – 1\nSEBA Class 10 English Model Paper – 2\nSEBA Class 10 English Model Paper – 3\nSEBA Class 10 English Model Paper – 4\nSEBA Class 10 English Internal Assessment\nSEBA Class 10 English Project Work\nClass 10 General Science Model Question Paper and Answer\nSEBA Class 10 Science Sample Paper – 1\nSEBA Class 10 Science Sample Paper – 2\nSEBA Class 10 Science Model Paper – 3\nSEBA Class 10 Science Model Paper – 4\nClass 10 Social Science Model Question Paper and Answer\nSEBA Class 10 Social Science Sample Paper – 1\nClass 10 Social Science Sample Paper – 2\nSEBA Class 10 Social Science Model Paper – 3\nClass 10 Social Science Model Paper – 4\nClass 10 Social Science Sample Paper and Answer – 5\nClass 10 Social Science Model Paper and Answer – 6\nSEBA Class 10 Elective Hindi Model Question Paper and Answer\nSEBA Class 10 Elective Hindi Sample Paper – 1\nClass 10 Elective Hindi Sample Paper – 2\nSEBA Class 10 Elective Hindi Model Paper – 3\nClass 10 Elective Hindi Model Paper – 4\nClass 10 Elective Hindi Model Paper – 5\nSEBA Class 10 Sample Question Paper and Answer\nইতিমধ্যে, 2021 ৰ মেট্ৰিকৰ মডেল প্ৰশ্ন কাকতবোৰ মুকলি কৰি দিয়া হৈছে।\nইয়াৰ লগতে বিগত বৰ্ষসমূহৰো মডেল প্ৰশ্ন কাকত তলত যোগান ধৰা হৈছে।\nমডেল প্ৰশ্ন কাকতসমূহৰ সহায়ত তেওঁলোকে বুজি পাব পাঠ্যক্ৰমৰ কোনখিনি ভাগ কেনেদৰে প্ৰস্তুত কৰিব লাগে।\nএইবোৰৰ সহায়ত ছাত্ৰ-ছাত্ৰী সকলে বুজি পাব যে প্ৰশ্ন কাকত সমূহ কেনেদৰে প্ৰস্তুত কৰা হয়, প্ৰশ্নসমূহ কেনেদৰে গঠন কৰা হয়, কেনেকুৱা ধৰণৰ প্ৰশ্নত কিমানকৈ নম্বৰ সংলগ্ন হৈ থাকে।\nইয়াৰ উপৰিও, দেখা যায় যে দীঘলীয়া তথা কিছুমান চুটি প্ৰশ্নও এক বা দুই বছৰৰ মূৰে মূৰে পুনৰাবৃত্তি হয়।\nতেনে ক্ষেত্ৰত পুৰণি মডেল প্ৰশ্ন কাকতসমূহৰ অভ্যাস কৰিলে ছাত্ৰ-ছাত্ৰী সকল উপকৃত হʼব পাৰে।\nকিয়নো অভ্যাসৰ ফলতহে তেওঁলোকে নিজৰ দুৰ্বলতাৰ বুজ লʼব পাৰিব আৰু প্ৰচেষ্টাৰ যোগেদি নিজকে নিখুঁত তথা সম্পূৰ্ণৰূপে পৰীক্ষাৰ বাবে প্ৰস্তুত কৰিব পাৰিব।\nএনে কৰা ছাত্ৰ-ছাত্ৰীসকলৰ ক্ষেত্ৰত দেখা যায় যে পৰীক্ষা গৃহত তেওঁলোকৰ মন-মগজু সক্ৰিয় তথা স্থিৰ হৈ থাকে আৰু প্ৰস্তুত কৰা ধৰণে প্ৰশ্নসমূহৰ ভালদৰে উত্তৰ লেখিব পাৰে।\nসেয়ে, ছাত্ৰ-ছাত্ৰী সকলৰ সুবিধাৰ অৰ্থে সম্ভৱপৰলৈকে পূৰ্বৰ মডেল প্ৰশ্ন কাকতসমূহৰ তথা এই বছৰত হৈ যোৱা পৰীক্ষাৰ মডেল প্ৰশ্ন কাকতৰ যোগান ধৰিবলৈ চেষ্টা কʼৰা হʼল।\nআগন্তুক পৰীক্ষাত অৱতীৰ্ণ হʼব লগীয়া ছাত্ৰ-ছাত্ৰী সকলৰ বাবে তৈয়াৰ কৰা ওপৰৰ প্ৰবন্ধখনে আপোনাৰ সহায় কৰিব বুলি আশা কৰিলোঁ।


বিৰাটৰ ভগ্নী ভাৱনা কোহলীৰ বহু নজনা কথা– News18 assam\nএইগৰাকী ক্ৰিকেটাৰ বিৰাট কোহলীৰ জ্যেষ্ঠ ভগ্নী ভাৱনা কোহলী ! জানক ভাৱনাৰ বিষয়ে নজনা বহু কথা...\nবিৰাট আৰু বিকাশ কোহলীৰ জ্যেষ্ঠ ভগ্নী ভাৱনা হৈছে পুৰুষৰ ফেশ্বন ব্ৰেণ্ড one8Selectৰ অন্যতম মুখ্য সদস্য ।\nLast Updated : May 19, 2021, 15:24 IST\nসুন্দৰ প্ৰদৰ্শনেৰে আন্তঃৰাষ্ট্ৰীয় ক্ৰিকেটৰ জগতত উজলি উঠা ভাৰতীয় ক্ৰিকেট দলৰ অধিনায়ক বিৰাট কোহলীৰ বিষয়ে আৰু নতুনকৈ কোৱাৰ প্ৰয়োজন নাই । ভাৰতীয় ক্ৰিকেট দল অধিনায়কৰ লগতে শেহতীয়াকৈ ইণ্ডিয়ান প্ৰিমিয়াৰ লীগত ৰয়েল চেলেঞ্জাৰ্ছ বাংগালুৰুৰ অধিনায়ক হিচাপে দেখিবলৈ পোৱা বিৰাটক প্ৰায়েই পত্নী অনুষ্কা শৰ্মাৰ সৈতে দেখিবলৈ পোৱা যায় । কিন্তু তেওঁৰ জ্যেষ্ঠ ভগ্নী ভাৱনা কোহলী ধিংৰাৰ বিষয়ে খুব কমকৈ জনা যায়।\nদৰাচলতে ভাৱনা কোহলী কোন, তেওঁ কি কৰে ?\nবিৰাট আৰু বিকাশ কোহলীৰ জ্যেষ্ঠ ভগ্নী ভাৱনা হৈছে পুৰুষৰ ফেশ্বন ব্ৰেণ্ড one8Selectৰ অন্যতম মুখ্য সদস্য। লগতে তেওঁ ছ'চিয়েল মিডিয়াৰ এগৰাকী সক্ৰিয় ব্যৱহাৰকাৰী, য'ত তেওঁৰ আছে ৮৫.৯ হাজাৰ অনুসৰণকাৰী যিয়ে তেওঁৰ প্ৰতিটো কামতেই দৃষ্টি ৰাখে । দিল্লীত জন্ম গ্ৰহণ কৰা আৰু ডাঙৰ দীঘল হোৱা ভাৱনাই ৰাষ্ট্ৰীয় ৰাজধানীস্থিত হংসৰাজ মডেল স্কুল আৰু দৌলত ৰাম মহাবিদ্যালয়ৰ পৰা শৈক্ষিক জীৱন সমাপ্ত কৰিছিল ।\nভাৱনাৰ ইনষ্টাগ্ৰাম পেজলৈ লক্ষ্য কৰিলে দেখা যায় যে তেওঁ এগৰাকী ধেমেলীয়া ব্যক্তি, যিয়ে নিজৰ পৰিয়ালৰ সৈতে ভাল সময় কটাবলৈ ভাল পায় । তেওঁ মেহক আৰু আয়ুষ নামৰ দুই সন্তানৰ মাতৃ । সঞ্জয় ধিংৰাৰ সৈতে বিবাহপাশত আৱদ্ধ হৈছে ভাৱনা কোহলী । যাৰ বাবে তেওঁক প্ৰায়ে পৰিয়ালৰ সৈতে ছুটীৰ সময় কটোৱা দেখিবলৈ পোৱা যায় ।\nইপিনে এগৰাকী সাধাৰণ ডাঙৰ ভগ্নী হিচাপে ভাৱনাক ভিন্ন সময়ত কনিষ্ঠ ভায়েক বিৰাটক উৎসাহিত কৰা দেখিবলৈ পোৱা যায় । বিশেষকৈ বিৰাটে কৰা আকৰ্ষণীয় প্ৰদৰ্শনৰ পিছতেই তেওঁ শ্বেয়াৰ কৰে ভাতৃ বিৰাটৰ ভিন্ন ফটো ।\nবিশেষ দিনত ভাৱনাই ইনষ্টাত এনে কিছু ফটো পোষ্ট কৰা দেখা যায়, য'ত বিৰাট আৰু তেওঁৰ পৰিয়ালৰ সদস্যসকলৰ কেতিয়াও নেদেখা দিশটো দেখিবলৈ পোৱা যায় । বিৰাটৰ জন্মদিন উপলক্ষে ভাৱনাই শ্বেয়াৰ কৰিছিল শৈশৱৰ এই ছবিখন য'ত কণমানি বিৰাটক দেখিবলৈ পোৱা গৈছে ।\n২০১৭ চনৰ এই ছবিবোৰ ইটালীৰ টাস্কানিত অনুষ্ঠিত বিৰাট আৰু অনুষ্কাৰ বিবাহৰ । যিবোৰ ফটো ইনষ্টাত আপলোড কৰিছিল তেওঁ ভাৱনাই লগতে দিল্লী আৰু মুম্বাইত তাৰকা দম্পতীয়ে আয়োজন কৰা বিবাহৰ অভ্যৰ্থনা অনুষ্ঠানৰ ফটোও শ্বেয়াৰ কৰিছিল ভাৱনাই ।\nFirst published: May 19, 2021, 15:24 IST\nAnushka sharmaSisterVirat Kohli


প্ৰতিবন্ধী শিশুৰ আশ্ৰয় গৃহ “কৌমুদালয়” ( পুৰুষোত্তম কলিতা ) – বৌদ্ধিক বিচাৰ\nচ’ৰাঘৰ / অতিথি সম্পাদকৰ চ’ৰা / প্ৰতিবন্ধী শিশুৰ আশ্ৰয় গৃহ “কৌমুদালয়” ( পুৰুষোত্তম কলিতা )\nজুলাই 6, 2017\tঅতিথি সম্পাদকৰ চ’ৰা, জীৱন জীৱন বৰ অনুপম মন্তব্য কৰক 377 দৰ্শন\n‘কৌমুদালয়’। মানে জোনাকৰ আলয়। জোনাকৰ স্নিগ্ধতা আছে, কিন্তু উত্তাপ নাই। স্নিগ্ধতা আৰু পৱিত্ৰতা লৈ পৃথিৱীত জন্মগ্ৰহণ কৰে প্ৰতিটো শিশুৱেই। কিন্তু সমাজৰ কপটতা-কুটিলতাই সৃষ্টি কৰে এজন হৃদয়্হীন দানৱ আৰু অপৰাধীৰ।\nসদ্যোজাত প্ৰতিটো শিশুৰে থাকে জীয়াই থাকি সুন্দৰ পৃথিৱীখন চোৱাৰ অধিকাৰ ।কিন্তু শাৰীৰিক অক্ষমতা লৈ জন্মগ্ৰহণ কৰা শিশুসকলক পৃথিৱীৰ সুন্দৰখিনিৰ সৈতে পৰিচয় কৰাব কোনে ? বিভিন্ন কাৰণত শাৰীৰিক অক্ষমতা লৈ জন্মগ্ৰহণ কৰা এইসকল শিশু নিজ পিতৃ মাতৃৰ বাবেও হৈ পৰে বোজা স্বৰূপ । কিন্তু এইসকল শিশুৰো আছে জীয়াই থকাৰ অধিকাৰ। শাৰীৰিক ভাৱে অক্ষম শিশুসকলৰ বাবে শিৱসাগৰ নগৰৰ সমীপৰ জয়সাগৰত ৰুণজুণ চুতীয়া নামৰ মহিলাগৰাকীয়ে প্ৰতিষ্ঠা কৰিছে কৌমুদালয় নামৰ আৱাসিক অনুষ্ঠানৰ । ৰুণজুণ চুতীয়া পেছাত এগৰাকী শিক্ষয়িত্ৰী হৈয়ো শাৰীৰিক ভাৱে অক্ষম নিজ কন্যাৰ দৰে আন শিশুসকলৰ মনৰ ভাষা বুজিবলৈ চেষ্টা কৰি ২০১১ চনত প্ৰতিষ্ঠা কৰিছিল কৌমুদালয় । প্ৰতিবন্ধী শিশুসকলক পৃথিৱীৰ সুন্দৰতা উপলব্ধি কৰোৱাৰ বাবে নিজৰ জীৱন উৎসৰ্গিত কৰা ৰুণজুণ চুতীয়াই চৰকাৰী সাহাৰ্য্যৰ নামত মাথোঁ এক লাখ টকাহে লাভ কৰিবলৈ সক্ষম হৈছে। বৰ্তমান কৌমুদালয়ত পঞ্জীয়নকৃত শিশুৰ সংখ্যা ১৭৯ জন । ইয়াৰে ১৫ টি শিশু কৌমুদালয়ৰ আৱাসী । কৌমুদালয়ত পুৱা ৯:৩০ বজাৰ পৰাই যতীন চুতীয়া , সন্ধ্যা দেৱী , নিৰ্মালী বৰুৱাকে ধৰি চাৰিজন প্ৰশিক্ষকে প্ৰতিবন্ধী শিশুসকলক নৈমিত্তিক কাৰ্য সমাপনৰ প্ৰশিক্ষণ দিয়াৰ লগতে বিভিন্ন ক্ৰীড়া, যোগাভ্যাস আৰু আখৰ শিকোৱাৰ প্ৰশিক্ষণ দিয়ে । চাৰিজন প্ৰশিক্ষকৰ উপৰি কৌমুদালয়ত আছে ছজন আৱাসী কৰ্মচাৰী আৰু এগৰাকী পৰিচাৰিকা । কৌমুদালয় পৰিচালিত হয় অভিভাৱকৰ দান বৰঙনিৰ দ্বাৰা । ৰুণজুণ চুতীয়াৰ প্ৰচেষ্টাত ইতিমধ্যে এই প্ৰতিবন্ধী শিশুসকলে মম , ধূপ , কাগজৰ বেগ আদিও প্ৰস্তুত কৰি বজাৰত বিক্ৰী কৰি আহিছে ।\nপূৰ্বৱৰ্তী লেখা দিব্যাংগসকলৰ কথাৰে ( মানসী বৰা )\nপৰৱৰ্তী লেখা ল’ৰা-ছোৱালীহঁতক গৰমবন্ধ কিয় লাগে ? ( ইমতিয়াজ হুচেইন)


ধৰ্ম, কৰ্ম আৰু বাৰ্গেইনিং মিতালী বর্মন - সাহিত্য ডট অৰ্গ\nধৰ্ম, কৰ্ম আৰু বাৰ্গেইনিং\nৰাতিপুৱাই মুখ ধুই উঠিছোঁহে কলিং বেলটো বাজি উঠিল ৷ দুজন মানুহ ৷ হাতত চান্দা তোলা বহী ৷\n“জী নমস্তে” (চকুত মোৰ প্ৰশ্নবোধক)\n“ৱো য়হা গোল চক্কৰ মে মাতা কী জগৰাতা হো ৰহা হেয় ৷ তো কিতনা লিখু? গ্যাৰ’ চ’ এক (১১০১) লিখু ?”\nপাত্তাই পোৱা নাই কি হৈ আছে ! কথা নাই, বতৰা নাই “গ্যাৰচ এক লিখু ?” 🙁 পুৱাই পুৱাই মূৰটো বিষাই গ’ল !\n“ভাইয়্যা অগৰ লেনা হেয় তো একচ’ লিকখো ৷\n“আৰে মেডাম, একচ’ চে ক্যা হোগা ? ফাইভ হাণ্ড্ৰেড ৷”\n“আৰে ভাইয়া হম য়হা কিৰায়ে পৰ ৰেহতে হেয় ৷ ইতনা নহী দে চকতে ৷ ৰখনা হে তো চ’ ৰখ লো”\n“নহী নহী মেডাম দো চ’ কৰ দো”\n“ভাইয়্যা হমতো ৱহা কভি যাতে ভী নহী ৷ একতো হম হে কিৰায়েদাৰ, উপ্পৰচে হম আয়ে য়হা পঢ়নে কে লিয়ে ৷ অউৰ চবচে জৰুৰী বাত য়ে হেয় কী আপ আয়ে হো মাতা কী জাগৰণ কে লিয়ে তো আপ ডিমাণ্ড ক্যু কৰতে হো ? জিচকী জো মৰ্জী ৱহী দেনা চাহিয়ে, ৱহী লেনা চাহিয়ে ৷ কৌন ক্যা দে ৰহা হেয় ৱো দেখ কৰ মাতা ৰাণী থোৰে না উনকী কৃপা বৰচাতী হেয় ? অউৰ এক চ’ চে ক্যা হোগা কা ক্যা মতলব ? মে অপনী জেবচে চ’ নিকালু, আপ অপনী জেবচে চ’ নিকালো, উনকো ভী বোলো ৷” (পেটে পেটে ভাবিলোঁ, এশ টকাৰে কি হ’ব বুলি ক’বলৈ আহিছে ! কিমান মানুহে টকা এটাৰ বাবে সংগ্ৰাম কৰি আছে আৰু ইহঁতে ইয়াত লাখ টকা খৰচ কৰি মাতাৰ জাগৰণ কৰে ৷ ধৰ্মনিৰপেক্ষ ৰাষ্ট্ৰত সকলো ধৰ্মক সন্মান জনোৱা হয় ৷ কিন্তু ধৰ্মনিৰপেক্ষতাই ধৰ্মভীৰুতাৰ ৰূপ ল’ব নালাগে ৷)\n“ঠিক হেয় ঠিক হেয় মেডাম চ’ হি দে দো”\nতেওঁলোকক ভালকৈ পাঠ পঢ়াই এশ টকা দি বিদায় দিলোঁ ৷ আগতেও এনে অভিজ্ঞতা নোহোৱা নহয় ৷\nভগবানে আহি কেতিয়াও কাকো কৈ থৈ যোৱা নাছিল জাকজকমতাৰে পূজা-অৰ্চনা কৰিবলৈ ৷ আৰু য’ত ভগবানৰ চান্দা দিয়াৰ নামত বাৰ্গেইনিং হয় তাত ভক্তি কিমান নিহিত হৈ থাকে তাতো সন্দেহ ওপজে ৷ ধৰ্ম প্ৰৱৰ্তকসকলে ধৰ্ম প্ৰচাৰ কৰি তেওঁলোকৰ বাণী ঠিকেই প্ৰচাৰ কৰিলে ৷ কিন্তু কিমানজনে বুজি পাইছে সেই বাণী, কিমানজনে প্ৰকৃতাৰ্থত হৃদয়াংগম কৰিব পাৰিছে তাকে ভাবি অস্বস্তিত পৰোঁ কেতিয়াবা ৷\n“পানী মৰে পিয়াহত/অগ্নি মৰে জাৰত/ খোদা ৰচুল লুকাই আছে ম’মিনৰ আঁৰত”\nপৰম শক্তিক বিচাৰি বিচাৰি আৰু কিমান দিন মানুহে চাৰিবেৰৰ দুৱাৰ টুকুৰিয়াই ফুৰিব ! কেতিয়া নিজৰ অন্তৰৰ পৰম শক্তিক চিনিব পৰা হ’ব !! কেতিয়া বুজি পাব “গংগা-যমুনা চানিলোঁ যতনে/ গয়া-কাশী তীর্থ কৈলোঁ/ হিয়াৰ ঈশ্বৰ হিয়াতে আছিলে/ ক’ৰবাত বিচাৰি মৈলোঁহে”…\n← আৰম্ভণিৰ দিন দেবব্রত গগৈ\nসৰিয়হ ফুল – April 2012 Photos →


Terbinaforce in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nसामग्री / साल्ट: Terbinafine\nTerbinaforce के प्रकार चुनें\nTerbinaforce 250 Mg Tablet Terbinaforce 500 Mg Tablet Terbinaforce Cream Terbinaforce Dusting Powder\nसदस्य इस दवा को ₹70.77 में ख़रीदे।\nTABLET Pack Size:7NOS\nTerbinaforce की जानकारी\nTerbinaforce ৰ লাভ আৰু ব্যৱহাৰসমূহ- Terbinaforce Benefits & Uses in Assamese- Terbinaforce ar laabh aaru byavaharsamuh\nTerbinaforce ৰ পালি আৰু সেয়া কেনেদৰে ল'ব- Terbinaforce Dosage & How to Take in Assamese - Terbinaforce ar paali aaru xeya kenedore lobo\nTerbinaforce ৰ পাৰ্শ্চক্ৰিয়াসমূহ- Terbinaforce Side Effects in Assamese- Terbinaforce ar parshwakriyasamuh\nTerbinaforce সংক্ৰান্ত সতৰ্কতাবাণীসমূহ- Terbinaforce Related Warnings in Assamese- Terbinaforce xonkranta xatarkatabanisamuh\nঅইন দৰৱৰ সৈতে Terbinaforceৰ গুৰুতৰ ক্ৰিয়া-প্ৰতিক্ৰিয়া- Severe Interaction of Terbinaforce with Other Drugs in Assamese- Oinor xoite Terbinaforce ar gurutor kriya-pratikriya\nTerbinaforce মতভেদসমূহ- Terbinaforce Contraindications in Assamese- Terbinaforce nishedhsamuh\nTerbinaforce ৰ বিষয়ে সততে সোধা প্ৰশ্নসমূহ- Frequently asked Questions about Terbinaforce in Assamese- Terbinaforce ar bikhoye satate xodha prashnasamuh\nখাদ্য আৰু মদৰ সৈতে Terbinaforce ক্ৰিয়া-প্ৰতিক্ৰিয়া- Terbinaforce Interactions with Food and Alcohol in Assamese- khadya aaru modor xoite Terbinaforce kriya-pratikriya\nTerbinaforce ৰ লাভ আৰু ব্যৱহাৰসমূহ - Terbinaforce Benefits & Uses in Assamese - Terbinaforce ar laabh aaru byavaharsamuh\nTerbinaforce তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTerbinaforce ৰ পালি আৰু সেয়া কেনেদৰে ল'ব - Terbinaforce Dosage & How to Take in Assamese - Terbinaforce ar paali aaru xeya kenedore lobo\nTerbinaforce-ৰ উপাদানসমূহ - Terbinaforce Active Ingredients in Assamese - Terbinaforce-ar upadaansamuh\nTerbinaforce ৰ পাৰ্শ্চক্ৰিয়াসমূহ - Terbinaforce Side Effects in Assamese - Terbinaforce ar parshwakriyasamuh\nগৱেষণাৰ ভিত্তিত, Terbinaforce ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTerbinaforce সংক্ৰান্ত সতৰ্কতাবাণীসমূহ - Terbinaforce Related Warnings in Assamese - Terbinaforce xonkranta xatarkatabanisamuh\nTerbinaforce-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Terbinaforce সুৰক্ষিত ভাবে গ্ৰহণ কৰিব পাৰে।\nTerbinaforce-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTerbinaforce প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Terbinaforce কি প্ৰভাৱ দেখা গৈছে?\nবৃক্ক can be affected by Terbinaforceৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Terbinaforce কি প্ৰভাৱ দেখা গৈছে?\nTerbinaforceৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Terbinaforce ৰ কি প্ৰভাৱ দেখা গৈছে?\nTerbinaforceৰ হৃদয় ৰ ওপৰত কোনো পাৰ্শ্ব-প্ৰতিক্ৰিয়া নাই।\nঅইন দৰৱৰ সৈতে Terbinaforceৰ গুৰুতৰ ক্ৰিয়া-প্ৰতিক্ৰিয়া - Severe Interaction of Terbinaforce with Other Drugs in Assamese - Oinor xoite Terbinaforce ar gurutor kriya-pratikriya\nTerbinaforce তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTerbinaforce মতভেদসমূহ - Terbinaforce Contraindications in Assamese - Terbinaforce nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Terbinaforce লোৱা অনুচিত যাতে -\nTerbinaforce ৰ বিষয়ে সততে সোধা প্ৰশ্নসমূহ - Frequently asked Questions about Terbinaforce in Assamese - Terbinaforce ar bikhoye satate xodha prashnasamuh\nএই Terbinaforce-এ অভ্য়াস বা নিচাৰ সৃষ্টি কৰে নেকি?\nTerbinaforceৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Terbinaforce লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু ডাক্তৰৰ পৰামৰ্শ মতেহে Terbinaforce লওক।\nনহয়, মানসিক ৰোগৰ চিকিত্সাৰ ক্ষেত্ৰত Terbinaforceৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Terbinaforce ক্ৰিয়া-প্ৰতিক্ৰিয়া - Terbinaforce Interactions with Food and Alcohol in Assamese - khadya aaru modor xoite Terbinaforce kriya-pratikriya\nখাদ্য আৰু Terbinaforceৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Terbinaforce ল'ব পাৰে।\nমদ আৰু Terbinaforceৰ মাজৰ প্ৰতিক্ৰিয়া\nগৱেষণাৰ অভাৱত, Terbinaforce লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nTerbinaforce ৰ অনুকল্প - Substitutes for Terbinaforce in Assamese\nTerbinaforce ৰ মূল্য আৰু পেকৰ চাইজ - Terbinaforce Price and Pack Size in Assamese - Terbinaforce ar mulya aaru pakor size\nTerbinaforce 250 Mg Tablet ₹74.5 खरीदें\nTerbinaforce 500 Mg Tablet ₹137.2 खरीदें\nTerbinaforce Cream ₹54.5 खरीदें\nTerbinaforce Dusting Powder ₹94.1 खरीदें\nআপুনি বা আপোনাৰ পৰিয়ালৰ কোনোবাই Terbinaforce লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Terbinaforce ব্যৱহাৰ কৰিছিল নেকি?\nআপুনি কিমান পৰিমাণে Terbinaforce সেৱন কৰিছিল?\nআপুনি Terbinaforce ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Terbinaforce সেৱন কৰে?


ফুং ফাং বেবেৰিবাং: থাইলেণ্ডৰ দিহিঙে দিপাঙে\nথাইলেণ্ডৰ দিহিঙে দিপাঙে\n২০১৪ চনৰ জুন-জুলাই মাহ। “জেঠমহীয়া ৰ’দৰ তাপত শৰীৰ বিয়াকুল” হোৱা বতৰ। “আহাৰ মাহত বাৰীত পকা আম-কঠাল-জাম” এটিও পাবলৈ নাই। তাকে বিচাৰি গৰমৰ বন্ধৰ দিন কেইটামান কটাবলৈ ৰাওনা হলোঁ থাইলেণ্ডলৈ। দক্ষিণ কোৰিয়াৰ পৰা থাইলেণ্ডলৈ কেইযোজন মানৰহে বাট যদিও পোনে পোনে যাবলৈ (direct flight) অলপ বেছি খৰছী হোৱা বাবে মাজতে চীনৰ বেইজিঙত এবাৰ ভাঙি যোৱাৰ সিদ্ধান্ত ললোঁ।\nদক্ষিণ-পূব এচিয়াৰ ভাৰত-চীন উপদ্বীপ (Indo China pennisula) ৰ কেন্দ্ৰভাগত অৱস্থিত এখন দেশ হ’ল থাইলেণ্ড। থাই ভাষাত ইয়াক ৰাটচা আনাচাক থাই (Ratcha Anachak Thai) অৰ্থাৎ থাইলেণ্ড ৰাজতন্ত্ৰ (Kingdom of Thailand) বুলি কোৱা হয়। পূৰ্বতে থাইলেণ্ডৰ নাম আছিল চিয়াম (Siam)। থাইলেণ্ড পৃথিৱীৰ এনে এখন দেশ য’ত এতিয়াও ৰাজতন্ত্ৰ প্ৰচলিত। অৱশ্যে ২০১৪ চনৰ সেণা অভ্যুথ্থানৰ পিছত বৰ্তমানৰ ৰজাজন নামতহে থকা বুলি ক’ব পাৰি। থাইলেণ্ডৰ ঋতু তিনিটা – গ্ৰীষ্ম (মাৰ্চৰ পৰা জুনলৈ), বৰ্ষা (জুলাইৰ পৰা অক্টোবৰলৈ) আৰু শীত (নৱেম্বৰৰ পৰা ফেব্ৰুৱাৰীলৈ)। পিছে ইয়াত বৰ্ষাকালতো নেৰানেপেৰা বৰষুণ খুব কমেইহে হয়।\nহোটেল গৈ পাওঁতে ৰাতি ১ মানেই বাজিল। আগতেই ঠিক কৰি থোৱামতে পিছদিনাখন ৰাতিপুৱা ৬:৩০ বজাৰপৰাই বেংকক চহৰখন চাবলৈ বুলি ওলালোঁ।\n১) বেংককৰ ওপঙা বজাৰ (Bangkok floating market): ডামনয়েন চাডুক (Damnoen Saduak) জিলাত অৱস্থিত ওপঙা বজাৰখন থাইলেণ্ডৰ এটা প্ৰধান দৰ্শনীয় স্থান। ইয়াত দুয়োকাষে পানীৰ ওপৰতে সজা কিছুমান ঘৰত থকা দোকানৰ উপৰিও নাৱেৰে পোহাৰীসকলে বিভিন্ন বস্তু বেচিবলৈ আনে। ইয়াৰ ভিতৰত ফল-মূল, কাপোৰ, কাঠ-বাঁহত কটা সৰু-সৰু মূৰ্তি, মচলা আদিয়েই প্ৰধান। অতীজত হেনো থাইলেণ্ডৰ কোনো কোনো ঠাইত এনেদৰে বস্তুৰ বেচা কিনা হৈছিল। অৱশ্যে বৰ্তমান এই বজাৰখনৰ প্ৰধান লক্ষ্য পৰ্য্যটকসকলহে। এটা নিদ্দিষ্ট ঠাইৰ পৰা ছয়-সাতজনীয়া গোটক একো একোখন সৰু নাৱেৰে বজাৰখনৰ ইটো মূৰৰপৰা সিটো মূৰলৈ লৈ যোৱা হয়। পোহাৰীসকল ৰাতিপুৱা আহি আবেলি উভতি যায়গৈ। গৈ থকাৰ বাটত পানীৰ ওপৰতে সৰু সৰু ঘৰ সাজি মানুহৰ বসতি হোৱা দেখি আচৰিত মানিছিলোঁ কাৰণ মূল ভূমিখণ্ডৰ পৰা এই অঞ্চল কিছু দূৰৈত অৱস্থিত। গতিকে অত্যাৱশ্যকীয় সা সামগ্ৰীৰ বাবেও হয়তো তেওঁলোকে নাৱেৰে যাত্ৰা কৰি যাবলগীয়া হয়।\nএই অঞ্চলৰ আন এক আকৰ্ষণ হ’ল বিভিন্ন সাপ, জহামাল আদি চুবলৈ পোৱাটো। মূহুৰ্ততে এটা হৰিণ পোৱালি পৰ্য্যন্ত মেৰিয়াই লৈ গিলি পেলাব পৰাৰ জোখেৰে প্ৰকাণ্ড দীঘল অজগৰ সাপ এটা ডিঙিত মেৰিয়াই ল’ব পৰা বা অকমানি মৰমলগা লাজুকী বান্দৰৰ পোৱালীৰ সৈতে খেলিব পৰাটো নিশ্চয়কৈ এটা আকৰ্ষণ।\n২) চাং পুৱাক কেম্প (Chang Puak Camp): ডামনয়েন চাডুকতেই অৱস্থিত এই অঞ্চলটো প্ৰধানকৈ বিখ্যাত ঘৰিয়ালৰ সৈতে বিভিন্ন বিপদজনক খেল, হাতীৰ পিঠিত উঠা, আন জীৱ-জন্তু যেনে অকমানি বান্দৰ পোৱালি বা হাতীৰ পোৱালিৰ সৈতে খেলিব পৰা আদিবোৰৰ বাবে। এই জীৱ জন্তুবোৰক বিশেষভাৱে শিকাই থোৱা থাকে বাবে সিহঁতে পৰ্য্যটকক আক্ৰমন কৰাৰ কোনো উদাহৰণ নাই।\n৩) টাইগাৰ টেম্পল (Tiger temple) : কাঞ্চনাবুৰী (Kanchanaburi) অঞ্চলৰ চায়োক (Saiyok) জিলাত অৱস্থিত এই বৌদ্ধ মন্দিৰটো বেংককৰ আন এক আকৰ্ষণ। মন্দিৰটো বিভিন্ন জীৱ-জন্তুৰ বসতিস্থললৈ পৰিবৰ্তিত কৰাৰ কাম ১৯৯৪ চনৰ পৰা আৰম্ভ হয়। ইয়ালৈ প্ৰথমটো বাঘ পোৱালি অনা হৈছিল ১৯৯৯ চনত। অৱশ্যে অনাৰ কিছুদিন পিছতেই ইয়াৰ মৃত্যু ঘটিছিল। পিছলৈ ইয়ালৈ কেইবাটাও বাঘ অনা হয় আৰু বৰ্তমান ইয়াত থকা মুঠ বাঘৰ সংখ্যা এশৰো অধিক। বাঘৰ উপৰিও ইয়াত হৰিণ, বনৰীয়া ম’হ, উট, বনৰীয়া গাহৰি, ময়ুৰ চৰাই, গৰু, গিবন আদিৰ দৰে অনেক জীৱ-জন্তু আছে। বাঘত বাদে আন সকলো জন্তু মুকলিকৈ এৰি থোৱা দেখি আচৰিত হৈছিলোঁ কাৰণ বনৰীয়া গাহৰি, বনৰীয়া ম’হ আদিবোৰে মানুহক আক্ৰমণ কৰাৰ অনেক উদাহৰণ আছে। তাতোকৈ আচৰিত লাগিছিল এই জন্তুবোৰৰ সকলোৱে একেলগে চৰি ফুৰা দেখি।\nবাঘবোৰক শিকলি লগাই বান্ধি থোৱা থাকে আৰু দৰ্শনাৰ্থীসকলে বাঘবোৰৰ একেবাৰে ওচৰলৈ গৈ, হাতেৰে চুই আনকি বাঘৰ মূৰটো কোলাত লৈও ফটো উঠিব পাৰে। অৱশ্যে ইয়ালৈ ৰঙা, কমলা আৰু গুলপীয়া ৰঙৰ কাপোৰ, চশমা, টুপী আদি পিন্ধি সোমোৱা নিষেধ। টাইগাৰ টেম্পলৰ কৰ্মচাৰীসকলৰ মতে ৰাতিপুৱা বাঘবোৰক পেট ভৰাকৈ খুওৱা হয় বাবে তাৰপিছতেই আন মাংসভোজী জন্তুৰ দৰেই বাঘবোৰো টোপনিত লালকাল হয়। গতিকে সেইখিনি সময়ত সিহঁতে আনক অনিষ্ট কৰাৰ বা আক্ৰমণ কৰাৰ সম্ভাৱনা তেনেই কম। সন্ধিয়াৰ ঠিক আগে আগে বৌদ্ধ ভিক্ষুক এজনে প্ৰাপ্তবয়স্ক বাঘ এটা ফুৰাবলৈ লৈ আনে আৰু এডাল বিশেষ গছৰ তলত বহি তাক ফিডিং বটলেৰে গাখীৰ খুৱায়। মাজতে ভিক্ষুকজনে বাঘটোক মৰমেৰে সাৱটি ধৰে। বাঘটোৱেও অকমানি কেচুৱাটোৰ নিচিনাকৈ কোঁট-কোঁটকৈ আটাইখিনি গাখীৰ খাই উঠাৰ পিছত তাক নিজৰ সঁজালৈ লৈ যোৱা হয়। উল্লেখ্য যে বাঘটোক ভয় খুৱাবলৈ কাষত কাকোৱেই লাঠি, চাবুক আদি লৈ থকা নেদেখিলোঁ। মৰমেৰে কেনেকৈ বনৰীয়া হিংস্ৰ জন্তুকো বশ কৰিব পাৰি, তাৰ ই এক উৎকৃষ্ট উদাহৰণ। অৱশ্যে পৰ্য্যটকসকলৰ সুৰক্ষাৰ প্ৰতি লক্ষ্য ৰাখি তেওঁলোকক বাঘটোৰ মূৰৰপিনে চুবলৈ দিয়া নহয়।\n৪) ৰিভাৰ কোৱাই (River Kwai): ম্যানমাৰৰ সীমাত অৱস্থিত এইখন ৰেল অহা-যোৱা কৰিব পৰা এখন দলং। দলংখনৰ বিশেষত্ব এয়াই যে এইখন জাপানে দ্বিতীয় বিশ্বযুদ্ধৰ সময়ত থাইলেণ্ডৰ বান পোং (Ban pong)ৰ পৰা বাৰ্মাৰ থানব্যুজায়াত (Thanbyuzayat) লৈ যাব পৰাকৈ তৈয়াৰ কৰোৱাইছিল। উদ্দেশ্য আছিল ভাৰতলৈ বিভিন্ন সা-সামগ্ৰী অনা নিয়া কৰাটো। তৈয়াৰ কৰোৱা হৈছিল যুদ্ধত বন্দী হোৱা বিভিন্ন লগুৱাসকল দ্বাৰা। তেওঁলোকৰ দ্বাৰা ইমানেই জোৰ-জবৰদস্তি কাম আদায় কৰোৱা হৈছিল যে কেইবা হাজাৰো লোকে তাতেই প্ৰাণ ত্যাগ কৰিবলগীয়া হৈছিল। ৰিভাৰ কোৱাইৰ কাষতে অৱস্থিত এখন কবৰস্থানত এনেদৰে প্ৰাণ ত্যাগ কৰা প্ৰায় সাত হাজাৰ লোকক কবৰ দিয়া হৈছিল। ১৯৪২ চনৰ অক্টোবৰ মাহত কাম আৰম্ভ কৰি দলংখনৰ কাম সম্পূৰ্ণ কৰি তোলা হৈছিল মাত্ৰ এবছৰৰ ভিতৰতে। ১৯৪৪ চনত এলাইড ফ’ৰ্চে (Allied force) কৰা বোমাবৰ্ষণত ইয়াৰ দুটা অংশ সম্পূৰ্ণভাৱে বিধ্বস্ত হয়। বৰ্তমানৰ দলংখন বিধ্বস্ত হোৱা দলংখনৰ পুনৰ্নিৰ্মাণ কৰা অংশহে। দলংখনৰ বিধ্বস্ত হোৱা কিছু অংশ বৰ্তমানো তাৰ “ৱাৰ মিউজিয়াম”ত সংৰক্ষণ কৰি ৰখা হৈছে।\nবেংককত চাবলগীয়া আৰু বহুতেই আছিল যদিও সময়ৰ নাটনিৰ বাবে বহুতো ঠাই এৰিবলগীয়া হ’ল। পিছদিনাখন ওচৰৰে দুটামান বৌদ্ধ মন্দিৰ, চিড়িয়াখানা আদি চাই সন্ধিয়া ৭:৩০ বজামানত বেংককৰ পৰা প্ৰায় ৭০০ কিলোমিটাৰ উত্তৰে অৱস্থিত চিয়াং মাই (Chiang Mai) চহৰলৈ বুলি ওলালোঁ।\n১২৯৬ চনৰপৰা ১৭৬৮ চনলৈকে এই চহৰখন লানা (Lanna) ৰাজ্যৰ ৰাজধানী আছিল। পিং নৈ (Ping river)ৰ পাৰত অৱস্থিত চহৰখন থাইলেণ্ডৰ আটাইতকৈ বেছি পাহাৰেৰে আগুৰা চহৰ – চৌদিশে কেৱল সেউজ পাহাৰ ! থাইলেণ্ডৰ আন চহৰবোৰৰ দৰেই ইয়াতো কেইবাটাও বৌদ্ধ মন্দিৰ আছে। তাৰোপৰি দৈ ইনথানোন ৰাষ্ট্ৰীয় উদ্যান (Doi Inthanon National Park), দৈ পুই চুথেপ ৰাষ্ট্ৰীয় উদ্যান (Doi Pui Suthep National Park), Elephant Nature park, বিভিন্ন জনজাতীয় লোকৰ বাসস্থান আদিবোৰ হ’ল কিছুমান দৰ্শনীয় স্থান।\nবাচেৰে বেংককৰ পৰা চিয়াং মাইলৈ যাবলৈ সময় লাগে প্ৰায় ১০-১১ ঘন্টা। ৰাতিপুৱা কুকুৰাই ডাক নৌদিওঁতেই চিয়াং মাই পালোগৈ। তাৰপৰা সৰু ভান এখনেৰে আমাক হোটেললৈ লৈ যোৱা হ’ল। হোটেল যোৱাৰ বাটত বৌদ্ধ ভিক্ষুকসকলে সৰু সৰু গোটত বিভক্ত হৈ হাতে-হাতে ভিক্ষাৰ পাত্ৰ লৈ ঘৰে ঘৰে ভিক্ষা মাগিবলৈ যোৱা দেখিছিলোঁ। প্ৰতিঘৰেই নিজৰ সামৰ্থ অনুসাৰে তেওঁলোকক খাদ্যসামগ্ৰী দান দি আঠু লৈ তেওঁলোকৰ পৰা আশীৰ্বাদ বিচাৰে। হোটেলৰ দুজনমান কৰ্মচাৰীক সুধি গম পালোঁ যে কাষতে থকা বৌদ্ধ মন্দিৰটোৰ এই ভিক্ষুকসকলে দোকমোকালিতে এনেদৰে দিনটোৰ বাবে আহাৰ সংগ্ৰহ কৰে আৰু দিনটো বৌদ্ধ ধৰ্মৰ বিভিন্ন নীতি-নিয়ম, ধ্যান আদিত ব্যস্ত থাকে। সকলোৱেই তেওঁলোকৰ সাধ্যানুসাৰে তেওঁলোকক দান-দক্ষিণা দিয়ে আৰু কোনেও তেওঁলোকক দুৰ্ব্যৱহাৰ নকৰে।\nহোটেলত কিছুসময় জিৰণি লৈ ৯ বজামানৰ পৰা চহৰখন চাওঁ বুলি ওলালোঁ। প্ৰথমতেই আমাক লৈ যোৱা হ’ল দীঘল ডিঙীয়া জনজাতিৰ গাঁৱখনলৈ।\n১) দীঘল ডিঙীয়া জনজাতি (The longneck tribe): এই বিশেষ জনজাতীয় গাঁৱখন হ’ল থাইলেণ্ডৰ এক আকৰ্ষণীয় তথা অন্যতম অদ্বিতীয় স্থান। এই জনজাতিৰ মহিলাসকলে প্ৰায় পাঁচ বছৰ বয়সৰ পৰাই ডিঙিত পিতলেৰে তৈয়াৰী অতি গধুৰ আঙুঠিৰ দৰে এক ধৰণৰ অলংকাৰ পৰিধান কৰে বাবে বয়স বাগৰাৰ লগে লগে ক্ৰমাৎ তেওঁলোকৰ ডিঙিটো প্ৰয়োজনতকৈ দীঘল হৈ পৰে। প্ৰবাদ আছে যে অতীজত সেই গাঁৱখনৰ আশে পাশে বাঘ আৰু আন হিংস্ৰ বন্য জন্তুৰ বসতি থকাৰ বাবে সিহঁতৰ আক্ৰমনৰ পৰা ৰক্ষা পৰিবলৈ মহিলাসকলক ডিঙিত এই বিশেষ কবচসদৃশ আঙঠি পিন্ধিবলৈ দিয়া হৈছিল। ক্ৰমাৎ এইটো এক পৰম্পৰাত পৰিণত হয় আৰু তেতিয়াৰ পৰাই এওঁলোকে এই পৰম্পৰা ৰক্ষা কৰি আহিছে। এই আঙঠিবোৰ ধাতুৰদ্বাৰা তৈয়াৰী বাবে যথেষ্ট গধুৰ হয় আৰু গোটেই জীৱনটো এইবোৰ পৰিধান কৰি থকাটো উজু কথা নহয়। কিন্তু এই মহিলাসকলৰ মতে “It’s OK!”\n২) টাইগাৰ কিংডম (Tiger Kingdom): মূল চহৰৰ পৰা প্ৰায় ১৫ কিলোমিটাৰমান দূৰত অৱস্থিত এই ঠাইখিনি বিখ্যাত বাঘৰ একেবাৰে ওচৰলৈ গৈ খেল-ধেমালি কৰিব পৰাৰ বাবে। আগতে উল্লেখ কৰা বেংককৰ “টাইগাৰ টেম্পল”তকৈও এখোপ চৰা এই টাইগাৰ কিংডম। ইয়াত তিনিমহীয়া বাঘ পোৱালিৰ পৰা একেবাৰে প্ৰাপ্তবয়স্ক বাঘলৈ, সকলো ধৰণৰ বাঘ আছে। টাইগাৰ টেম্পলত বাঘবোৰ শিকলি লগাই বন্ধা থাকে আৰু বেছিভাগ প্ৰাপ্তবয়স্ক বাঘেই টোপনিত থাকে। কিন্তু ইয়াত বাঘবোৰ সম্পূৰ্ণ মুকলি অৱস্থাত ৰখা হয়। যদিও সঁজাত ৰখা হয়, সঁজাবোৰ যথেষ্ট আহল বহল, দেখাত সঁজা যেন নালাগেই। তাৰোপৰি বাঘবোৰক মুকলি আকাশৰ তলত থকাৰ সুবিধা কৰি দিয়া আছে। সঁজাৰ ভিতৰতে গছ-গছনি, ঘাঁহ-বন সকলো আছে। বিভিন্ন সঁজাৰ ভিতৰলৈ সোমাবলৈ বেলেগে বেলেগে টিকট কাটিব লাগে। কোনোবাই সঁজাৰ ভিতৰলৈ যাব নিবিচাৰিলে (বহুতেই নিবিচাৰে) বাহিৰৰ পৰাও চোৱাৰ ব্যৱস্থা আছে। আটাইকেইটা সঁজাৰ বাবেই টিকট ললোঁ। প্ৰথমতেই মোক লৈ যোৱা হ’ল প্ৰাপ্তবয়স্ক বাঘৰ সঁজাটোলৈ। ঠিক সঁজাৰ দুৱাৰখনৰ ওচৰতে তাৰ কৰ্মচাৰী এজনে সুধিলে “Are you ready?” অলপ ভয় লাগিছিল যদিও উত্তৰ দিলোঁ, “Yes, I am.” । তেওঁ পুনৰ সুধিলে, “Are you sure?” । মই মূৰ দুপিয়ালোঁ। অৱশেষত সঁজাৰ দুৱাৰখন দাঙি ভিতৰলৈ সোমোৱাই লৈ গ’ল মোক। ভিতৰত চাৰিটা প্ৰকাণ্ড ঢেকীয়াপতীয়া বাঘ ! তাৰে দুটা টোপনিত লালকাল। আন দুটাৰ এটাই একাষত বহি ভাগৰ জুৰাইছে আৰু আনটোৱে পায়চাৰি কৰি ফুৰিছে। ভিতৰত সোমোৱাৰ লগে লগেই পায়চাৰি কৰি থকা প্ৰকাণ্ড ঢেকীয়াপতীয়া বাঘটোৱে মোৰ ভৰিতে গাটো ঘঁহনি খুৱাই পাৰ হৈ গ’ল। গাটো জিকাৰ খাই উঠিল। এইবাৰ মোক বহি থকা বাঘটোৰ ওচৰলৈ লৈ যোৱা হ’ল। বাঘটোৰ গাটো পিহি দিয়া, গাৰ ওপৰত বাগৰ দিয়া, নেগুৰডাল দাঙি লোৱা আদি সকলো কৰিলোঁ কিন্তু বাঘটোৱে আক্ৰমন কৰাটো দূৰৰে কথা, একোকেই নকৰিলে ! মোক সঁজাৰ ভিতৰলৈ লৈ যোৱা লোকজনৰ হাততো বাঘটোক ভয় খুৱাব পৰা বিধৰ একো নাছিল। এনেতে মই কাষত থকা অৱস্থাতে হঠাৎ বাঘটোৱে এটা প্ৰকাণ্ড গোজোৰণি মাৰিলে। ইতিমধ্যেই সাজু হৈ থকা বাবে সন্মুখত থকা ফটোগ্ৰাফাৰজনে এটা বিৰল মুহুৰ্ত কেমেৰাত বন্দী কৰিবলৈ সমৰ্থ হ’ল।\nইয়াৰ পিছত এটাৰ পিছত এটাকৈ ক্ৰমে তিনিমহীয়া পোৱালী, এবছৰীয়া আৰু প্ৰায় ডেৰ বছৰীয়া বাঘৰ সঁজাবিলাকলৈ এটা এটাকৈ লৈ যোৱা হ’ল। দুটামান বাঘে গাটো অকমান পিহি দিয়াৰ লগে লগে পোহনীয়া কুকুৰটোৰ নিচিনাকৈ হামিয়াই মূৰটো তললৈ পেলাই টোপনি যোৱা দেখি বৰ মৰম লাগিছিল সিহঁতলৈ ! “বাঘৰ নেগুৰেৰে কাণ খজুওৱা” খণ্ডবাক্যটোও চাগে সঁচা প্ৰমাণিত হ’ল ইয়াতেই !\n৩) সৰ্প উদ্যান: এই ঠাইটুকুৰা বিভিন্ন বিষাক্ত সাপৰ খেলৰ বাবে বিখ্যাত। তাৰ ভিতৰত চক্ৰ ফেটী, কিং কোব্ৰা আদি প্ৰধান। সাপৰ বিভিন্ন খেল ধেমালিৰ লগতে সাপৰ পৰা বিষ উলিওৱা পদ্ধতিও ইয়াত প্ৰদৰ্শন কৰা হয়।\n৪) ঘৰিয়াল উদ্যান: বিভিন্ন স্তন্যপায়ী জীৱ-জন্তু, চৰাই-চিৰিকতি আদিক পোহ মনোৱা বা ভয় খুৱাই সিহঁতৰ দ্বাৰা কিবা এটা কৰোৱাবলৈ সহজ। কিন্তু সৰীসৃপক পোহ মনাব নোৱাৰি। এই ঘৰিয়াল উদ্যানত তেনে এক অসম্ভৱ কামক সম্ভৱ কৰি তোলা হৈছে। ঘৰিয়ালৰ মুখৰ ভিতৰলৈ মূৰ সুমুৱাই দিয়া, ডিঙিৰ ভিতৰলৈ হাত সুমুৱাই দিয়া আৰু ঘৰিয়ালটোৱে মুখ জপাবলৈ লওঁতেই তড়িৎ বেগত কোনো অনিষ্ট নোহোৱাকৈ ওলাই অহা আদিৰ দৰে শিহৰণকাৰী খেল ইয়াত দেখুওৱা হয়।\n৫) মে’ৰিম শ্বুটিং ৰেঞ্জ (Maerim Shooting range): এই ঠাইখিনি বিভিন্ন ধৰণৰ বন্দুক-পিষ্টলৰ দ্বাৰা লক্ষ্যভেদৰ বাবে বিখ্যাত। লক্ষ্যভেদৰ বাবে ইয়াত পাঁচবিধ বেলেগ বেলেগ ধৰণৰ বন্দুক আৰু পিষ্টল আছে – ০.২২ কেলিবাৰৰ পিষ্টল, ০.৩৮ কেলিবাৰৰ পিষ্টল, ৯ মি মি পিষ্টল, ০.৪৫ কেলিবাৰৰ পিষ্টল আৰু শ্বট গান। গুলীওৱাৰ আগতে ইয়াৰ প্ৰচণ্ড শব্দৰ পৰা বাচিবলৈ কাণত “ইয়াৰ মাফ” (Ear muff) পিন্ধিবলৈ দিয়া হয় আৰু গুলীওৱাৰ বিষয়ক কিছুমান সৰু সৰু নিৰ্দেশনাও দিয়া হয়।\nৰাতিপুৱাৰ পৰা ঘূৰি ঘূৰি ভাগৰি পৰিছিলোঁ। হোটেল গৈ পায়েই টোপনিৰ কোলাত আশ্ৰয় ললোঁ। পিছদিনাখন ৰাতিপুৱাই পুনৰ আন এক যাত্ৰাৰ বাবে ওলালোঁ।\n১) বাঁহৰ ভুৰ আৰু হাতীৰে প্ৰকৃতিৰ মাজত এবেলা:\nপ্ৰথম আমাক বিশেষ এক ঠাইৰ পৰা বাঁহৰ ভুৰেৰে নদী এখনেৰে কিছুদূৰ লৈ গৈ তাৰ পৰা হাতীৰে (নদীৰ মাজে মাজে) আন এঠাইলৈ নিয়া হ’ল। চৌদিশ নিৰিবিলি। একাষে সেউজ পাহাৰ। মাজতে কেইজনমান মাউতে হাতীক গা ধুৱাইছে। অদূৰত এখন সৰু গাঁৱ। মাজে মাজে ধানখেতি দেখি গাঁৱৰ সেই ধাননিডৰালৈ উৰা মাৰিছিল মনটো। হাতীৰে ভালেখিনি দূৰ নি হাবিতলীয়া ঠাই এখনত নমাই তাৰপৰা গৰুগাড়ীৰে পুনৰ আগৰ ঠাইলৈ লৈ অনা হ’ল।\n২) Elephant Poopoopaper park: এই কাৰখানাটোত হাতী, ঘোঁৰাৰ বিষ্ঠা আৰু গৰুৰ গোবৰৰ পৰা কাগজ তৈয়াৰ কৰা হয়। তৈয়াৰ কৰা পদ্ধতিটো এনে ধৰণৰ – প্ৰথমতে এই জীৱ-জন্তু বিলাকৰ বিষ্ঠা সংগ্ৰহ কৰি সেইবোৰ ভালদৰে শুকুৱাই লোৱা হয়। তাত থকা বীজাণু বা আন শেলুৱৈজাতীয় পদাৰ্থবোৰ মাৰিবলৈ এই শুকান বিষ্ঠাবোৰত কিছু পানী মিহলাই কেইঘন্টামানৰ বাবে উতলোৱা হয়। কাৰখানাটোৰ কৰ্মচাৰীসকলৰ মতে কেৱল বিষ্ঠাৰপৰা কাগজ তৈয়াৰ কৰিব নোৱাৰি। সেইবাবে এই উতলাই লোৱা বিষ্ঠাবোৰ পুৰণি পেলনীয়া কাগজৰ লগত (২০% পেলনীয়া কাগজ + ৮০% বিষ্ঠা) ভালদৰে মিহলাই লোৱা হয় আৰু বিভিন্ন ৰঙৰ কাগজৰ বাবে প্ৰয়োজন অনুসাৰে ৰং মিহলোৱা হয়। মিশ্ৰণটো ভালদৰে শুকুওৱাৰ পিছত পুনৰ পানীত মিহলাই এক নিৰ্দ্দিষ্ট ঘনত্ব পোৱালৈকে ৰাখি তাৰ পিছত কাঠৰ ফ্ৰেমৰ ওপৰত মেলি দি ৰ’দত শুকুওৱা হয়। ভালদৰে শুকাই উঠাৰ পিছত এই কাগজবোৰ তাৰপৰা এৰুৱাই আনি বিভিন্ন কামত ব্যৱহাৰ কৰিব পাৰি। লিখা-মেলাৰ বাবে ব্যৱহাৰ কৰিবৰ বাবে উপযুক্ত কাগজ তৈয়াৰ কৰিবলৈ এই শেষৰ প্ৰণালীটো যন্ত্ৰৰ সহায়ত কৰা হয় যাতে অতি মিহি কাগজ তৈয়াৰ হৈ ওলায়। এই কাগজৰ পৰা বিভিন্ন বহী, এলবাম, উপহাৰ দিবলৈ উপযুক্ত ফুল, পুতলা আৰু আন বিভিন্ন চকুত লগা সামগ্ৰী তৈয়াৰ কৰি উলিওৱা হয়।\n৩) অৰ্কিড উদ্যান: বিভিন্ন মনোমোহা অৰ্কিডৰ লগতে ৰং-বিৰঙৰ পখিলাৰ বাসস্থান এই উদ্যানখন। আচৰিত যেন লাগিলেও সঁচা যে পূৰ্ণবয়স্ক অৰ্কিড আৰু প্ৰাপ্তবয়স্ক পখিলাক বিভিন্ন পদ্ধতিৰে সংৰক্ষণ কৰি সেইবোৰৰ ওপৰত বিভিন্ন ৰাসায়নিক পদাৰ্থৰ প্ৰলেপ দি এইবোৰক কাণফুলি, ডিঙিৰ হাৰ আৰু আন চকুত লগা আ-অলংকাৰলৈ পৰিবৰ্তিত কৰা হয় ইয়াত।\nহোটেললৈ ঘূৰি গৈ কিছু সময় জিৰণি লৈ আন এখন চহৰ পাট্টায়া (Pattaya) লৈ বুলি ৰাওনা হ’লোঁ সন্ধিয়া প্ৰায় আঠ বজাত। পিছদিনা ৰাতিপুৱা প্ৰায় আঠ বজামানত পাট্টায়া পালোগৈ। বাছত ভালদৰে শুব নোৱাৰা বাবে ভাগৰ-টোপনিয়ে আগুৰি ধৰিছিল যদিও সকলো কাতি কৰি থৈ ৯ মান বজাত পাট্টায়াৰ সাগৰতীৰ পালোগৈ। নীলাভ পানী আৰু নীলিম আকাশেৰে সৈতে এটি খুবেই মনোমোহা দৃশ্য। দূৰত চকুৰে মনা-নমনা দূৰত্বত কেইখনমান জাহাজ।\nতাৰপৰা এটি মনোমোহা দ্বীপপুঞ্জ Coral Island লৈ জাহাজেৰে যাবলৈ সময় লাগে প্ৰায় ৪০ মিনিট। এই দ্বীপপুঞ্জলৈ গৈ হোৱা তিনিটা বিশেষ অভিজ্ঞতা হ’ল – স্কুবা দাইভিং (Scuba diving), পেৰা চেইলিং (para-sailing) আৰু জেট স্কিয়িং (Jet skiing)।\n১) স্কুবা ডাইভিং: প্ৰথমতে স্পীড বোটেৰে ইতিমধ্যে নিৰ্দ্দিষ্ট কৰি থোৱা বিশেষ জাহাজখনলৈ আমাক লৈ যোৱা হ’ল। স্কুবা ডাইভিঙৰ অভিজ্ঞতা নথকাসকলক ডাইভিঙৰ আগতে কিছুমান কথা শিকাই লোৱা হয়। পানীৰ তলত উশাহ ল’বৰ বাবে পিন্ধিবলৈ দিয়া অক্সিজেন মুখাটোৰ ভিতৰত উচ্চ চাপত অক্সিজেন গেছ প্ৰবাহিত হৈ থকা বাবে বহুতে কাণৰ বিষত ভোগে। ইয়াৰ কাৰণটো হ’ল কাণৰ পৰা নাক সংযোগী Eustachian tube নামৰ সৰু নলীডালৰ দুইমূৰত বায়ুচাপৰ পাৰ্থক্য। পানীৰ তলৰপৰা উঠি নহা পৰ্য্যন্ত ইয়াৰপৰা ৰক্ষা পোৱাৰ কোনো উপায় নাই। আমাক বাওঁহাতত পোহৰ পৰিলে জিলিকি উঠা এক বিশেষ ধৰণৰ হাতমোজা পিন্ধিবলৈ দিয়া হৈছিল আৰু পানীৰ তলত উশাহ লোৱাত অসুবিধা, কাণৰ বিষ বা আন যিকোনো অসুবিধা হ’লে বাওঁহাতৰ বুঢ়া আঙুলিটো তিনিবাৰ ওপৰলৈ দেখুৱাই সংকেত দিবলৈ কোৱা হৈছিল। ওপৰৰ জাহাজৰ পৰা প্ৰতিমুহুৰ্ততে লক্ষ্য কৰি থকা লোকসকলে এই সংকেত পালেই ডুবাৰুজনক পানীৰ তলৰপৰা উঠাই আনিব। দ্বিতীয় কথাটো হ’ল পাকৈত ডুবাৰুসকলে পিন্ধা অক্সিজেন মুখাবোৰৰ নলীডাল মুখত সংলগ্ন হৈ থাকে উশাহ ল’ব পৰাকৈ। কিন্তু মই নতুন হোৱা বাবে আমাক পিন্ধিবলৈ দিয়া অক্সিজেন মুখাটো হেলমেট সদৃশ আছিল যাতে আমি বিশেষ কষ্ট নাপাওঁ। এনে ধৰণৰ মুখাৰ এক অসুবিধা হ’ল ইয়াৰ ডিঙিৰ অংশটোৰে ওপৰলৈ চলি থকা উচ্চচাপৰ অক্সিজেন প্ৰবাহে মুখাটোৰ ভিৰতলৈ পানী সোমোৱাত বাধা প্ৰদান কৰে যদিও পৰিধান কৰোতাজনে পানীৰ তলত কৰা কিছুমান ভুলৰ বাবে ইয়াৰ ভিতৰলৈ পানী সোমাৱাৰ সম্ভাৱনা থাকে যিটো অতিশয় বিপদজনক। এনে ধৰণৰ ভুল নকৰিবলৈ আমাক বিশেষভাৱে সকীয়াই থোৱা হৈছিল।\nজাহাজখনৰ পৰা দুজন ডুবাৰুৱে মোক সাগতৰলীলৈ লৈ যোৱাত সহায় কৰিলে। পানীৰ প্ৰতিসৰনাংক বায়ুতকৈ বেছি হোৱা বাবে সাগৰ তলিত দুটা বস্তুৰ মাজৰ দূৰত্ব সঠিকভাবে চিনি উলিওৱাত অসুবিধা পাইছিলোঁ। অলপ পিছতেই মোক লৈ যোৱা ডুবাৰু এজনে হাতত এবিধ হালধীয়া ৰঙৰ শেলাইজাতীয় বস্তু দি চটিয়াই দিবলৈ ইংগিত দিলে আৰু মুহুৰ্ততে জাক জাক ৰং-বিৰঙৰ মাছে চাৰিওফালৰ পৰা আমাক আগুৰি ধৰিলে। এক ভুবন ভুলোৱা দৃশ্য। ইয়াৰ পিছতে একেবাৰে সাগৰৰ তলীলৈ লৈ যোৱা হ’ল মোক। ৰং বিৰঙৰ কোৰেল (Coral), ৰীফ (Reef) আৰু শিলৰ ফাকত লাগি থকা দুই এটা তৰামাছ (Star fish) ! মাজে মাজে মাছৰ খাদ্যবিধ ছটিয়াই থকা বাবে চাৰিওফালে সৰু সৰু মাছবোৰে লুকাভাকু খেলিয়েই আছিল। এখন বেলেগ পৃথিৱীত থকা যেন লাগিছিল। ইতিমধ্যে ডাইভিঙৰ সময় শেষ হৈ আহিছিল। অলপ অলপ কাণৰ বিষতো ভুগিছিলো যদিও সেয়া অসহ্যকৰ নাছিল বাবে ওপৰলৈ তুলি নিবলৈ ইংগিত দিয়া নাছিলোঁ। কিন্তু আমাৰ বাবে নিৰ্দ্দিষ্ট কৰি থোৱা সময় শেষ হোৱা বাবে ওপৰলৈ তুলি অনা হ’ল।\n২) পেৰাচেইলিং (Para-sailing) আৰু জেট স্কিয়িং (Jet skiing): পেৰাচেইলিঙৰ বাবে আমাৰ স্পীড বোটেৰে আন এখন জাহাজলৈ নিয়া হ’ল। তাত তেওঁলোকৰ কৰ্মচাৰীয়ে পেৰাচুট এটা পিন্ধাই দিয়ে আৰু জাহাজৰ এক বিশেষ ঠাইৰপৰা তললৈ জপিয়াবলৈ দিয়া হয়। এই পেৰাচুটটো এখন স্পীড বোটৰ লগত বান্ধি ৰখা থাকে আৰু পানীলৈ জপিয়াই দিয়াৰ লগে লগে পানীত পৰিবলৈ নৌপাওঁতেই স্পীডবোটখনে পেৰাচুটটো টানি নিয়ে বাবে ঠিক চিলা উৰুওৱাৰ দৰে পেৰাচুটটোৰ লগতে মানুহজন উৰা মাৰে আকাশলৈ। প্ৰায় দহ-পোন্ধৰমিনিটমান সময় এনেদৰে উৰি থকাৰ পিছত পুনৰ সেই জাহাজখনলৈকে নমাই অনা হয়।\nজেট স্কিয়িঙৰ বাবে বিশেষ প্ৰশিক্ষণ দিয়া নহয় যদিও স্কিয়িঙৰ সময়ত এজন সহায়কাৰী থাকে সাম্ভাব্য বিপদৰ সময়ত সহায় কৰিবলৈ।\nপাট্টায়াৰ আন এক বিশেষ আকৰ্ষন হ’ল শুনিলেই আচৰিত লগা কিছুমান খাদ্য সম্ভাৰ। অৱশ্যে কেৱল পাট্টায়াই নহয়, থাইলেণ্ডৰ আন বহু ঠাইত এনে খাদ্য উভৈনদী। ইয়াৰে কিছুমান ৰাস্তাৰ কাষত পোহাৰীয়ে বিক্ৰী কৰা খাদ্য। আন কিছুমান বিশেষ ৰেষ্টুৰেন্টতহে পোৱা যায়। ৰাস্তাৰ কাষত বিক্ৰী হোৱা এনে দুবিধমান খাদ্য (?!) হ’ল – ফৰিং, উইচিৰিঙা আৰু বৃশ্চিক ভাজি। থাই ভাষাত ইয়াক মালাং টোড (Malang Tod) বুলি কোৱা হয়। আন কেইবিধমান এনে খাদ্য হ’ল – জীৱন্ত অৱস্থাতে খোৱা মিছামাছ (Goong Ten), জীৱন্ত গাগিনী ফৰিং (Gong Chae Nam Pla), ৰঙা পৰুৱা আৰু ইয়াৰ কণী (Larb Mote Daeng), পোৱালী জগিবলৈ কিছুদিন মাত্ৰ বাকী থকা কুকুৰাৰ কণী (Kai Khao), হাঁহৰ ঠোঁট ভাজি (Baak Bpet), লালুকী (Mok huak) ইত্যাদি।\nআটাইতকৈ বিভৎস খাদ্য পোৱা এখন বেকাৰী হ’ল ৰাটচাবুৰি (Ratchaburi) অত থকা এখন বেকাৰী - নাম Body bakery। ইয়াত পোৱা প্ৰতিটো ব্ৰেড দেখিবলৈ হুবহু মানব দেহৰ একো একোটা অঙ্গৰ দৰে – কোনোবাটো এটা চিগি যোৱা আঙুলি, তেজেৰে তুমৰুলি মুখমণ্ডল, কাটি যোৱা হাত-ভৰি আনকি দেহৰ নাৰি-ভুৰি, যকৃত, কলিজা, হাঁওফাওঁ আদিৰ দৰে ব্ৰেডো ইয়াত পোৱা যায়। এইবোৰ ইমানেই নিখুতভাৱে তৈয়াৰ কৰা হয় যে ওচৰৰ পৰা চালেও সঁচা-মিছা ধৰিবলৈ অসুবিধা। কিট্টিৱাট উনাৰোম (Kittiwat Unarrom) নামৰ ব্যক্তিজনে দৈনিক তৈয়াৰ কৰি উলিয়ায় এই মানৱ অঙ্গৰ দৰে ব্ৰেডবোৰ।\nএকে আষাৰতে ক’বলৈ হ’লে থাইলেণ্ড হ’ল এনে এখন ঠাই য’ত প্ৰকৃতিৰ পৰা আৰম্ভ কৰি খাদ্য, মানুহৰ জীৱন ধাৰণৰ পদ্ধতি, সাজ-পোচাক, সংস্কৃতি, ধৰ্মবিশ্বাস আদি আটাইবোৰতেই বিভিন্নতা ইমানেই বেছি যে কৈ শেষ কৰিব নোৱাৰা বিধৰ। ৰাজধানী চহৰ বেংককৰ পৰা আৰম্ভ কৰি একেবাৰে উত্তৰ দিশত অৱস্থিত চিয়াং মাই, পাট্টায়াৰে দেশখনৰ বহুখিনি ঠায়েই চোৱা হ’ল যদিও ফুকেট, চিয়াং ৰাই, পাই আদিৰদৰে কেইখনমান চহৰ এৰিবলগীয়া হ’ল। ইতিমধ্যে ঘূৰি অহাৰ সময় চমু চাপি আহিছিল। প্ৰকৃতিৰ সৈতে নিবিড় বন্ধুত্ব থকা, নানা সংস্কৃতি পৰম্পৰাৰে সমাহাৰ, হিংস্ৰ হৈও যেন হিংস্ৰতা নথকা জীৱ-জন্তুবোৰ, সাগৰ তলীৰ ৰঙীন মুহুৰ্ত আদিবোৰ এৰিবলৈ মনটোৱে বিচৰা নাছিল যদিও এবুকু তৃপ্তি ও মাদকতা লৈ উভতিলোঁ কৰ্মক্ষেত্ৰলৈ। ইমানবোৰ বিভিন্নতাৰ লগতে আহাৰমহীয়া আম-কঠাল জাম, শাওনমহীয়া বৰষুণ আদিবোৰে বাৰুকৈয়ে জীপাল কৰি তুলিলে মনৰ কঠিয়াডৰা।\nPosted by স্যামন্ত কুমাৰ গোস্বামী at 08:54


কাজিৰঙাত কৰ্মৰত গৃহৰক্ষী জোৱান ভূপেন হাজৰিকালৈ ৰাষ্ট্ৰপতিৰ পদক; উৎফুল্লিত কাজিৰঙা\nকাজিৰঙা ৰাষ্ট্ৰীয় উদ্যানত কৰ্মৰত গৃহৰক্ষী জোৱান ভূপেন হাজৰিকাই লাভ কৰিছে ৰাষ্ট্ৰপতিৰ পদক ৷\nকাজিৰঙাৰ অগৰাতলি বনাঞ্চলৰ দেৱেশ্বৰী বন শিৱিৰত কৰ্মৰত গৃহৰক্ষী জোৱান ভুপেন হাজৰিকাই ২০১০ চনৰ ১২ ডিচেম্বৰৰ নিশা সাহসিকতাৰে গঁড় চিকাৰীৰ লগত যুঁজি অস্ত্ৰসহ গঁড়ৰ খৰ্গ উদ্ধাৰ কৰি কাজিৰঙালৈ আগবঢ়োৱা নিস্বাৰ্থ সেৱাৰ বাবে ৰাষ্ট্ৰপতিৰ পদক লাভ কৰিবলৈ সক্ষম হৈছে ৷\nযোৱা ৬ ডিচেম্বৰত গুৱাহাটীৰ পানীখেতিত থকা গৃহৰক্ষী বাহিনীৰ মুখ্য কাৰ্যালয়ত ভূপেন হাজৰিকাক ৰাষ্ট্ৰপতিৰ পদক আৰু মানপত্ৰ প্ৰদান কৰা হয় ৷\nউল্লেখ্য যে কাজিৰঙা ৰাষ্ট্ৰীয় উদ্যানৰ বাবে ৰাষ্ট্ৰপতিৰ পদক লাভ কৰা ভূপেন হাজৰিকাই হ’ল প্ৰথম গৰাকী গৃহৰক্ষী জোৱান৷\nAlso Read: কেইখন ছীমকাৰ্ড ৰাখিব পাৰিব আপুনি? অসম তথা উত্তৰ-পূব গ্ৰাহকসকলে? কেন্দ্ৰৰ বৃহৎ সিদ্ধান্ত\n২০১০ চনৰ ১২ ডিচেম্বৰৰ পুৱতি নিশা কাজিৰঙাৰ অগৰাতলি বনাঞ্চলৰ টুৰটুৰণি কাঠনিত চোৰাংচিকাৰীয়ে এজনী মাইকী গঁড় হত্যা কৰি খৰ্গটো কাটি লৈ গৈছিল যদিও ভূপেন হাজৰিকা আৰু তেওঁ সহকৰ্মী গংগা বৰা আৰু ৰুস্তম তিমুঙে অতি সাহসিকতাৰেই গঁড় হত্যাকাৰী চোৰাংচিকাৰী দলটোৰ সৈতে বনাঞ্চলৰ ভিতৰতেই সমুখ সমৰত লিপ্ত হৈছিল ৷\nএই সমৰত নৰেণ পেগু নামৰ দুৰ্ধৰ্ষ চোৰাংচিকাৰীজনৰ ঘটনাস্থলীতে মৃত্যু হৈছিল ৷ ভূপেন হাজৰিকা আৰু তেওঁ দলে নিহত নৰেণ পেগুৰ পৰা হত্যা কৰা গঁড়ৰ খৰ্গ, এটা বন্দুক, এটা পিষ্টল আৰু গুলী বাৰুদ উদ্ধাৰ কৰিছিল ৷\nউক্ত নিশা গঁড় হত্যাৰ পিচতে ঘটনাস্থলীলৈ বুলি ৰাওনা হোৱা ভূপেন হাজৰিকাৰ দলক চোৰাংচিকাৰী নৰেণ পেগুৰ দলে বনাঞ্চলৰ ভিতৰতেই প্ৰত্যাহ্বান জনাই গুলীৰে আক্ৰমন কৰিছিল৷ প্ৰত্যুত্তৰত ভূপেন হাজৰিকাৰ দলেও চোৰাং চিকাৰীৰ দললৈ বুলি গুলী চলাইছিল ৷\nAlso Read: সমাপ্তি ঘটিব কৃষক আন্দোলনৰ, ১১ ডিচেম্বৰত প্ৰতিবাদস্থলী এৰিব কৃষকে\nঘটনাৰ ১০ টা বছৰৰ পিচত এই সাহসিকতাৰ বাবেই গৃহৰক্ষী ভূপেন হাজৰিকাক ভাৰতৰ ৰাষ্ট্ৰপতিয়ে মানপত্ৰ পদক প্ৰদান কৰে ৷\nভূপেন হাজৰিকালৈ আগবঢ়োৱা এই ৰাষ্ট্ৰীয় স্বীকৃতিয়ে কাজিৰঙাৰ বনকৰ্মী সকললৈকো অনুপ্ৰেৰণা কঢ়িয়াই আনিছে ৷


ললিতা পাৱাৰ - অসমীয়া ৱিকিপিডিয়া\nঅম্বা লক্ষ্মণ ৰাও সগুন\n১৮ এপ্ৰিল, ১৯১৬\nয়েৱলা, নাচিক জিলা, বোম্বে প্ৰেচিডেঞ্চি, ব্ৰিটিছ ভাৰত\n২৪ ফেব্ৰুৱাৰী, ১৯৯৮ (৮১ বছৰ)\n১৯৫৯: শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটা, ছবি আনাৰী\n১৯৬১: অভিনয়ত সংগীত নাটক একাডেমী বঁটা\nললিতা পাৱাৰ (ইংৰাজী: Lalita Pawar; ১৮ এপ্ৰিল ১৯১৬ – ২৪ ফেব্ৰুৱাৰী ১৯৯৮) এগৰাকী প্ৰতিভাধৰ ভাৰতীয় অভিনেত্ৰী আছিল। পিছলৈ বিখ্যাত চৰিত্ৰাভিনেত্ৰী হিচাপে পৰিগণিত হোৱা পাৱাৰে সাতশতকৈও অধিক হিন্দী, মাৰাঠী আৰু গুজৰাটী চলচ্চিত্ৰত অভিনয় কৰিছে। তেওঁ জনপ্ৰিয় ছবি, যেনে ভালজী পেন্ধকাৰে নিৰ্মাণ কৰা ‘নেতাজী পালকৰ’ (১৯৩৮), নিউ হেনা পিকচাৰ্চৰ ‘সন্ত দামাজী’, নৱযুগ চিত্ৰপটৰ ‘অমৃত’ (১৯৫৯), ছায়া ফিল্মছৰ ‘গোৰা কুম্ভকাৰ’ আদি ছবিত অভিনয় কৰিছে। তেওঁৰ অন্যান্য স্মৰণীয় ছবিবোৰ হ’ল- ‘আনাৰী’ (১৯৫৯), ‘শ্ৰী ৪২০’ আৰু ‘মিষ্টাৰ এণ্ড মিচেচ ৫৫’; লগতে ৰামানন্দ সাগৰৰ ১৯৮৭ চনত প্ৰথম সম্প্ৰচাৰ হোৱা মহাকাব্যিক টিভি ধাৰাবাহিক ৰামায়ণ, য’ত পাৱাৰে মন্থৰা চৰিত্ৰত অভিনয় কৰিছিল।\nহিম্মত-ই-মৰ্দ (১৯৩৫) ছবিৰ মূল ভূমিকাত ললিতা পাৱাৰ\nপাৱাৰৰ জন্মৰ নাম আছিল অম্বা লক্ষ্মণ ৰাও সগুন। ১৯১৬ চনৰ ১৮ এপ্ৰিলত ব্ৰিটিছ ভাৰতৰ নাচিক জিলাৰ য়েৱলা গাঁৱত এটা গোৰা পৰিয়ালত তেওঁৰ জন্ম হৈছিল। Her father Laxman Rao Shagun wasarich silk and cotton piecegoods merchant. ৰাজা হৰিশ্চন্দ্ৰ (১৯২৮) চলচ্চিত্ৰ যোগে নবছৰ বয়সতে তেওঁৰ অভিনয় জীৱনৰ সূত্ৰপাত হৈছিল। পিছলৈ তেওঁ নিৰ্বাক ছবি আৰু ১৯৪২ চনলৈকে সবাক ছবিৰ মূল ভূমিকাত অভিনয় কৰে।\nতেওঁ নিৰ্বাক ছবি ‘কৈলাশ’ত (১৯৩২) অভিনয় কৰাৰ উপৰিও ইয়াৰ সহযোগী প্ৰযোজক আছিল। ১৯৩৮ চনতো তেওঁ ‘দুনীয়া ক্যা হ্যায়’ নামেৰে সবাক ছবি এখন প্ৰযোজনা কৰে।\n১৯৪২ চনত ‘জং-ই-আজাদী’ ছবিৰ শ্বুটিং চলি থাকোঁতে ছবিৰ দৃশ্যৰ এটা অংশ হিচাপেই অভিনেতা ভগৱান দাদাই পাৱাৰক জোৰেৰে চৰ মাৰি দিয়ে। এজন নতুন অভিনেতা হিচাপে ভগৱান দাদাই চৰটো জোৰেৰে মাৰিছিল। ইয়াৰ ফলত তেওঁৰ মুখৰ পক্ষাঘাট হোৱাৰ উপৰিও বাও চকুৰ সৈতে সংযোগী শিৰা এডাল আঘাতপ্ৰাপ্ত হৈছিল। তিনি বছৰৰ চিকিৎসাৰ অন্তত তেওঁ সু্স্থ হৈছিল যদিও বাও চকুটো ত্ৰুটিপূৰ্ণ হৈ গৈছিল। এই দুৰ্ঘটনাৰ বাবে পাৱাৰে নায়িকাৰ ভূমিকাত অভিনয় কৰাৰ পৰা বিৰত থাকিবলগীয়া হ’ল যদিও জীৱনৰ প্ৰায় শেষ সময়লৈ চৰিত্ৰাভিনেত্ৰীৰ ভূমিকাত অভিনয় কৰি গ’ল। চৰিত্ৰাভিনেত্ৰীৰ ভূমিকাই তেওঁক অধিক যশস্যা দিছে। সাতটাকৈ দশক তেওঁ অভিনয়ৰ সৈতে জড়িত আছিল।\nতেওঁক বিশেষকৈ কুটিল শাহুৱেকৰ চৰিত্ৰত কৰা অভিনয়ৰ বাবে জনাজাত আছিল। ৰাজ কাপুৰে অভিনয় কৰা আৰু হৃষিকেষ মুখাৰ্জীয়ে পৰিচালনা কৰা ‘আনাৰী’ (১৯৫৯) ছবিত পাৱাৰে মুখত কঠোৰ, কিন্তু কোমল অন্তৰৰ এগৰাকী মহিলাৰ ভূমিকাত অভিনয় কৰিছিল; যি অভিনয়ৰ বাবে তেওঁ শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটা লাভ কৰিছিল। ৰামানন্দ সাগৰ পৰিচালিত দূৰদৰ্শনৰ প্ৰথম মেগা ধাৰাবাহিক ৰামায়ণত তেওঁ মন্থৰাৰ চৰিত্ৰত স্মৰণীয় অভিনয় কৰিছিল।\nতেওঁৰ প্ৰথম বিবাহ গণপত ৰাওৰ সৈতে হৈছিল। কিন্তু গণপত ৰাওৰ পাৱাৰৰ ভনীয়েকৰ সৈতে বিবাহ বহিৰ্ভূত সম্পৰ্ক স্থাপন হোৱাত তেওঁলোকৰ বৈবাহিক জীৱন অশান্তিময় হৈ পৰিল। পিছলৈ তেওঁ চলচ্চিত্ৰ প্ৰযোজক, বোম্বেৰ অম্বিকা ষ্টুডিঅ’ৰ স্বত্বাধিকাৰী ৰাজপ্ৰকাশ গুপ্তক বিয়া কৰায়।\n১৯৯০ চনত তেওঁৰ মুখৰ কৰ্কট ৰোগ ধৰা পৰে। সেই ৰোগৰ চিকিৎসাৰ বাবে তেওঁ পুণেলৈ গুছি গৈছিল। তেওঁৰ স্মৃতিশক্তি লাহে লাহে হ্ৰাস হৈ আহিছিল। অৱশেষত ১৯৯৮ চনৰ ২৪ ফেব্ৰুৱাৰীত পুণেতে তেওঁৰ মৃত্যু হয়।\n১৯৫৯: শ্ৰেষ্ঠ সহযোগী অভিনেত্ৰীৰ ফিল্মফেয়াৰ বঁটা\n১৯৬১: অভিনয়ৰ সংগীত নাটক একাডেমী বঁটা।\n↑ "Lalita Pawar". Britannica.com. http://www.britannica.com/EBchecked/topic/447395/Lalita-Pawar#tab=active~checked%2Citems~checked&title=Lalita%20Pawar%20--%20Britannica%20Online%20Encyclopedia.\n↑ "Bollywood's most dangerous mother-in-law,aslap caused eye light". Aaj Tak. 24 February 2018. https://aajtak.intoday.in/story/throwback-story-of-veteran-actress-lalita-pawar-on-her-death-anniversary-tmov-1-986135.html.\n↑ "Lalitha, an actress andagentlewoman". Rediff.com. 26 February 1998. http://www.rediff.com/news/1998/feb/26lalita.htm। আহৰণ কৰা হৈছে:5November 2018.\n↑ "Tribute to Laita Pawar". Screen (magazine). http://www.screenindia.com/old/mar12/films4.htm.\n↑ 5.0 5.1 5.2 "Yein The Bollywood Ki Sabse Krur Abhinetri". www.amarujala.com. https://www.amarujala.com/photo-gallery/entertainment/bollywood/actress-lalita-pawar-died-of-cancer-today-20-th-death-anniversary?pageId=7। আহৰণ কৰা হৈছে: 14 February 2021.\n↑ "Lalita Pawar – Memories". cineplot.com. http://cineplot.com/lalita-pawar-memories/.\n↑ Anari Archived 19 September 2008 at the Wayback Machine Indian Cinema, University of Iowa.\n↑ "Lalita Pawar..". Indian Express. 26 February 1998. http://www.expressindia.com/news/ie/daily/19980226/05751024.html.\nৱিকিমিডিয়া কমন্সত ললিতা পাৱাৰ সম্পৰ্কীয় মিডিয়া ফাইল আছে।\nTribute to Laita Pawar at Screen (magazine)\nLiving the Role- Lalita Pawar The Hindu\nInterview with Lalita Pawar in her last days cineplot.com\n"https://as.wikipedia.org/w/index.php?title=ললিতা_পাৱাৰ&oldid=293837"ৰ পৰা অনা হৈছে\nএই পৃষ্ঠাখন ০৩ ছেপ্টেম্বৰ, ২০২১ তাৰিখে ১৪:০৯ বজাত অন্তিম সংশোধন কৰা হৈছিল।


বাঁহনি তলৰ চোৰ – তৃষ্ণা সোনোৱাল – ফটাঢোল\nআলিবাটৰ কাষৰ বেৰাখন পচিছে দেখি নাৰায়ণে পদূলিৰপৰাই গোটেই বেৰাখন এৰুৱাই পেলালে। জাতি বাঁহ কেইডালিমান কাটি প্ৰথমতে মাজ অংশৰপৰা গুৰিলৈকে জেওৰাৰ খুটিকেইটা কাটিলে। আগৰচোৱাৰপৰা কামি চাৰিডালিমান ফালিছিলহে, সেই সময়তে আহিল পেহী।\n“আহিল এইজনী। এতিয়া কি নোহোৱা হয় হৰিয়ে জানিব।”\n– নাৰায়ণে পেটে পেটে দেখিবই নোৱাৰে পেহীক। যোৱাবছৰ হ’বলগীয়া কইনাজনীৰ ঘৰত লগোৱা যুঁজোৱা কৰি পেহীয়েই বিয়াখন ভঙা নাই জানো।\n“নাৰায়ণ ঔ, বাঁহ কাটিছ হ’বলা। কি কামত লগাবি হেৰ’?”\n– পিৰালিতে ৰমক জমককৈ বগা গোলাপ এজুপি ফুলি আছিল। কুৰ্চুতীয়া পেহীয়ে তামোলৰ পিক সোপাকে পেলাই ফুলজোপা ৰঙা কৰি পেলালে।\nনাৰায়ণে কেৰাহীকৈ চাই উত্তৰ দিলে, “অ’ পেহী, গৰু ম’হ নোসোমাবলৈ বাৰীখনকে বেৰো বুলি লৈছিলো। এতিয়া যি দেখিলো পিৰালি, বাৰাণ্ডা গোটেইবোৰ বেৰিব লাগিব। তামোলতী ছাগলীৰ যিহে উৎপাত।”\n“এ হ’ব দে, পানী ঢালি দিবি। গজগজকে এটা আছ কিহৰ বাবে?”\n“হয়তো, তোৰ পিক পেলাবলৈকে পৃথিৱীত জন্ম ল’লো।”\n– দাঁত মুখ কৰচি উঠে যদিও ধৈৰ্য্য ধৰিব পাৰে সি।\nমূঢ়া এটা নিজে উলিয়াই আনি পেহীয়ে চোতালতে বহি কথা আৰম্ভ কৰি দিয়ে। নাৰায়ণৰ আমনি লাগিছে কিন্তু পেহীক অকলে এৰে কি সতে। কিবা এটা নোহোৱা হ’লেতো মাকে তাক সুদাই নেৰে।\n“ঐ মৰা, ঘৰলৈ অহা মানুহক তামোল এখন খুৱাব লাগে বুলি নেজান? আনগৈ যা।”\nসেমেনা সেমেনিকৈ সি বঁটাটো আনিবলৈ ভিতৰলৈ সোমাই গ’ল। পেহীও একেজাপে উঠি বাৰীৰ কাষৰ ভোট জলকীয়াজোপাৰ ওচৰ পালেগৈ।\nঠেকেৰা দিয়া ঢেকীয়াৰ টেঙা আঞ্জা, ৰঙালাউ, বুটৰ ভাজিখনৰ লগত ভোট জলকীয়া এচিকুট চেলেকি খোৱাৰ কথা ভাবি পেহীৰ জিভাইদি সৰসৰাই পানী বৈ আহিল। খপজপাই এসোপামান জলকীয়া ছিঙি ঘূৰে মানে নাৰায়ণো সেইখিনি পালেহি।\n“হেঃ হেঃ হেঃ, এনেই পকি সৰি যোৱাতকৈ ময়ে লৈ যাওঁ বোলো।”\n– নিলাজ হয় পেহী, একেবাৰেই নিলাজ। বেচেৰা নাৰায়ণে কি ক’ব, ট টকৈ সি জলকীয়াখিনিৰ ফালে চাই থাকিল। পেহীয়ে ভঙোৱা কইনা লিলিৰ নিচিনাই লাগিল জলকীয়াখিনিকো।\n“পেট চলি চব ওলাই যাওক তোৰ। মোৰ জলকীয়াতো নিলিয়েই, গছজোপাক তেনেকৈ মহতিয়াই থৈ যাব লাগেনে! সেইখন মানুহৰ হাতেই নে বান্দৰৰ হাত!”\n– ভোৰভোৰাই ভোৰভোৰাই কামত ধৰিল সি।\nহওক তেওঁ, জলকীয়াতে যে হাত সাৰিল আজি। এই ননে পেহীজনীও এটা বস্তু আৰু। কোন পাকত যে বস্তু এটা নোহোৱা কৰিব কোনেও ধৰিব নোৱাৰে। মানুহজনীৰ হাত লৰ স্বভাৱটোৰপৰা পেহাৰো কমখন অশান্তি হোৱা নাই। চুবুৰীৰ মানুহবোৰৰ ওজৰ আপত্তি নুগুচেই, ডাংকাটি মুখচোকা পেহীক ক’ব নোৱাৰি পেহাৰ আগতে অভিযোগ দিয়েহি। আজি বোলে এইটো কৰিলে, কালি বোলে সেইটো লৈ আনিলে।\n“আপুনি গিৰিয়েকটো হৈ ঠিক কৰিব নোৱাৰিলে কি হ’ব! শিকাব বুইছে। নহ’লে কোন দিনা ক’ত কেনেকৈ লাজত পৰে ঠিক নাই।”\n– এনেকৈ কোনোবাই দম দি থৈ গ’লে পেহাৰ আক’ পেহীৰ মূৰৰ চুলিকেইডাল ঘটালি দিবৰ মন যায়। কিন্তু না পেহীয়ে সৈ কাঢ়ে, না পেহাই ধমকি দিবলৈ সাহ কৰে।\nপেহীহঁতৰ অৱস্থা আগেয়ে ইমান ভাল নাছিল। পিছে পুতেক ৰন্তুৱে মিলিটাৰীত চাকৰি পোৱাৰপৰা পেহীৰ ভৰি মাটিত নপৰা হ’ল। আমাৰ অমুকটো আনিলো, তমুকটো খালো, তমুকটো ল’লো। মুঠতে পেহীৰ ফোপজহী কথাত শুনোতাৰ কাণত ঠিলা মাৰিবলগীয়া অৱস্থা।\nনিৰাহঁতৰ ঘৰত সেইদিনা বছৰেকীয়া সবাহ। তিৰোতামখাই মেল মাৰি মাৰি ভকতৰ নাম কীৰ্তন চাই আছিল। তিৰোতাৰনো কি? মেলতো শাক ভাত বয় বস্তুৰ কথাই আগস্থান পায়। ৰহিলাৰ মাকৰ ঘৰত ফ্ৰীজ কিনিলে, তাকেই লগৰবোৰৰ আগত কৈ কৈ গৰ্ব কৰি আছিল। মাকৰ ঘৰলৈ গৈ বোলে ফ্রীজত থোৱা চেঁচা চেঁচা মাংসৰ তৰকাৰী খাই আহিল। তিনিদিনৰ আগতেই ৰন্ধা, না বাহি গোন্ধ আছে, না বেয়া হৈছে। যেন এইমাত্ৰ ৰন্ধা তৰকাৰীহে, একেবাৰে ‘ফেৰেছ’।\nপেহীৰ শুনি পেটে পেটে খঙেই উঠিল, “আও, এই মোতকৈ বেছিহে জনা হ’ল।”\nৰহিলাৰ কথাৰ মাজতে পেহীয়ে টেপেককৈ মাত দিলে,\n“ফিৰিজত বনোৱা ঠাণ্ডা পানী খাইছ নাই অ’ ৰহিলা? আজি আক’ পুৱাই ময়ো গাওঁবুঢ়াৰ বোৱাৰীয়েকে বনোৱা ঠাণ্ডা পানী অকণ খাই আহিলো। এই গৰমতো মোৰ পেট এতিয়ালৈকে চেঁচাই হৈ আছে।”\n– পেহীৰ কথা শুনি ছোৱালী বোৱাৰীবোৰে মুখ টিপি টিপি হাঁহিলে।\nসবাহৰপৰা ওভতোতে পেহী চেৰেকী এটা নিবলৈ কুহেমাইৰ ঘৰত সোমাল। কুহেমাইৰ পুতেক নীলাম্বৰে তেতিয়া কুমলীয়া গাজ দুটামানৰ বাকলি গুচাই আছিল। পেহীয়ে নীলাম্বৰক আক’ অলপ ভয় কৰে। এবাৰ সিহঁতৰ ঘৰৰপৰা বাটি এটা লুকুৱাওঁতে সি ধৰা পেলাই হাতখনতে উতলা চাহ অকণ ঢালি দিছিল। পৰাপক্ষত পেহীয়ে তাৰপৰা আঁতৰি থাকিবই খোজে। গাজকেইটা দেখি পেহীৰ হাতখন খজুৱাইছিল কিন্তু উতলা পানীতকৈ যে খজুৱতি ডাঙৰ নহয় তাকে সান্ত্বনা লভি পেহী ঘূৰিল। পেহীৰ চকু বাটত কিন্তু মনটো হ’লে নীলাম্বৰৰ ঘৰৰ গাজকেইটাতে । বাঁহ গাজ আৰু মটৰ মাহৰ আঞ্জা, আস্, পুনৰ সৰসৰাই বৈ অহা মুখৰ পানী।\nথাঁক থাঁক থাঁক\nটেমিটোৰপৰা চূণ অলপ আকুটাই গন্ধক পাণখিলাত লিপি চালি এচিটাৰ লগত মিঠা অহিয়া তামোল টুকুৰা নীলাম্বৰে মুখত ভৰাইছিল হে, তেনেতে শুনিলে সি শব্দটো। ৰাতিৰ সাজ খোৱাৰ আগতে বাৰীৰ এচুকত থকা গোহালিৰ গৰুকেইটা চাই যোৱাৰ অভ্যাস তাৰ। আজিও চাবলৈ আহি তামোলখন মুখত লওঁতেই বাৰীৰ বাঁহকেইজোপাৰপৰা মাতটো ভাহি আহিল। হয় হয় সেয়া চোৰেই হয়। আওহতীয়াকৈ থকা বাঁহনিডৰাৰ বাঁহ কাটিবলৈ অহা চোৰ সেয়া।\n“কটা নিধকহঁত, এই গধূলিতে বাঁহ চুৰ কৰাৰ মজা দেখুৱাম তহঁতক ৰ।”\n– বেৰৰপৰা দাখন একেচিপে এৰুৱাই আনি সি বাঁহনিলৈ দৌৰ দিলে।\nশব্দটোৰ যিমানেই কাষ চাপি গ’ল, নীলাম্বৰৰো বুকুখন কঁপি উঠিল।\n“চেঃ কোনোবা এটাক লৈ আনিব পৰা হ’লে ভাল আছিল। কেইটা বা চোৰ আছেহি!”\n– সি দাখন জোৰেৰে মুঠি মাৰি ধৰিলে।\nখুপি খুপি গৈ নীলাম্বৰে পাতৰ আঁৰেদি চাই পঠিয়ালে।\nউৱা! এয়া দেখোন চোৰ নহয় চুৰুণীহে! নীলাম্বৰ অবাক একেবাৰে।\nহেলাই হেফাই যোৱাকৈ প্ৰাণপণে বাঁহৰ গাজত ঘপিয়াই থকা এইজনী ননে পেহী!\n“আও তই কম নহয় দেই! এই ফুট গধূলিখনত বাহঁনিত সোমাই গাজ কাটিবলৈ হ’লে কমখন কলিজা লাগিবনে?”\n– নীলাম্বৰে লুকাই লুকাই পেহীৰ কৰ্মকাণ্ড লক্ষ্য কৰি থাকিল।\nএটা, দুটা, তিনিটাকৈ আঠটা গাজ কাটিও যেতিয়া পেহীৰ নোৰোৱা হ’ল, নীলাম্বৰৰ ধৈৰ্য্যৰ বান্ধ ছিঙি গ’ল।\n“মৰখকুলী বুঢ়ী, ইমানসোপা গাজ তই কোনটো পেটত সোমোৱাবিগৈ। নাই নাই নহ’ব। ইয়াতে বাধা নিদিলে মোৰ বাঁহনিৰ বংশৰ চিন মোকাম নোহোৱা কৰিবগৈ দেখিছোঁ।”\nলুকাই থাকিয়ে নীলাম্বৰে গলখেকাৰি এটা মাৰিলে। পেহী উচপ খাই উঠিল।\n“কোন সেয়া? দেও নে মনিচ?”\nইস্ নিমাখিত নীলাম্বৰে যেন একো ধৰিবই পৰা নাই।\nবেচেৰী পেহীয়ে ভাবিলে, ৰক্ষা। নীলাম্বৰে তাইক চিনা নাই। ততাতৈয়াকৈ খোপাটো খুলি পেহীয়ে চুলিখিনি আগফালে ওলোটাই মুখখন ঢাকি পেলালে। ভৰি এখন লেঙেৰিয়াই লেঙেৰিয়াই এনেকৈ খোজ দিলে তাই যেন ননে নহয় আন কোনোবাহে।\nঢেংকুলুচ ঢেংকুলুচ খোজেৰে চুলি তুলি মেলি য’ৰে গাজ ততে এৰি দৌৰ দিয়া ননে পেহীক দেখি নীলাম্বৰৰ প্ৰচণ্ড হাঁহি উঠিল।\nইফালে নীলাম্বৰৰ অসুৰমাৰ্কা অট্টহাস্যত বুঢ়ীৰ থৰকাছুটি হেৰাল। আসন্ন উতলা পানীৰ ভয়ত জেওৰা পাৰ হোৱাৰ বাট হেৰুৱাই বাৰীতে এপাক ঘূৰি পেহী নীলাম্বৰৰ চোতালৰ দিশে দৌৰ দিলে।\nদৌৰা দৌৰি, চিঞৰ বাখৰ শুনি নীলাম্বৰৰ ঘৰৰ গোটেইবোৰ বাহিৰলৈ ওলাই আহিল। আউলি বাউলি চুলি, হাতত দা লৈ ফোপাই থকা ননে পেহীক দেখি গোটেইখনে বিৰাট ভয় খালে।\n“কালি গোঁসানী যেন হৈ ক’ত কাক কাটি থৈ আহিছে ঔ বুঢ়ীয়ে!”\n– ননেৰ ৰূপ দেখি কুহেমাইৰ ভয়তে ভৰি দুখন কঁপিবলৈ ধৰিলে।\n“ঔ মোক বচা ঐ, পুতেৰে মোৰ ছাল বখলিয়াইহে এতিয়া।”\n– পেহী ভয়ত থৰহৰি কম্পমান ইতিমধ্যে।\n“কি হ’ল খুৰী, ক’ত কি দেখি আহিলি?”\n– নীলাম্বৰৰ ঘৈণীয়েক জবায়ো তৎভৎ নোপোৱা হ’ল।\nপেহীৰ চকু বাৰীৰ ফালে। কিন্তু ই কি? নীলাম্বৰচোন নহাই হ’ল! তেনে ইয়াৰপৰাও পলোৱাটোৱেই মংগল। সেইটোৱে পালেহি কি কৰে ঠিক নাই।\n“হোঁ লচোন খুৰী, পানী ঘটি পি ল আগেয়ে। ইচ ইচ ইচ! মানুহজনী ঘামি জামি তেনেই শেষ।”\n– জবাই এঘটি পানী আগবঢ়াই দিলে।\nকোটকোটাই পানী ঘটি পি পেহী আৰু নৰ’ল।\n“একো নুসুধিবি মোক, যাওঁ দে।”\nগোটেইখিনি আচৰিত হ’বৰে কথা। এই গধূলি বেলিকা মানুহজনী ভুটংকৈ ক’ৰপৰানো আহিল, কিনো হ’ল একো আওভাও নাপাওঁতেই নীলাম্বৰ আহি ওলাল। হাতত তাৰ বিৰাট ডাঙৰ বাঁহ গাজৰ মুঠা এটা।\n“এই ৰাতিখননো বাঁহনিলৈ যাব লাগেনে আপুনি?”\n– জবাই আথেবেথে গাজকেইটা গিৰিয়েকৰ হাতৰপৰা মাটিত আজৰাই দিলে।\n“ঔ আই, কাহিনী বেলেগ আজি। বুঢ়ীৰ হাতত চেঙেলী, নহয় নহয় চেঙেলীৰ হাতত হে বুঢ়ী পৰিল আজি।”\n– নীলাম্বৰৰ হাঁহি যেন শেষ নহ’বই।\nনীলাম্বৰৰ মুখেৰে ননে পেহীৰ গাজ চুৰিৰ কাণ্ড আৰু ঢেংকুলুচ ঢেংকুলুচ ভাওৰ বৰ্ণনা শুনি গোটেইবোৰ হাঁহিত ফাটি পৰিল।\n“চাওঁ জবা, পানী এবাটি আনচোন মোলৈ।”\n– জবাৰ মাত নুশুনি নীলাম্বৰে পাছফালে ঘূৰি চালে।\nজবাই কিবা এটা বিচাৰি ফুৰিছে। জুপি জুপি, খুপি খুপি।\n“কি হ’ল ঔ জবা? কি হেৰালে?”\n“ঘ.. ঘ.. ঘটি এটা বিচাৰিছো, ক’ত থ’লো জানো!”\n“ননে পেহীক এইমাত্ৰ পানী খাবলৈ দিছিলো। বিচাৰিয়েই পোৱা নাইচোন। লৈয়ে গ’ল নেকি!”\nআঠটাকৈ বাঁহ গাজ ননে চুৰুণীৰ হাতৰপৰা বচাই পোৱা সুখকণ নীলাম্বৰৰ কিবা তিতা তিতা লাগিল।\n« ফেদুৱাবুঢ়া পুৰাণ – অনুৰূপ মহন্ত\nফটাপ্ৰেমৰ প্ৰতিশোধ – পৰী পাৰবীন »\nচুৰুণী পেহী জনীৰ কল্পনা কৰি হাঁহি মৰিছোঁ। বৰ সুন্দৰ বৰ্ণনা। সমাজত এনে মহিলা নোহোৱা নহয়। বৰ ভাল লাগিল\nবাঃ ! কি সুন্দৰ লিখিলা !\nভাল হাঁহিলো দেই পেহীৰ কথাবোৰ পঢ়ি।\nধন্যবাদ জনালো সকলোলৈকে\nগ্ৰাম্যসমাজৰ এখন সুন্দৰ ছবি । ভাল লাগিল\nগাঁৱৰ সুৱাসেৰে অামোলমোলাই থকা লিখনী ।\nপেহীৰ কাহিনী পঢ়ি হাহিঁবহে পাৰিছো\nচুৰুণী পেহীৰ কাহিনী ধুনীয়াকৈ লিখিলা দেই। ভাল লাগিল।\nবৰ সুন্দৰ বৰ্ণনা। পঢ়ি ভাল হাঁহিলো।\nননে পেহী কম বস্তু নহয়, আঠটা বাঁহ গাজ নিব নোৱাৰি ঘটি হলেও নিলে। ভাল লাগিল।\nকি যে ভাল লাগিল পঢ়ি। নিভাঁজ গাঁৱৰ গল্প।


যিহি 43 - ইণ্ডিয়ান ৰিভাইচ ভাৰচন (IRV) আচামিচ - 2019\n1পাছত সেই মানুহে বাট-চৰাটোলৈ, পূৱফালে মুখ কৰা বাট-চৰাটোলৈ মোক নিলে।\n2আৰু চোৱা! পূৱফালৰ পৰা ইস্ৰায়েলৰ ঈশ্বৰৰ গৌৰৱ আহিল; তেওঁৰ ধ্বনি বহু জল সমূহৰ শব্দৰ দৰে আৰু পৃথিৱী তেওঁৰ গৌৰৱেৰে উজ্জ্বল হ’ল!\n3আৰু মই দৰ্শনত দেখা পদাৰ্থৰ দৰে, নগৰখন ধ্বংস কৰিবলৈ অহা সময়ত মই দৰ্শনত দেখা পদাৰ্থ আছিল আৰু কবাৰ নদীৰ ওচৰত মই দৰ্শনত দেখা পদাৰ্থৰ দৰেই এই দৰ্শনত দেখা পদাৰ্থ আছিল। তাতে মই উবুৰি হৈ পৰিলোঁ!\n4আৰু যিহোৱাৰ গৌৰৱ পূৱফালে মুখ কৰা বাট-চৰাটোৰ বাটেদি গৃহটিত সোমাল।\n5তেতিয়া আত্মাই মোক তুলি ভিতৰ-চোতালখনলৈ নিলে; আৰু চোৱা, যিহোৱাৰ গৌৰৱে গৃহটি পৰিপূৰ্ণ কৰিলে!\n6আৰু গৃহটিৰ ভিতৰৰ পৰা এজনে মোক কথা কোৱা মই শুনিবলৈ পালোঁ। আৰু এজন পুৰুষ মোৰ ওচৰত থিয় হ’লহি।\n7তেওঁ মোক ক’লে, “হে মনুষ্য সন্তান, এয়ে মোৰ সিংহাসনৰ আৰু মোৰ ভৰিৰ তলুৱাৰ ঠাই; ইয়াত মই চিৰকাললৈকে ইস্ৰায়েলৰ সন্তান সকলৰ মাজত বাস কৰিম, আৰু ইস্ৰায়েল বংশই তেওঁলোকে বা তেওঁলোকৰ ৰজাসকলে নিজৰ বেশ্যাকৰ্মৰে, আৰু তেওঁলোকৰ ৰজাসকলৰ মৰণ কালত তেওঁলোকৰ ‘মৰা শৱেৰে’ মোৰ পবিত্ৰ নাম পুনৰায় অশুচি নকৰিব।\n8তেওঁলোকে মোৰ দুৱাৰডলিৰ ওচৰত তেওঁলোকৰ দুৱাৰডলি, আৰু মোৰ দুৱাৰ খুটাৰ ওচৰত তেওঁলোকৰ দুৱাৰ খুঁটা দি, মোৰ আৰু তেওঁলোকৰ মাজত কেৱল এটা দেৱাল ৰাখি অশুচি নকৰিব। তেওঁলোকে কৰা তেওঁলোকৰ ঘিণলগীয়া কাৰ্যেৰে তেওঁলোকে মোৰ পবিত্ৰ নাম অপবিত্ৰ কৰিলে; এই কাৰণে মই ক্ৰোধত তেওঁলোকক নষ্ট কৰিলোঁ।\n9এতিয়া তেওঁলোকৰ বেশ্যাকৰ্ম আৰু তেওঁলোকৰ ৰজাসকলৰ মৰা শৱ তেওঁলোকে মোৰ পৰা দূৰ কৰক; তাতে মই তেওঁলোকৰ মাজত চিৰকাললৈকে বাস কৰিম।\n10হে মনুষ্য সন্তান, ইস্ৰায়েল-বংশই নিজ অপৰাধৰ কাৰণে লাজ পাবৰ কাৰণে তুমি তেওঁলোকক গৃহটি দেখুউৱা; আৰু সুন্দৰ কৈ গঁথা গৃহটি তেওঁলোকে জোখক।\n11আৰু তেওঁলোকে কৰা আটাই কাৰ্যৰ কাৰণে যদি তেওঁলোক লজ্জিত হয়, তেন্তে তেওঁলোকে গৃহটিৰ সমূদায় আকৃতি আৰু তাৰ আটাই নিয়ম প্ৰণালী ৰক্ষা কৰি সেই মতে যেন কাৰ্য কৰে, এই অভিপ্ৰায়ে গৃহটিৰ আকাৰ, তাৰ গঠন, ভিতৰলৈ বাহিৰলৈ অহা যোৱা কৰা তাৰ বাটবোৰ, তাৰ সকলো প্ৰকাৰ আকাৰ আৰু তাৰ আটাই ব্যৱস্থা তেওঁলোকক জনোৱা আৰু তেওঁলোকৰ আগতে লিখা।\n12এয়ে গৃহটিৰ ব্যৱস্থা, পৰ্ব্বতখনৰ টিঙত তাৰ সমুদায় সীমা চাৰিওফালে পবিত্ৰ হ’ব। চোৱা! গৃহটিৰ ব্যৱস্থা এয়ে।\n13আৰু যজ্ঞ-বেদিটোৰ হাতৰ জোখ এইবোৰেই সেই হাত, এক হাত চাৰি আঙুল। তল ভাগ এক হাত, প্ৰস্থ এক হাত আৰু চাৰিওফালে তাৰ কিনাৰৰ বাৰ এবেগেত হ’ব; এয়ে যজ্ঞ-বেদিটোৰ তলি হ’ব।\n14আৰু মাটিত থকা তল ভাগৰ পৰা তল খাপলৈ দুহাত আৰু বহলে এক হাত হ’ব।\n15আৰু যজ্ঞ-বেদিটোৰ ওপৰ ভাগ চাৰি হাত হ’ব আৰু যজ্ঞ-বেদিটোৰ জুইশালৰ পৰা ওপৰলৈ চাইটা শিং হ’ব।\n16যজ্ঞ-বেদিটোৰ জুইশাল বাৰ হাত দীঘল আৰু বাৰ হাত বহল হ’ব; তাৰ চাৰিওফালে সমান হ’ব।\n17আৰু ওপৰ ভাগ চৌদ্ধ হাত দীঘল আৰু চৌদ্ধ হাত বহল, চাৰিচুকীয়া হ’ব; আৰু তাৰ চাৰিওফালে থকা বাৰ আধা হাত, আৰু তাৰ তল ভাগ চাৰিওফালে এক হাত হ’ব; তাৰ খটখটী পূৱফাললৈ মুখ কৰি থাকিব।”\n18তাৰ পাছত তেওঁ মোক ক’লে, “হে মনুষ্য সন্তান, প্ৰভু যিহোৱাই এই কথা কৈছে: যজ্ঞ-বেদিটো সাজি এঁটোৱা দিনা তাত হোম বলি উৎসৰ্গ কৰিবলৈ আৰু তেজ ছটিয়াবলৈ তাৰ নিয়ম প্ৰণালী এইবোৰ।\n19মোৰ পৰিচৰ্যা কৰিবলৈ মোৰ ওচৰত থকা চাদোক বংশৰ লেবীয়া পুৰোহিতসকলক তুমি পাপাৰ্থক বলিৰ কাৰণে এটা ডেকা ভতৰা দিবা।” এয়েই প্ৰভু যিহোৱাই দিয়া ঘোষণা\n20তেতিয়া তুমি তাৰ অলপ তেজ লৈ বেদিটোৰ চাৰিটা শিঙত, তাৰ ওপৰ ভাগৰ চাৰি চুকত আৰু চাৰিওফালে তাৰ বাৰত লগাবা; তুমি এইদৰে তাক শুচি কৰিবা।\n21পাছত পাপাৰ্থক বলিৰ সেই ভতৰাটো লৈ তাক ধৰ্মধামৰ বাহিৰে গৃহৰ নিৰূপিত ঠাইত দাহ কৰা হ’ব।\n22তেতিয়া দ্বিতীয় দিনা তুমি পাপাৰ্থক বলিৰ কাৰণে এটা নিঘূণ মতা ছাগ উৎসৰ্গ কৰিবা; তাতে পুৰোহিতসকলে ভতৰাটোৰে যজ্ঞ-বেদিটো শুচি কৰা দৰে যজ্ঞ-বেদিটো শুচি কৰিব।\n23তাক শুচি কৰি এঁটালে তুমি এটা নিঘুণ ডেকা ভতৰা আৰু জাকৰ পৰা এটা নিঘূণ মতা মেৰ উৎসৰ্গ কৰিবা।\n24তুমি সেই দুটাক যিহোৱাৰ আগলৈ আনিবা; তাতে পুৰোহিতসকলে সেইবোৰৰ ওপৰত লোণ ছটিয়াব আৰু তেওঁলোকে যিহোৱাৰ উদ্দেশ্যে হোম-বলিস্বৰূপে সেইবোৰ উৎসৰ্গ কৰিব।\n25তুমি সাতদিনলৈকে প্ৰতিদিনে পাপাৰ্থক বলিস্বৰূপে এটা এটা ছাগ উৎসৰ্গ কৰিবা; আৰু তেওঁলোকে এটা ডেকা ভতৰা, আৰু জাকৰ পৰা এটা নিঘূণ মেৰ উৎসৰ্গ কৰিব।\n26সাতদিনলৈকে তেওঁলোকে যজ্ঞবেদিটো প্ৰায়শ্চিত্ত কৰি তাক শুচি কৰিব; এইদৰে তেওঁলোকে তাৰ প্ৰতিষ্ঠা কৰিব।\n27আৰু তেওঁলোকে দিন সম্পূৰ্ণ হ’লে, অষ্টম দিনা আৰু তাৰ পাছত পুৰোহিতদকলৰ যজ্ঞ-বেদিটোত তোমালোকৰ হোম বলি আৰু তোমালোকৰ মঙ্গলাৰ্থক বলি উৎসৰ্গ কৰিব; তাতে, প্ৰভু যিহোৱাই কৈছে, “মই তোমালোকক গ্ৰহণ কৰিম।”\n< যিহি 42\nযিহি 44 >


Exflam in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Exflam ar byavahar, ppali, parshwakriya, upkaar, kriya-pratikriya aaru satarkatabani\nmember can buy this for ₹48.45\nExflam ৰ লাভ আৰু ব্যৱহাৰসমূহ- Exflam Benefits & Uses in Assamese- Exflam ar laabh aaru byavaharsamuh\nExflam ৰ পালি আৰু সেয়া কেনেদৰে ল'ব- Exflam Dosage & How to Take in Assamese - Exflam ar paali aaru xeya kenedore lobo\nExflam ৰ পাৰ্শ্চক্ৰিয়াসমূহ- Exflam Side Effects in Assamese- Exflam ar parshwakriyasamuh\nExflam সংক্ৰান্ত সতৰ্কতাবাণীসমূহ- Exflam Related Warnings in Assamese- Exflam xonkranta xatarkatabanisamuh\nঅইন দৰৱৰ সৈতে Exflamৰ গুৰুতৰ ক্ৰিয়া-প্ৰতিক্ৰিয়া- Severe Interaction of Exflam with Other Drugs in Assamese- Oinor xoite Exflam ar gurutor kriya-pratikriya\nExflam মতভেদসমূহ- Exflam Contraindications in Assamese- Exflam nishedhsamuh\nExflam ৰ বিষয়ে সততে সোধা প্ৰশ্নসমূহ- Frequently asked Questions about Exflam in Assamese- Exflam ar bikhoye satate xodha prashnasamuh\nখাদ্য আৰু মদৰ সৈতে Exflam ক্ৰিয়া-প্ৰতিক্ৰিয়া- Exflam Interactions with Food and Alcohol in Assamese- khadya aaru modor xoite Exflam kriya-pratikriya\nExflam ৰ লাভ আৰু ব্যৱহাৰসমূহ - Exflam Benefits & Uses in Assamese - Exflam ar laabh aaru byavaharsamuh\nExflam তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nExflam ৰ পালি আৰু সেয়া কেনেদৰে ল'ব - Exflam Dosage & How to Take in Assamese - Exflam ar paali aaru xeya kenedore lobo\nExflam-ৰ উপাদানসমূহ - Exflam Active Ingredients in Assamese - Exflam-ar upadaansamuh\nExflam ৰ পাৰ্শ্চক্ৰিয়াসমূহ - Exflam Side Effects in Assamese - Exflam ar parshwakriyasamuh\nগৱেষণাৰ ভিত্তিত, Exflam ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nExflam সংক্ৰান্ত সতৰ্কতাবাণীসমূহ - Exflam Related Warnings in Assamese - Exflam xonkranta xatarkatabanisamuh\nExflam-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Exflam লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nExflam-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nExflam ৰ স্তন্যপায়ীসকলৰ ক্ষেত্ৰত পাৰ্শ্ব-প্ৰতিক্ৰিয়া অতি কম বা নায়েই। গতিকে আপুনি ইয়াক চিকিতসকৰ পৰামৰ্শ অবিহনেই গ্ৰহণ কৰিব পাৰে।\nবৃক্কত Exflam কি প্ৰভাৱ দেখা গৈছে?\nExflamএ আপোনাৰ বৃক্ক ৰ ক্ষেত্ৰত সুতীব্ৰ প্ৰভাৱ দেখুৱাব পাৰে, গতিকে আপোনাৰ চিকিতসকৰ পৰামৰ্শ নোহোৱাকৈ গ্ৰহণ নকৰিব।।\nযকৃতত Exflam কি প্ৰভাৱ দেখা গৈছে?\nExflamৰ ব্যৱহাৰ কলিজা ৰ বাবে ক্ষতিকৰ হব পাৰে। চিকিতসকৰ পৰামৰ্শ অবিহনে গ্ৰহণ নকৰিব।\nহৃদযন্ত্ৰৰ ক্ষেত্ৰত Exflam ৰ কি প্ৰভাৱ দেখা গৈছে?\nExflam গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Exflamৰ গুৰুতৰ ক্ৰিয়া-প্ৰতিক্ৰিয়া - Severe Interaction of Exflam with Other Drugs in Assamese - Oinor xoite Exflam ar gurutor kriya-pratikriya\nExflam তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nExflam মতভেদসমূহ - Exflam Contraindications in Assamese - Exflam nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Exflam লোৱা অনুচিত যাতে -\nExflam ৰ বিষয়ে সততে সোধা প্ৰশ্নসমূহ - Frequently asked Questions about Exflam in Assamese - Exflam ar bikhoye satate xodha prashnasamuh\nএই Exflam-এ অভ্য়াস বা নিচাৰ সৃষ্টি কৰে নেকি?\nExflamৰে অভ্যাস গঠনৰ কোনো কথাৰ প্ৰতিবেদন পোৱা নাই।\nExflam য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Exflam লওক।\nনহয়, মানসিক ৰোগৰ চিকিত্সাৰ ক্ষেত্ৰত Exflamৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Exflam ক্ৰিয়া-প্ৰতিক্ৰিয়া - Exflam Interactions with Food and Alcohol in Assamese - khadya aaru modor xoite Exflam kriya-pratikriya\nখাদ্য আৰু Exflamৰ ক্ৰিয়া-প্ৰতিক্ৰিয়া\nExflamৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Exflamৰ মাজৰ প্ৰতিক্ৰিয়া\nExflam লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nExflam ৰ অনুকল্প - Substitutes for Exflam in Assamese\nExflam ৰ মূল্য আৰু পেকৰ চাইজ - Exflam Price and Pack Size in Assamese - Exflam ar mulya aaru pakor size\nExflam Gel ₹51.0 खरीदें\nআপুনি বা আপোনাৰ পৰিয়ালৰ কোনোবাই Exflam লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Exflam ব্যৱহাৰ কৰিছিল নেকি?\nআপুনি কিমান পৰিমাণে Exflam সেৱন কৰিছিল?\nআপুনি Exflam ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Exflam সেৱন কৰে?


বেৰি হৃদয়ৰ ষ্ট্ৰবেৰি কৃষক জনৰ কথাৰে… – Mahabahoo\nHome/Assam News & Articles/বেৰি হৃদয়ৰ ষ্ট্ৰবেৰি কৃষক জনৰ কথাৰে…\nযোৱা বছৰৰ আহাৰ মাহৰ কোনোবা এটি ডাৱৰীয়া আবেলিৰ কথা…কোকৰাঝাৰ কাড়িগাওঁ পথৰ পৰা তেওঁ মোক আগুৱাই লৈ গৈছিল। এজন শকত আৱত প্ৰকাণ্ড মানুহ,পিন্ধনত টি চাৰ্ট আৰু হাফ পেন্ট,ডিঙিত গামোচা আৰু ভৰিত হাৱাই চেণ্ডেল, বৰষাই পৰশি যোৱা বডোভূমিৰ সেউজীয়া গাওঁ খনৰ মসৃন পকী পথটিৰে তেওঁ ফো ফোৱাই ৰঙা ৰয়েল এনফিল্ড বুলেট খন চলাই মোৰ গাডীৰ আগে আগে গৈ আছিল। বাটৰ দুয়োকাষে বডো ভাই ভনী সকলে পৰম্পৰাগত সাজপাৰ পিন্ধি দিনটোৰ শেষ কাম খিনি সামৰাত ব্যস্ত হৈ আছিল, শুনা গৈছিল ট্ৰেক্টৰৰ অহৰহ শব্দ। আকাশ সামান্য ডাৱৰীয়া, পথাৰ সেউজীয়া আৰু তাতে কৰ্মৰত সেউজীয়া,হালধীয়া, গুলপীয়া আদি সাজ পিন্ধা এজাক ধুনীয়া মানুহ! এজন ফটো উঠাই ভাল পোৱা মানুহৰ বাবে সুন্দৰ পৰিৱেশ! এখনৰ পিছত আনখন ছবি তুলিছিলো মই! তেওঁ কৈছিল, চাৰ আগত আৰু বেছি পাব! এক ব্যতিক্ৰমী আকৰ্ষণৰ সমাহাৰেৰে পৰিপূৰ্ণ ঠাই খনে আমাৰ পৰ্যটক মনটোত তেতিয়া আনন্দৰ জোৱাৰ আনিছিল। অলপ পৰ পিছতেই আমি প্ৰবেশকৰিছিলো জনা গাওঁত থকা তেওঁৰ কৃষি পাম খনত। আই আফা যুগামি আবাদ থিলী কৃষি পাম। অৰ্থাত মা দেউতাৰ পাম। পামত থকা কাৰ্যালয়ত আমাক বহিবলৈ দি তেওঁ লাহে লাহে কৈ গৈছিল তেওঁৰ কথাবোৰ।তন্ন তন্নকৈ দেখুৱাইছিল তেওঁ গঢি তোলা পাম খনৰ প্ৰতিটো অংশ।আমি অপাৰ বিস্ময়েৰে প্ৰত্যক্ষ কৰিছিলো অসমত অসম্ভৱ বুলি ভৱা বিভিন্ন ফল,ফুল আৰু শষ্যৰ খেতি বোৰ। ষ্ট্ৰবেৰী, ৰঙীন কেপচিকাম, বহুৰঙী গোলাপ ফুল আৰু কত কিমান যে শস্য!\nপ্ৰিয় পাঠক, মই কোনো নিষিদ্ধ সংগঠনৰ আত্মগোপনকাৰী নেতাৰ বিষয়ে আপোনালোকক কব খোজা নাই,মই কব খুজিছো এগৰাকী সহজ সৰল ব্যতিক্ৰমী খেতিয়কৰ কথা…যিয়ে লাখটকীয়া লাভজনক ব্যৱসায় এৰি আৰম্ভ কৰিছিল কোটি টকীয়া কৃষি উত্পাদনৰ ব্যৱসায়। মানুহজনৰ নাম বিমল বসুমতাৰী,ঘৰ কোকৰা়ঝাৰৰ ওচৰত। সেইযে যোৱা বছৰ প্ৰথম তেওঁক লগ পালো, তাৰ পিছত কেবাবাৰো লগ পাইছো তেওঁক।সৌসিদিনা একে লগে খাই আহিলো এগাল ৰঙাষ্ট্ৰবেৰি। তেওঁৰ মুখত শুনিছো তেওঁৰ জীৱন গাথা, তেওঁ আৰম্ভ কৰা কৃষি বিপ্লৱটিৰ কথা।\nকোকৰাঝাৰ জিলাৰ দেৱৰগাৱঁৰ ওচৰৰ পাকৰিগুৰি গাওঁত জন্ম গ্ৰহণ কৰা বিমল বসুমতাৰীয়ে\nআনুষ্ঠানিক শিক্ষা সম্পূৰ্ণ নকৰাকৈয়ে জীৱিকা অৰ্জনৰ বাবে সৰুৰে পৰা বিভিন্ন কামত ব্ৰতী হৈছিল। প্ৰবল উচ্চাকাংক্ষী আৰু অত্যন্ত পৰিশ্ৰমী বিমলে আৰম্ভনিতে ঠিকা ঠুকলি আৰু আন আন ব্যৱসায়ৰ জৰিয়তে জীৱিকা অৰ্জন কৰিবলৈ সক্ষম হৈছিল যদিও স্বাধীন চেতিয়া মানুহজনৰ বাবে ব্যৱসায়িক জীৱনৰ জটিলতা আৰু ব্যৱসায়িক সফলতাৰ চমু তোষামোদৰ বাট একেবাৰে গ্ৰহণীয় নহল। সেয়ে ঘৰৰ লৰা ঘৰলৈ উভতি আহি পৰম্পৰাগত কৃষি কাৰ্যত ব্ৰতী হল। কৰ্মত বিশ্বাসী বসুমতাৰীয়ে প্ৰায় ৩০০বিঘা পৈতৃক মাটিত নতুন ধৰণৰ বীজৰ ধান খেতিৰে আৰম্ভ কৰিছিল তেওঁৰ নতুন জীৱনৰ সোণালী পৰিক্ৰমা। অগতানুগতিক আৰু উদ্যমী মানসিকতাৰ বিমল কিন্তু কেৱল ধান খেতিতেই সন্তুষ্ট নাথাকিল, তেওঁ কৃষি কাৰ্যৰ জৰিয়তে বডো ৰাইজৰ মাজত কৰ্ম সংস্কৃতি জাগ্ৰত কৰাৰ কথা ভাবিবলৈ ললে।ইতিমধ্যে প়ঞ্জাৱ,হাৰিয়ানা আৰু ভাৰবৰ্ষৰ আনকেতবোৰ ৰাজ্যৰ কৃষিৰ উন্নতি দেখি বিমুগ্ধ হৈছিল তেওঁ । এনে ইতিবাচক চিন্তা আৰু অভিজ্গতাই সাধাৰণ খেতিয়ক বিমলক এগৰাকী উদ্যমী কৃষকলৈ উত্তৰণ ঘটালে। কাডীগাওঁ পথৰ কাষৰ ১৩ বিঘা মাটি তেওঁ বিক্ৰী কৰি দি সেয়া পুজিঁৰে জানাগাওঁত আৰম্ভ কৰিলে ২০০ বিঘা মাটিত কোটিটকীয়া কৃষি আৰু উদ্যান শস্যৰ পাম। বডোভূমিত জন্ম হল এজন নতুন উদ্যমী কৃষি ব্যৱসায়ীৰ, যিয়ে কথাবোৰ দূৰলৈ ভাৱে, যিয়ে risk লবলৈ ভয় নকৰে যাৰ মগজুত জন্ম হয় অযুত উদ্ভাৱনী চিন্তা। অসমত কোনেও নকৰা, অসম্ভৱ বুলি ভৱা শইচ, ফলমূলৰ খেতি আৰম্ভ কৰিলে তেওঁ। আই আফা পাম চৌহদত ২০১২ চনত প্ৰায় ৪০০০ ষ্ট্ৰবেৰি ফলৰ পুলি লগাইছিল তেওঁ, তেজ ৰঙা ষ্ট্ৰবেৰি ফলেৰে তেওঁৰ পাম ভৰি পৰিল।এক অসম্ভৱ সম্ভৱ হৈ উঠিল। আই আফা পাম চৌহদত সাজি উলিয়ালে প্ৰায় ১৫০০ বৰ্গ ফুটৰ একোটা গ্ৰীণ হাউচ, জলসি়ঞ্চনৰ প্ৰাথমিক ব্যৱস্থাও কৰা হল। প্ৰায় ৭০ জন থলুৱা লোকক কৃষি শ্ৰমিক,কাৰিকৰী সহায়ক ৰূপে মাহিলী দৰমহাৰ ভিত্তিত নিয়োগ কৰা হল,কৃষিৰ যন্ত্ৰ পাতি কিনা হল। ৰবি আৰু খাৰিফ উভয় শ্ৰেণীৰ শস্য,নানা ৰঙী ফুল,ফলেৰে আই আফা যুগামী আবাদ থিলী জাতিষ্কাৰ হৈ উঠিল। পশুধন, গোখাদ্যৰো ব্যবস্থা কৰা হল। বসুমতাৰীৰ উদ্যমী কৰ্মত মুগ্ধ হৈ অসম গ্ৰামীণ বিকাশ বেংকে নিজাববীয়াকৈ আগবঢালে ৫০ লাখ টকাৰ ঋণ। ষ্ট্ৰবেৰী, ৰঙীন কেপচিকাম,ব্ৰকলী,চেৰি টমেটো, বহুৰঙী গোলাপ ফুল আৰু কত কিমান যে শস্য! পাহাৰৰ ষ্ট্ৰবেৰী, চিমলাৰ জলকীয়া, বেংগালুৰুৰ গোলাপ আৰু আমাৰ সাতামপুৰুষীয়া লখিমীৰে বসুমতাৰীৰ পামখন ভৰি পৰিল! একেই সোৱাদ,একেই সৌন্দৰ্য! এই বছৰ তেওঁ লগাইছে ১১,০০০ষ্ট্ৰবেৰি ফলৰ পুলি। চৰকাৰী বিভাগ বোৰে লাহে লাহে সাৰ পালে! গোসাইগাৱঁত থকা কৃষি বি়ঞ্জান কেন্দ্ৰই বসুমতাৰীক কাৰিকৰী সহায় সহযোগিতা আগবঢাবলৈ ললে। প্ৰত্যাশিত ভাৱেই ৰাজ্যিক কৃষি বিভাগে বিশেষ সহায় আগবঢোৱা নাছিল যদিও শেহতীয়াকৈ পামখনক এখন মিনি ট্ৰাকৰ যোগান ধৰিছে। অলপতে কৃষি বিভাগৰ উদ্যোগত গুৱাহাটীত অনুষ্ঠিত হোৱা আন্তৰ্জাতিক উদ্যান শস্য প্ৰদৰ্শনীত বসুমতাৰীৰ পামৰ সামগ্ৰীয়ে ভূয়সী প্ৰশংসা বুটলিবলৈ সক্ষম হৈছে।\nএই জনেই আমাৰ বন্ধুবৰ বিমল বসুমতাৰী, যিয়ে কোকৰাঝাৰত এখন সম্পুৰ্ণ জৈৱ কৃষি পাম গঢি তোলাৰ সপোন বাস্তৱায়িত কৰাৰ দিশত বলিষ্ঠ পদক্ষেপ লৈ আগবাঢিছে, অদ্যাপি বিনিয়োগ কৰিছে ২ কোটি টকা!! স্থানীয় ৰাইজৰ সহযোগত ধুনীয়া পাম খনক কৰিব বিচাৰিছে এক পাম পৰ্যটনৰ কেন্দ্ৰ! হব পাৰে ই এক পাম পৰ্যটনৰ কেন্দ্ৰ, আমি সকলো সম্ভাৱনাই দেখিছো, সেয়ে তেওঁৰ ওচৰলৈ বাৰে বাৰে গৈছো,আগবঢাইছো সহায়ৰ হাত, যিদৰে তেওঁক সহায় কৰিছে, প্ৰণয় কুমাৰ ব্ৰহ্মৰ লেখীয়া বিশিষ্ট শিক্ষকে আৰু অনেক গণ্য মাণ্য ব্যক্তিয়ে, যাৰ মন্ত্ৰ বহন ক্ষম কৃষি উন্নয়ন। শীতল ভৰালৰ অভাৱ, উত্পাদিত সামগ্ৰী সমূহৰ বজাৰীকৰণ, অধিক উচ্চ হাৰৰ বেংকৰ ঋণ ইত্যাদিয়ে বসুমতাৰীৰ বাবে সমস্যা সৃষ্টি নকৰা নহয়। তথাপিও ৰুদ্ধ হোৱা নাই তেওঁলোকৰ যাত্ৰা। আহক এনে একোটি আন্দোলন অসমৰ চুকে কোণেও আৰম্ভ কৰো!\nবি:দ্ৰ: (বিমল বসুমতাৰীৰ আত্মাই শান্তি লাভ কৰক)\nএইটো এটা পাচ বছৰ আগৰ লেখা৷ অতি পৰিতাপৰ কথা যে বিমল বসুমতাৰীৰ আজি তিনি বছৰমান আগতে এই প্ৰজেক্ট টোৰ মৃত্যু হৈছিল। বেংকৰ ঋণ, বীজ প্ৰাপ্তিৰ সমস্যা, ভূমিৰ সমস্যা ইত্যাদিৰ বাবে তেওঁৰ পাম খন নাথাকিল৷ তথাপিও বিমল বসুমতাৰীৰ লগত আমাৰ যোগাযোগ আছিল। কোকৰাঝাৰ গলেই তেওঁক এবাৰ মাত নলগোৱাকৈ অহা নাছিলো। আই আফা পাম খনৰ স্বত্ব হেৰুৱাৰ পিছত তেওঁ ধান খেতি আৰু গো পালনৰ কাম কৰিছিল। হাৰিয়ানাৰ মানুহে ইমান গৰু -মহৰ ইমান ডাঙৰ ফাৰ্ম চলায় আমি কিয় লোৱাৰিম ছাৰ?আজিকেইমাহ মান আগতে মোক এনেদৰে কৈছিল.। যোৱা জানুৱাৰী মাহত তেওঁ অগ্নাশয়ৰ ৰোগত ভীষণ অসুস্হ হৈ গুৱাহাটীৰ এক্সেল কেয়াৰ হস্পিটেলত চিকিত্সাধীন হয়। হাস্পাতালত থাকোতে তেওঁৰ ভাতৃৰ হতুৱাই মোলৈ ফোন কৰি খবৰ দিয়ে। জানুৱাৰী মাহৰ প্ৰথম সপ্তাহৰ কোনোবা এটা সন্ধিয়া মই তেওঁক চাবলৈ গৈছিলো। তেওঁ আমাৰ হাত খনত ধৰি আছিল বহু সময়…আমি তেওঁক লগ ধৰিব যোৱাত ইমানেই আনন্দিত হৈছিল যে তেওঁৰ চকুৰেওলাই অহা দুধাৰি লোটক আমি টিচুপেপাৰ এখনেৰে মচি দিছিলো।ভাতৃক আমাৰ বিষয়ে ,কলেজৰ বিষয়ে অনৰ্গল কৈ গৈছিল। তেওঁক লগ ধৰি অহাৰ পাছতেই আমি কিছুদিনৰ কাৰণে অসমৰ বাহিৰলৈ গৈছিলো।ইতিমধ্যে তেওঁৰ স্বাস্হ্যৰ অধিক অৱনতি ঘটিছল আৰু যোৱা ৪ ফেব্ৰুৱাৰীৰ দিনাখন তেওঁ মৃত্যুৰ ওচৰত হাৰ মানিলে।লগে লগে মৃত্যু হল, তেওঁ কৃষি কৰ্মক লৈ কৰা সম্প্ৰৰীক্ষাবোৰৰ, উদ্যমী কৃষক এগৰাকীৰ সেউজীয়া যাত্ৰা এটিৰ কৰুণ সমাপ্তি ঘটিল। তেওঁ গুচি যোৱাত আমি যেন এজন জেষ্ঠ বন্ধুক হেৰুৱালো।\nআজি পাচ বছৰ পাছতো আমি তেওঁৰ বিষয়ে লেখা কথাখিনিৰ মাজেৰে অতি সম্প্ৰতি বিমল বসুমতাৰীৰ কৰ্ম ৰাজি চৰ্চালৈ অহাতো আৰু এই লেখাটোৱে ইমান বোৰ পাঠকৰ সহাৰি লাভ কৰি থকা কথাটোৱে বিমল বসুমতাৰীৰ কৰ্মৰাজিৰ প্ৰতিয়েই যেন আপোনাসৱৰ এক নিস্বাৰ্থ স্বীকৃতি। সেয়ে তেওঁৰ জীৱনৰ শেষ কথা খিনি তেওঁৰ গুণমুগ্ধ চামক জনোৱাৰ মানসেৰে পোষ্টতো আকৌ শ্বেয়াৰ কৰিলো। তেওঁৰ সকলো সপোন সফল নহল যদিও আমাক সকলোকে শিকাই থৈ গল…কৃষি কৰ্ম আৰু উদ্যমিতাৰ জয়গান। আমাৰ মানত বিমল দা সদায়েই এজন আদৰ্শ কৃষক হৈ থাকিব। বিমল দাৰ আত্মাৰ চিৰশাল্তি কামনা কৰিলো।


মিতব্যয়িতাৰ আদিপাঠ (- কন্দৰ্প কুমাৰ নাথ) - সাহিত্য ডট অৰ্গ\nমোৰ কণমানি ছোৱালীজনীক এইবাৰ পূজাত মই নতুন কাপোৰ এযোৰ দিবলৈ নহ’ল৷ তাকে লৈ শ্ৰীমতীৰ ভিতৰি ভিতৰি খং৷ দেউতাকটো হৈ এযোৰ কাপোৰো দিব নোৱাৰিলেনে? অৱশ্যে মই নিদিলেও পেহিয়েকে এযোৰ, দুজন খুড়াকৰ পৰা দুযোৰ কাপোৰ পাইছে৷ গতিকে এই বাঢ়ন বয়সত বেছিকৈ একে জোখৰে কাপোৰৰ প্ৰয়োজন নাই বুলিয়েই মই আৰু কাপোৰ কিনি নিদিলো৷ প্ৰয়োজন হলে এমাহ, দুমাহ পিছত আকৌ কিনি দিম৷ কিন্তুু পূজা বুলিয়েই মোৰ ফালৰ পৰাও এযোৰ নতুনকৈ দিয়াৰ প্ৰয়োজন বোধ নকৰিলো৷ আৰু এটা কথা কৈ থওঁ সৰুৰে পৰা আমাক দেউতাই কাপোৰ-কানিবোৰ উৎসৱ-পাৰ্বনত কিনি দিয়াতকৈ প্ৰয়োজনতহে কিনি দিছিল৷ এই কথাটোৱেও মোৰ অৱচেতন মনটোৱে মোক বাৰে বাৰে সোঁৱৰাই থাকে৷\nমোৰ দেউতা এজন সাধাৰণ মজলীয়া বিদ্যালয়ৰ শিক্ষক আছিল৷ বয়স এতিয়া ৮৫ বছৰ৷ আগৰ দিনৰ মেট্ৰিক নৰ্মাল৷ দেউতা অতি শোচনীয় অভাৱ অনাতনৰ মাজত ডাঙৰ দীঘল হৈছিল৷ কাৰণ ককা আছিল এজন সাধাৰণ মিস্ত্ৰী৷ মিস্ত্ৰী এজনৰ উপাৰ্জনেৰে বৃহৎ পৰিয়ালৰ এটিৰ ভৰণ পোষণ কিদৰে বাৰু সম্ভৱ? তাতে দেউতাৰ তলত আন পাচটা ভাই ভনীৰ পোহ-পালৰ কথা আছে৷ ককাই পঢ়া-শুনাৰ খৰচ বহন কৰিব নোৱাৰা বাবে স্কুল এৰাৰেই সিদ্ধান্ত লৈছিল দেউতাই৷ কিয়নো এসাঁজ খাই এসাঁজ লঘোণে থকা পৰিয়াল এটাৰ বাবে উচ্চ শিক্ষা পৰ্বতত কাছৰ কণী বিচৰাৰ লেখিয়া কথা৷ তথাপি দেউতাৰ মেধা শক্তিৰ উমান পোৱা কোনো কোনো গুণী জ্ঞানী ব্যক্তিৰ উদগঙণিৰে হাইস্কুলত পঢ়িবলৈ গ’ল৷ মজলীয়া বৃত্তি পৰীক্ষাত অসমৰ ভিতৰত চতুৰ্থ হৈ লাভ কৰা বৃত্তিৰ জলপানিৰে হাইস্কুলীয়া শিক্ষা সাং কৰি চতিয়া নৰ্মাল স্কুললৈ পঢ়িবলৈ গ’ল৷ তাত স্কুলৰ জলপানি আৰু লগৰবোৰক ছবি আকি দি হোষ্টেলৰ মেছ আৰু যাবতীয় খৰচ উলিয়াইছিল৷ নৰ্মালত দেউতাই গণিতত ২০০/২০০ নং পাই অসমৰ সেই সময়ৰ ৫ খন নৰ্মাল স্কুলৰ ভিতৰত সৰ্বকালৰ অভিলেখ ভংগ কৰিছিল৷ এটা সংগ্ৰামী জীৱন৷ এইখিনি কথা মই অৱশ্যে মোৰ নিজৰ দেউতাৰ গৌৰৱ জাহিৰ কৰিবলৈ কোৱা বুলি নাভাবে যেন৷ মোৰ উদ্দেশ্যটো হ’ল মিতব্যয়িতাৰ শিক্ষা৷ কেনেকৈ পাইছিলোঁ আমি দেউতাৰ পৰা এই মিতব্যয়িতাৰ শিক্ষা৷\nনৰ্মাল স্কুলত দেউতাহঁতৰ গণিতৰ পাঠ্যপুথিত এটা জমা-খৰচৰ অংক আছিল৷ সেই জমা-খৰচৰ অংকটোত দেউতা আছিল অপ্ৰতিৰোধ্য৷ দেউতাই নিজ মুখে আমাক কোৱা কথা৷ শিক্ষকৰ বহু পাক লগা জমা-খৰচৰ অংকও দেউতাই অনায়াসে সমাধান কৰি দিছিল৷ সেই অংকটোতেই দেউতাহঁতে শিকিছিল অভাৱগ্ৰস্ততাই কোঙা এটি পৰিয়াল কোনো ধাৰ-ঋণ নোহোৱাকৈ সুকলমে চলাই নিয়াৰ আদিপাঠ৷ আজিও দেউতাই আমাক ’যাদৱৰ গণিতৰ’ পাক লগা অংকবোৰ মাজে মাজে দিয়ে৷ আমাৰ উশাহ ঘুৰাবলৈ তৎ হেৰায়৷\nপৰৱৰ্তি সময়ত নৰ্মাল পাছ কৰি আহি শিক্ষকতা বৃত্তিত জড়িত হ’ল৷ কাৰণ উচ্চ শিক্ষা লাভ কৰিবলৈ দেউতাৰ ধনৰ নাটনি৷ আনহাতে ঘৰৰ সমস্ত দায়িত্ব দেউতাই মূৰ পাতি লব লগা হ’ল যিহেতু পঢ়ি থাকোতেই ককাৰ পৰলোকপ্ৰাপ্তি ঘটে৷ তেনেই কম দৰমহা৷ মাহে ৬০ টকা মাত্ৰ৷ ইমান কম দৰমহাৰে এটা বৃহৎ পৰিয়ালৰ ভৰণ পোষণ দিয়াটো অসম্ভৱ কথা৷\nতথাপিও দেউতাই নিয়াৰিকৈ ঘৰখন চলাই লৈ গৈছিল৷ সেইখিনি দৰমহাৰেই ঘৰখনৰ সমস্ত খৰচ বহন কৰিও দুজনকৈ ভাতৃক উচ্চ শিক্ষিত কৰি চৰকাৰীভাৱে প্ৰতিষ্ঠিত কৰিছিল৷ অথচ কাৰো পৰা এপইচা ধাৰ-ঋণো লবলগীয়া নহৈছিল৷ আমি যেতিয়া স্কুললৈ যোৱা আৰম্ভ কৰিলোঁ সৰুৰে পৰা আমাক কেতবোৰ সৰু সৰু অথচ গুৰুত্বপূৰ্ণ অভ্যাস শিকাইছিল৷ যেনে – বছৰেকীয়া পৰীক্ষাৰ অন্তত অনুশীলনী বহীৰ উকা পৃষ্ঠাবোৰ চিঙি আনি বাহিৰা বহী সাজি দিয়া, এটা নতুন শ্ৰেণীলৈ উত্তীৰ্ণ হওঁতে জেষ্ঠ সকলৰ পৰা কিতাপবোৰ সংগ্ৰহ কৰা, নিজৰ কিতাপ বহীবোৰ মৰমেৰে ৰখা যাতে কনিষ্ঠ সকলেও পঢ়িব পাৰে, কলমটো বেয়া হলে নিবটো ( তেতিয়া চিয়াহী কলম আছিল ) সলনি কৰি দিয়া, পেঞ্চিলডাল চুটি হৈ গলে বাঁহৰ সৰু চুঙাত সুমুৱাই দি দীঘল কৰি দিয়া, কাপোৰ-কানিবোৰ মৰমেৰে ৰখা – এই ধৰণৰ সৰু সৰু অথচ জীৱনৰ বাবে অতিশয় গুৰুত্বপূৰ্ণ কামেৰে দেউতাই আমাক মিতব্যয়িতাৰ আদিপাঠ শিকাইছিল৷ মনত পৰে মোৰ দ্বিতীয় শ্ৰেণীত কিনি দিয়া মাটিৰ ফলি খনেৰে মোৰ পিছত মোৰ ভণ্টিয়ে পঢ়িলে আৰু ভণ্টিৰ পিছত মোৰ ভাইটিয়ে পঢ়াৰ পিছতো সৌ সিদিনাহে ভাঙি টুকুৰা টুকুৰ হ’ল৷ শুনিলে আচৰিত হব যে দেউতাই যিখন চাইকেলেৰে চাকৰি জীৱন আৰম্ভ কৰিছিল সেইখনেৰেই চাকৰি জীৱন শেষো কৰিলে আৰু বৰ্তমানেও সেই অৰ্ধ শতিকা বয়স গৰকা চাইকেলখন চলাব পৰা অৱস্থাৰে আমি অতি মৰমেৰে ৰাখিছোঁ৷ এইখন আমাৰ দেউতাৰ আদৰ্শক জীয়াই ৰখা এক প্ৰতীক হিচাবেই আমি বিবেচনা কৰো৷\nআমি যেতিয়া জনা-বুজা হলো লক্ষ্য কৰিছিলো বজাৰৰ পৰা আহি কানি-কাপোৰ নসলোৱাকৈয়ে দেউতাৰ প্ৰথম কামটো হ’ল বজাৰ তালিকাৰ জমা-খৰচৰ হিচাব মিলোৱাটো৷ ক’ৰবাত যদি হিচাবত ৫ পইচা এটাৰ খেলি- মেলি হয় সেই লৈ মূৰ মাৰি জ্বৰ ঘামে ঘামি গৈছিল৷ কাৰোবাক দহটকা হয়তো দান হিচাবেও দিব পাৰে কিন্তুু হিচাবত পাচ পইচাও অমিল হ’ব নোৱাৰে৷ হিচাব হিচাবেই৷ হিচাব মিলি যোৱাৰ পিছতহে মানুহজন উৎফুল্ল ৰূপত দেখা পাইছিলো৷ দেউতা এতিয়া নোৱাৰা হ’ল, হলেও আমাক মিতব্যয়ী হবলৈ এতিয়াও সকিয়াই থাকে৷\nআমি যেতিয়া কলেজত পঢ়ি থাকো কলেজলৈ যোৱাৰ সময়ত গাড়ী ভাড়া খোজো৷ দেউতাই তেখেতৰ গাৰুৰ কাষৰ বেগৰ পৰা যিমান লাগে লৈ যাবলৈ কয় আৰু সন্ধিয়া হলে ক’ত কিমান খৰচ হয় হিচাবটো দিবলৈ কয়৷ দৰমহা পোৱাৰ দিনাই গেলামালৰ দোকানৰ বাকী, লাইটৰ বিল, ইন্সিওৰেঞ্চ প্ৰিমিয়াম, বেংকৰ জমা – এই আটাইবোৰ লেনা-দেনাৰ পিছত মাহটোত চলিবলৈ প্ৰয়োজন হোৱা আটাইখিনি পইচা বেগৰ ভিতৰত থৈ বেগটো বিছনাৰ গাৰুৰ কাষত থৈ দিয়ে৷ কোনোদিন বাকচত বা আলমীৰাত তলা মাৰি নথয় আৰু কোনোদিন আমাক নিজ হাতেৰে পইচা নিদিয়ে৷ আমাক নিজে নিজেই লৈ যাবলৈ কয় কিন্তু্ত আমাক হিচাবটো দিবলৈ কয়৷ সেইদৰেই সন্ধিয়া দেউতাই দিনটোৰ জমা-খৰচৰ হিচাব লয় আৰু আমি চাৰিও বাইদেউ, ভণ্টি, ভাইটি মিলি ক’ত কিমান খৰচ হ’ল হিচাববোৰ দিওঁ৷ এইদৰেই আমি কলেজ পাৰ হলো৷ কিন্তুু কোনোদিন প্ৰয়োজনতকৈ অধিক পইচা আমি লৈ গৈ নেপালো৷ কাৰণ দেউতাৰ জমা-খৰচৰ হিচাবত কোনো অদৰকাৰী খৰচৰ হিচাব দিবলৈ আমি খুব ভয় কৰিছিলোঁ লগতে দেউতাৰ আমাৰ প্ৰতি থকা বিশ্বাসক ভংগ হবলৈ দিয়া নাছিলোঁ৷ আনহাতে কোনোদিন মিছা কথাও কৈ পোৱা নাছিলোঁ৷\nঘৰ পৰিচালনাৰ ক্ষেত্ৰত মিতব্যয়িতাৰ আদিপাঠ দেউতাই শিকিছিল অভাৱগ্ৰস্ততাৰ পৰা আৰু সেই আদিপাঠত সাৰ-পানী যোগাইছিল নৰ্মাল স্কুলৰ সেই জমা খৰচৰ অংকই৷ কেৱল দেউতায়েই নহয়, নৰ্মালত পঢ়া দেউতাৰ সমসাময়িক সকলো ব্যক্তিৰ ক্ষেত্ৰতেই এই মিতব্যয়িতা সততে দেখা গৈছিল৷\nসেয়েহে মই ভাবো প্ৰাচুৰ্যতাৰ মাজত থাকিও আমি আমাৰ ল’ৰা-ছোৱালীক অন্ততঃ জীৱনত অভাৱ কি বস্তু বা মিতব্যয়িতা কি তাক উপলব্ধি কৰিবলৈ দিয়াতো অতীৱ প্ৰয়োজন৷ ধোৱাখুলীয়া স্বভাৱে পৰৱৰ্তী জীৱনত বিৰূপ প্ৰভাৱ পেলোৱাৰো অনেক উদাহৰণ আছে৷ চক্ৰেটিছেও কৈ গৈছিল পৃথিৱীৰ আটাইতকৈ সুখী মানুহ সেইজনেই যিজনে নিজৰ প্ৰয়োজন বোৰ সীমিত কৰি ৰাখিব পাৰে৷\n← : স্বাধীন নে পৰাধীন: (-ইন্দ্ৰনীল গায়ন)\nতেজে তুমৰলি এসন্ধ্যা (- মানস বৰা) →\nকবিৰাজৰ ভেল্কিবাজী (-কল্লোল কুমাৰ বৰুৱা)\nনিষিদ্ধ গলিৰ চিঠি : জাহ্নবী বৰা


মিণ্ট্ৰা ডট কম (বিকাশ শইকীয়া) - সাহিত্য ডট অৰ্গ\nমিণ্ট্ৰা ডট কম (বিকাশ শইকীয়া)\nচাকৰিত জইন কৰাৰে পৰা অনলাইন শ্বপিং এটা চখ হৈ পৰিছে। বিশেষকৈ ৰেহাই মূল্য চলি থকাৰ সময়ত চখটো আৰু বাঢ়ি যায়।\nমবাইলত মেচেজ এটা আহিছে, ৪০% অফ অন অল ব্ৰান্ডচ ইন মিণ্ট্ৰা ডট কম।\nবিহুৰ সময়, টি-চাৰ্ট কিনিম বুলি ভাবিয়েই আছিলোঁ। অফাৰ দেখি আৰু ৰ’ব নোৱাৰিলোঁ। লেপি অন কৰি মিণ্ট্ৰাত লগ ইন কৰিলোঁ। হৰেক ৰকমৰ বস্ত, এডিডাছ, ৰিব’ক, পুমা, পেপে জিনছ্। ৰিবকৰ টি-চাৰ্ট এটা আৰু পুমাৰ এটা বাচনি কৰিলোঁ। ৰেহাই দিয়াৰ পাছত বিল হ’লগৈ ২৪০০ টকা। ব্ৰাণ্ডেড বস্তৰ কোৱালিটি ভাল, বহুত দিন লাষ্টিং কৰে, দাম ল’বই।\nএসপ্তাহৰ পাছত মিণ্ট্ৰাৰ কনচাইনমেন্ট আহি পালেহি। পেকেট দুটা খুলিলোঁ। টি-চাৰ্ট দুটা একদম ঝাক্কাছ্। পিন্ধি চালোঁ; কুল, চালিয়া, কমফ’ৰটেবল। পুমাৰটো চাইনিং ব্লেক, মাজত হোৱাইট ষ্ট্ৰাইপ এটা আছে। ৰিবকৰটো লাইট গ্ৰীন আৰু য়েলোৰ কমবাইণ্ড পেটাৰ্নৰ। কিন্ত……….. চাল্লা, এইটো হ’ব বুলি ভাবিছিলোঁৱেই। ধুৰ, নিজৰ ওপৰতে টিঙিচকৈ খং উঠি গ’ল। ৰিবকৰটোৰ কলাৰৰ কাষতে আধা ইঞ্চি ব্যাসাৰ্ধৰ গ্ৰে কালাৰৰ স্পট এটা আছে। মানে ডিফেক্টিভ মাল, ধুৰ…..!\nকেইবছৰমান আগতে হোৱা হ’লে মই সেই স্পটটো মাইণ্ড নকৰিলোঁহেঁতেন। কিন্ত এতিয়া মোৰ ধাৰণাবোৰ সলনি হৈছে, বিশেষকৈ নতুন চাকৰিটোত জইন কৰাৰ পাছত মোৰ চ’চাইটি চেইঞ্জ হৈছে, এতিয়া দাগ থকা ফ্লড কাপোৰ পিন্ধি পাৰ্টি বা তেনে আন ৰাজহুৱা অনুষ্ঠানলৈ যোৱাৰ কথা ভাবিবই নোৱাৰোঁ। আৰু ঘৰত, ধেই কোনোবাই দেখিলে মোৰ ইজ্জ্বত ক’ত থাকিব। তেন্তে কি কৰোঁ। ৰিবকৰ এই টি-চাৰ্টটো মোৰ বাবে এটা ইউজলেচ পিচ, ধুৰ…..\nহঠাত আইডিয়া এটা মনলৈ আহিল। মোৰ মামা এজন আছে। গাঁৱৰ ভেঞ্চাৰ স্কুলৰ মাষ্টৰ। খুব নীতি-আদৰ্শৰ কথা কয়। চাকৰি পোৱাৰ আগতে মোৰ দুৰ্দিনৰ সময়ত মামাই বহুত সহায় কৰিছিল। সেইবাবে মামাৰ ওচৰত মই অলপ ধৰুৱা হৈ আছোঁ। মামাকেই বিহুৰ গিফট্ বুলি দি দিওঁ। কেচ চেটেলড্………\nদিন বাগৰি গ’ল। আচলতে বহুদিনেই পাৰ হ’ল। এই সময়ছোৱাত মই দুটামান প্ৰমোচন পালোঁ। দুঠাইলৈ ট্ৰান্সফাৰ হোৱাৰ পাছত ছমাহ আগতে গুৱাহাটীলৈ বদলি হৈ আহিছোঁ। এইখিনি সময়তে বিয়া পাতিলোঁ, সংসাৰ হ’ল। হাই-চচাইটিৰ লগত মিলা-মিলি বেছি হ’ল আৰু গাঁৱৰ বোকা-পানী গচকিবলৈ যোৱা অভ্যাস প্ৰায় নোহোৱাৰ দৰেই হৈ পৰিল।\nদেওবাৰ এটাত দুপৰীয়া গা-পা ধুই ড্ৰয়িংৰুমত বহি প্লাজমা টিভিটো অন কৰি লৈছোঁ।\n– হেৰা শুনিছানে, তোমাৰ মামাই ফোন কৰিছিল, আদাবাৰী পাইছেহি, আমাৰ ঘৰলৈ আহিব বোলে…… ৱাইফে চিঞৰিলে।\n– কোনজন মামা?\n– সেই যে মাষ্টৰ কৰে।\n– আৰু শুনা, ল’ৰাই এইবাৰ মেট্ৰিক দিছে চাগে’, কলেজত পঢ়াব, তুমি পইচা-পাতি নিদিবা কিন্তু, কৈ দিছোঁ !\n– হ’ব দিয়া হে !\n– কি হ’ব দিয়া, পইচা কি খুজিলেই পায় নেকি? সিবাৰযে টকা বিশ হাজাৰ দিছিলা, মই নাজানো বুলি ভাবিছা নেকি, কথা বেয়া হৈ যাব কিন্তু…. ৱাইফে একেবাৰে টান সুৰত ক’লে।\nট্ৰান্সফাৰ হৈ কেইবছৰমান অসমৰ বাহিৰত আছিলোঁ। সেই সময়ছোৱাত খুব বেছি চাৰিবাৰ ঘৰলৈ আহিছোঁ। যোৱাবাৰ আহোঁতে মামী জি.এম.চি.এইচত। জণ্ডিছ। মামাক লগ ধৰিলোঁ। মামাই পইচা খোজা নাছিল। ভেঞ্চাৰ স্কুলখন চৰকাৰী হ’ল যদিও গাঁৱৰ মাষ্টৰৰ হাতত পা-পইচা কিমান থাকে অনুমান কৰিলোঁ। টকা অলপ মামাৰ হাতত দিলোঁ। ৱাইফে গম পাই বৰ হুলস্থুল লগালে। পাছত গোৱালৈ ট্ৰিপত লৈ যাম বুলি কোৱাতহে চুপ হ’ল। কিন্তু তেতিয়াৰে পৰা ৱাইফে মোৰ ফালৰ ইষ্ট-কুটুম্বক একেবাৰে দেখিব নোৱাৰে।\nমামা আহিল, লগত মামাৰ ল’ৰাটো । মামাই মামীয়ে দিয়া গামোচা এখন আৰু বৰা চাউলৰ টোপোলা এটা আগবঢ়াই দি ক’লে,\n– হো ল, মামীয়েৰে দিছে। পাৰিলে বিহুত আমাৰ ফালেও পাক এটা মাৰিবি।\n– চাওঁচোন, জানেই দেখোন কাম বহুত, সময়ে নাপাওঁ….. মই ক’লোঁ।\n– কামৰ বহুত হেঁচা পৰিছে চাগে’।\n– ওঁ ! ধন ডাঙৰেই হ’ল, বহুত দিন হ’ল দেখাই নাই ইয়াক ! কিমান পালেগৈ ?\n– টেন পাইছেগৈ, তোৰ সমান চোকা নহ’লেও ঈশ্বৰৰ কৃপাত গৈ আছে আৰু।\nমামাৰ ল’ৰাটোক ঘৰত ধন বুলি মাতে। সৰুতে সি বৰ মৰমলগা আছিল, ল’ৰাটোলৈ চালোঁ, ল’ৰাটো মামাৰ নিচিনাই হৈছে। অলপ ক্ষীণ, কিন্ত টি-চাৰ্টটো জোখতকৈ অলপ ডাঙৰ হৈছে, হলৌচোলাৰ দৰে ওলমি আছে।\n– চোলাটো কোনে কিনিছিলনো, অলপ ডাঙৰ হ’ল নেকি ?\n– অ’ সেইটো ! সেইটো তইযে এবাৰ বিহুত দিছিলি, পিন্ধিয়েই গাটো একেবাৰে শাত পৰি যায় অ’। ইমানদিন হ’ল, একেবাৰে নতুন হৈয়ে আছে। অলপো ৰং যোৱা নাই। মামীয়েৰে বৰ আটোম-টোকাৰীকৈ ৰাখে। মোক পিন্ধিবই নিদিয়ে, তই মৰমত দিয়া বস্ত যে।\n– ওঁ !\n– জাননে ধন, ককায়েৰে যেতিয়া মোক এই চোলাটো দিছিল, এই চোলাটোৰ দাম মোৰ দৰমহাতকৈও বেছি আছিল। কাপোৰখিনি বৰ ভাল। চা, আজি অতবছৰে একেই হৈ আছে ……… মামাই ধনক উদ্দেশ্যি ক’লে।\nক’ব নোৱাৰাকৈয়ে মোৰ হাতখন মামাৰ ল’ৰাজনে পিন্ধি থকা সেউজীয়া-হালধীয়া স্পৰ্টিঙটোৰ কলাৰটোৰ পিনে গ’ল। কলাৰটো অলপ মোটোকাই দিলোঁ। আধা ইঞ্চি ব্যাসাৰ্ধৰ মটীয়া দাগ এটা ওলাই পৰিল।\nমটীয়া দাগটোৰ অৱস্থিতি মোৰ অন্তৰৰ ঠিক সোমাজতে অনুভূত হ’ল।\nসংযোজন: হয়তো এটা সময়ত কাহিনীটোৰ এটা চিকুৱেন্স এনেকুৱাই হ’লহেঁতেন….কিন্ত নহ’ল।\nএপ্ৰিল ২০১৪…….ডিফেক্টিভ স্পৰ্টিঙটো লিৰিকি-বিদাৰি থাকোঁতেই মিণ্ট্ৰাৰপৰা ফীডবেক ল’বলৈ কল এটা আহিল।\nফোনটোৰপৰা গম পালোঁ যে মিণ্ট্ৰা ডট কমৰ এটা এক্সচেঞ্জ কাম ৰিটাৰ্ণ পলিচি আছে। মিণ্ট্ৰা ডট কমত লগ ইন কৰি এক্সচেঞ্জ প্ৰডাক্ট বুটামটো টিপিলোঁ। মোৰ চাইজ XL, সেইটো সলনি কৰি M কৰিলোঁ; মামাৰ চাইজ M।\nহয়তো কেইবছৰমান পাছত মামাৰ ল’ৰাটোৰ চাইজো M হ’বগৈ। মিণ্ট্ৰা ডট কমৰ এক্সচেঞ্জ পলিচিয়ে মোক দাগ এটাৰ পৰা বচাই দিলে।\n← জীৱনৰ দস্তাবেজ (অপু দলৈ)\nআই পি এল, মূক বধিৰ সংবাদ আৰু তাই: (অমিতাভ মহন্ত) →


Rozucor D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Rozucor D ar byavahar, ppali, parshwakriya, upkaar, kriya-pratikriya aaru satarkatabani\nRozucor D 10 Mg/1000 Iu Tablet - ₹144 (₹181, 20% छूट)\nRozucor D 20 Mg/1000 Iu Tablet - ₹224 (₹280, 20% छूट)\nRozucor D ৰ মূল্য আৰু পেকৰ চাইজ - Rozucor D Price and Pack Size in Assamese - Rozucor D ar mulya aaru pakor size\nRozucor D की जानकारी\nRozucor D ৰ লাভ আৰু ব্যৱহাৰসমূহ- Rozucor D Benefits & Uses in Assamese- Rozucor D ar laabh aaru byavaharsamuh\nRozucor D ৰ পালি আৰু সেয়া কেনেদৰে ল'ব- Rozucor D Dosage & How to Take in Assamese - Rozucor D ar paali aaru xeya kenedore lobo\nRozucor D ৰ পাৰ্শ্চক্ৰিয়াসমূহ- Rozucor D Side Effects in Assamese- Rozucor D ar parshwakriyasamuh\nRozucor D সংক্ৰান্ত সতৰ্কতাবাণীসমূহ- Rozucor D Related Warnings in Assamese- Rozucor D xonkranta xatarkatabanisamuh\nঅইন দৰৱৰ সৈতে Rozucor Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Rozucor D with Other Drugs in Assamese- Oinor xoite Rozucor D ar gurutor kriya-pratikriya\nRozucor D মতভেদসমূহ- Rozucor D Contraindications in Assamese- Rozucor D nishedhsamuh\nRozucor D ৰ বিষয়ে সততে সোধা প্ৰশ্নসমূহ- Frequently asked Questions about Rozucor D in Assamese- Rozucor D ar bikhoye satate xodha prashnasamuh\nখাদ্য আৰু মদৰ সৈতে Rozucor D ক্ৰিয়া-প্ৰতিক্ৰিয়া- Rozucor D Interactions with Food and Alcohol in Assamese- khadya aaru modor xoite Rozucor D kriya-pratikriya\nRozucor D ৰ লাভ আৰু ব্যৱহাৰসমূহ - Rozucor D Benefits & Uses in Assamese - Rozucor D ar laabh aaru byavaharsamuh\nRozucor D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nRozucor D ৰ পালি আৰু সেয়া কেনেদৰে ল'ব - Rozucor D Dosage & How to Take in Assamese - Rozucor D ar paali aaru xeya kenedore lobo\nRozucor D-ৰ উপাদানসমূহ - Rozucor D Active Ingredients in Assamese - Rozucor D-ar upadaansamuh\nRozucor D ৰ পাৰ্শ্চক্ৰিয়াসমূহ - Rozucor D Side Effects in Assamese - Rozucor D ar parshwakriyasamuh\nগৱেষণাৰ ভিত্তিত, Rozucor D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nRozucor D সংক্ৰান্ত সতৰ্কতাবাণীসমূহ - Rozucor D Related Warnings in Assamese - Rozucor D xonkranta xatarkatabanisamuh\nRozucor D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nRozucor D ৰ গৰ্ভাবস্থাৰ সময়ত পাৰ্শ্ব-প্ৰতিক্ৰিয়া জনা নাযায় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nRozucor D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Rozucor Dৰ বৈজ্ঞানিক গৱেষনাৰ অভাৱত, Rozucor Dৰ সুৰক্ষাৰ বিষয়ে তথ্য উপলব্ধ নহয়।\nবৃক্কত Rozucor D কি প্ৰভাৱ দেখা গৈছে?\nRozucor D গ্ৰহণ কৰাৰ পিছত বৃক্ক ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nযকৃতত Rozucor D কি প্ৰভাৱ দেখা গৈছে?\nRozucor Dৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Rozucor D ৰ কি প্ৰভাৱ দেখা গৈছে?\nRozucor Dৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Rozucor Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Rozucor D with Other Drugs in Assamese - Oinor xoite Rozucor D ar gurutor kriya-pratikriya\nRozucor D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nRozucor D মতভেদসমূহ - Rozucor D Contraindications in Assamese - Rozucor D nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Rozucor D লোৱা অনুচিত যাতে -\nRozucor D ৰ বিষয়ে সততে সোধা প্ৰশ্নসমূহ - Frequently asked Questions about Rozucor D in Assamese - Rozucor D ar bikhoye satate xodha prashnasamuh\nএই Rozucor D-এ অভ্য়াস বা নিচাৰ সৃষ্টি কৰে নেকি?\nনহয়, Rozucor D আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি Rozucor D লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ Rozucor D লোৱাটো নিৰাপদ।\nমানসিক ৰোগৰ চিকিত্সাৰ বাবে Rozucor D লৈ কোনো লাভ নাই।\nখাদ্য আৰু মদৰ সৈতে Rozucor D ক্ৰিয়া-প্ৰতিক্ৰিয়া - Rozucor D Interactions with Food and Alcohol in Assamese - khadya aaru modor xoite Rozucor D kriya-pratikriya\nখাদ্য আৰু Rozucor Dৰ ক্ৰিয়া-প্ৰতিক্ৰিয়া\nRozucor D য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Rozucor Dৰ মাজৰ প্ৰতিক্ৰিয়া\nগৱেষণাৰ অভাৱত, Rozucor D লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nRozucor D ৰ অনুকল্প - Substitutes for Rozucor D in Assamese\nআপুনি বা আপোনাৰ পৰিয়ালৰ কোনোবাই Rozucor D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Rozucor D ব্যৱহাৰ কৰিছিল নেকি?\nআপুনি কিমান পৰিমাণে Rozucor D সেৱন কৰিছিল?\nআপুনি Rozucor D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Rozucor D সেৱন কৰে?


Team India: ৰাহুল, পন্ত নে ৰোহিত শৰ্মা ? টেষ্ট অধিনায়কক লৈ BCCIৰ কি সিদ্ধান্ত ?– News18 assam\nTeam India: ৰাহুল, পন্ত নে ৰোহিত শৰ্মা ? টেষ্ট অধিনায়কক লৈ BCCIৰ কি সিদ্ধান্ত ?\nৰোহিত শৰ্মা (Rohit Sharma) ভাৰতীয় টেষ্ট দলৰ পৰৱৰ্তী অধিনায়ক। সিদ্ধান্তটো বিচিচিআইৰ প্ৰায় চূড়ান্ত। দক্ষিণ আফ্ৰিকাৰ বিৰুদ্ধে টেষ্ট শৃংখলাৰ পিছত বিৰাট কোহলীয়ে ভাৰতীয় টেষ্ট দলৰ অধিনায়কত্ব ত্যাগ কৰিছিল।\nLast Updated : January 22, 2022, 09:48 IST\nৰোহিত শৰ্মা (Rohit Sharma) ভাৰতীয় টেষ্ট দলৰ পৰৱৰ্তী অধিনায়ক। সিদ্ধান্তটো বিচিচিআইৰ প্ৰায় চূড়ান্ত। দক্ষিণ আফ্ৰিকাৰ বিৰুদ্ধে টেষ্ট শৃংখলাৰ পিছত বিৰাট কোহলীয়ে ভাৰতীয় টেষ্ট দলৰ অধিনায়কত্ব ত্যাগ কৰিছিল। বিৰাটৰ স্থান কোনে ল'ব তাক লৈ জল্পনা-কল্পনা চলি আছিল। ৰোহিত শৰ্মাক ইতিমধ্যে বগা বলৰ সৈতে অধিনায়ক হিচাপে নিৰ্বাচিত কৰা হৈছে। লাল বলৰ নেতৃত্বত বোৰ্ডৰ বিষয়াসকলৰ বাবে ৰোহিত প্ৰথম পচন্দ আছিল। কিন্তু কে এল ৰাহুলৰ নাম বোৰ্ডৰ পৰা আহি আছিল। ঋষভ পন্তৰ নামো আহিছিল। সুনীল গাভাস্কাৰৰ দৰে প্ৰাক্তন ক্ৰিকেটাৰে ঋষভৰ বাবে অনুৰোধ কৰিছিল। কিন্তু সুত্ৰই কৈছে যে সৌৰভকে ধৰি শীৰ্ষ পৰিষদৰ বিষয়াসকলে ৰোহিতৰ পক্ষত ৰায় দিছে।\nসৌৰভে অনুভৱ কৰে যে ৰোহিত শৰ্মা বিৰাটৰ দ্বাৰা এৰি দিয়া আসনৰ যোগ্য। ব'ৰ্ডৰ বিষয়াসকলে মুখ্যতঃ তৰ্ক কৰে যে দক্ষিণ আফ্ৰিকা ভ্ৰমণৰ পূৰ্বে আজিংক্য ৰাহানেৰ ঠাইত ৰোহিতক টেষ্ট দলৰ উপ-অধিনায়ক হিচাপে মনোনীত কৰা হৈছিল। ফলস্বৰূপে, অধিনায়কে এৰি যোৱাৰ পিছত অধিনায়কক উপ-অধিনায়কৰ দ্বাৰা সলনি কৰা হ'ব।\nFirst published: January 22, 2022, 09:48 IST\nIndian CaptainKL RahulRishabh PantRohit sharmaTeam IndiaTest match


Good news for India's defence department amid ongoing tensions on Indo-China border\nভাৰত-চীন সীমান্তত চলি থকা উত্তেজনাৰ মাজতে ভাৰতৰ প্ৰতিৰক্ষা বিভাগৰ বাবে ভাল খবৰ\nGood news for India's defence department amid ongoing tensions along the Indo-China border. Three rafale fighter jets were reconnected to the Indian Air Force on Wednesday.\nBy Asom Aditya\t Last updated Oct 14, 2021\nভাৰত-চীন সীমান্তত চলি থকা উত্তেজনাৰ মাজতে ভাৰতৰ প্ৰতিৰক্ষা বিভাগৰ বাবে ভাল খবৰ। বুধবাৰৰ দিনা ভাৰতীয় বায়ু সেনাত নতুনকৈ সংযোজিত হ’ল আৰু ৩খন ৰাফেল যুঁজাৰু বিমান। বুধবাৰে মাজনিশা ফ্ৰান্সৰ পৰা ইউএই হৈ ভাৰতত প্ৰৱেশ কৰে ৩খন ৰাফেলে। ইতিমধ্যে ভাৰতীয় বায়ু সেনাই ২৬খন ৰাফেল এয়াৰক্ৰাফট ফ্ৰান্সৰ পৰা লাভ কৰিছে। নতুনকৈ সংযোজিত হোৱা ৩খন ৰাফেল এয়াৰ ক্ৰাফটৰ সৈতে ভাৰতে ফ্ৰান্সৰ পৰা সৰ্বমুঠ ২৯খন ৰাফেল লাভ কৰিলে।\nগুজৰাটৰ জামনগৰ এয়াৰফৰ্চ ষ্টেচনত অৱতৰণ কৰা এই ৩খন ৰাফেল এয়াৰক্ৰাফটে পঞ্জাৱৰ আম্বালৰ গ’ল্ডেন এয়াৰ স্কোৱাড্ৰনত চামিল হ’ব বুলিও জানিব পৰা গৈছে। উল্লেখযোগ্য যে, ২০১৬ চনত প্ৰায় ৬০ হাজাৰ কোটি টকাৰে ভাৰত চৰকাৰে ভাৰতীয় বায়ু সেনাৰ শক্তি বৃদ্ধিৰ বাবে ৩৬খন ৰাফেল এয়াৰ ক্ৰাফট ক্ৰয় কৰাৰ চুক্তি কৰিছিল।\nবৰ্তমানলৈকে ইয়াৰ ২৯খন ৰাফেল বিমান লাভ কৰিলে ভাৰতে। এয়াৰ চীফ বি আৰ চৌধুৰীৰ মতে ডিচেম্বৰৰ ভিতৰত আৰু ৩খন ৰাফেল ভাৰতীয় বায়ু সেনাত সংযোজিত হ’ব। ৰাফেলৰ অন্তৰ্ভুক্তিয়ে ভাৰতীয় বায়ু সেনাক বহুগুণে বেছি শক্তিশালী কৰিছে বুলিও এয়াৰ চীফ গৰাকীয়ে মন্তব্য কৰে।\nবুধবার অষ্টমীর রাতে শ্রীভূমির পুজো দর্শকদের জন্য বন্ধ হয়ে গেলেও, বৃহস্পতিবারও সকাল থেকেই মণ্ডপের বাইরে রয়েছে লম্বা লাইন


মহীশূৰ নৰসিংহশ্বৰ শ্ৰীনিবাস - অসমীয়া ৱিকিপিডিয়া\nমহীশূৰ নৰসিংহশ্বৰ শ্ৰীনিবাস\n১৬ নৱেম্বৰ, ১৯১৬\n৩০ নৱেম্বৰ, ১৯৯৯ (৮৩ বছৰ)\nThe Remembered Village, Indian Society through Personal Writings, Village, Caste, Gender and Method: Essays in Indian Social Anthropology\nমহীশূৰ নৰসিংহশ্বৰ শ্ৰীনিবাস (ইংৰাজী: Mysore Narasimhachar Srinivas, ১৯১৬–১৯৯৯) বা চমুকৈ এম. এন. শ্ৰীনিবাস হৈছে এজন সমাজতত্ত্ববিদ। তেওঁ ভাৰতীয় সমাজতত্ত্বক বিশ্বদৰবাৰত প্ৰতিষ্ঠিত কৰিবলৈ সক্ষম হৈছিল। তেওঁৰ British School of Anthropology আৰু America Anthropology ৰ লগত সক্ৰিয় সহযোগ আছিল। ভৰতৰ নৱপ্ৰজন্ম বহুতো সমাজতত্ত্ববিদক শ্ৰীনিবাসে সমাজতাত্বিক শিক্ষাৰে শিক্ষিত কৰি গৈছে।\nএম. এন. শ্ৰীনিবাসৰ জন্ম হৈছিল মহীশূৰৰ এটা বাহ্মণ পৰিয়ালত ১৯১৬ চনৰ ১৬ নৱেম্বৰত। শ্ৰীনিবাসে মহীশূৰ বিশ্ববিদালয়ত অধ্যয়ন কৰিছিল আৰু পাছত বম্বে বিশ্ববিদ্যালয়ৰ পৰা জি.এচ ঘূৰীৰ তত্ত্বাৱধানত স্নাতকোত্তৰ ডিগ্ৰী লাভ কৰে। তেওঁ স্নাতকোত্তৰ ডিগ্ৰীৰ বাবে প্ৰস্তুত কৰা গৱেষণা পত্ৰ "Marriage and Family among the Coorgs"খন ১৯৪২ চনত গ্ৰন্থ আকাৰে প্ৰকাশ পায়। শ্ৰীনিবাসে ১৯৪৪ চনত ঘূৰীৰ তত্ত্বাৱধানতে ডক্টৰেট ডিগ্ৰীৰ বাবে গৱেষণা গ্ৰন্থখন দুটা ভাগত জমা দিয়ে আৰু ডক্টৰেট ডিগ্ৰী ৰাভ কৰে। ইয়াৰ পাছতে তেওঁ ১৯৪৫ চনত অক্সফ'ৰ্ড বিশ্ববিদ্যালয়ৰলৈ অধ্যয়নৰ বাবে যায়। তাত প্ৰথমে তেওঁ Radcliffe Brown আৰু পাছত Evans Pritchard ৰ ওচৰত শিক্ষা গ্ৰহণ কৰে।\n১৯৪৮ চনত শ্ৰীনিবাসক অক্সফ'ৰ্ড বিশ্ববিদ্যালয়ত ভাৰতীয় সমাজতত্ত্বৰ প্ৰৱক্তাৰূপে নিযুক্তি দিয়া হয় আৰু তেওঁ ৰামপুৰত ক্ষেত্ৰ অধ্যয়নৰ কাম আৰম্ভ কৰে। ১৯৫১ চনত তেওঁ অক্সফ'ৰ্ড বিশ্ববিদ্যালয়ৰ পৰা পদত্যাগ কৰে আৰু বৰোদাৰ মহাৰাজ চায়াজী ৰাও বিশ্ববিদ্যালয়ত সমাজতত্ত্ব বিভাগ আৰম্ভ কৰে। শ্ৰীনিবাসে ১৯৫৬ চনত Delhi School of Economics ত অধ্যাপক হিচাপে যোগদান কৰে আৰু তাত সমাজতত্ত্ব বিভাগ স্থাপন কৰে। ইয়াৰ পাছত তেওঁ বাংগালোৰত "Institute of Social Change Development" স্থাপন কৰিবৰ বাবে ১৯৭১ চনত দিল্লী বিশ্ববিদ্যালয়ৰ পৰা বাংগালোৰলৈ আহে।\nশ্ৰীনিবাসে প্ৰণয়ন উল্লেখনীয় গ্ৰন্থসমূহ হ'ল:\nMarriage and Family in Mysore (1942).\nReligion and Society among the Coorgs of South India(1952).\nCaste in modern India and other Essays(1964).\nThe Remembered Village(1976).Etc\nভাৰতীয় সমাজতত্ত্ববিদ এম. এন শ্ৰীনিবাসৰ ১৯৯৯ চনৰ ৩০ নৱেম্বৰত মৃত্যু হয়।\n↑ Barry Bearak, M. N. Srinivas Is Dead at 83; Studied India's Caste System, The New York Times,3December 1999.\n↑ M.N. Srinivas: Obituary in the Hindu Frontline Archived4March 2009 at the Wayback Machine.\n↑ 3.0 3.1 Joshi, P. C. (March 2000). "Remembering M. N. Srinivas (16.11.1916 — 30.11.1999)". Sociological Bulletin (Indian Sociological Society) খণ্ড 49 (1): 117–135. https://www.jstor.org/stable/23619893.\n↑ 4.0 4.1 Menon, Parvathi. "A scholar remembered". Frontline. The Hindu. http://www.frontlineonnet.com/fl1626/16261120.htm। আহৰণ কৰা হৈছে: 17 January 2013.\n↑ উচ্চতৰ মাধ্যমিক সমাজতত্ত্ব (সমাজতত্ত্ব পৰিচয় আৰু সমাজবোধ),উৎপল শইকীয়া,মৃদুল শইকীয়া, প্ৰদ্যুত হাজৰিকা প্ৰকাশ,সপ্তম সংস্কৰণ ২০১৬,পৃষ্ঠা-২৪২-২৪৩\n"https://as.wikipedia.org/w/index.php?title=মহীশূৰ_নৰসিংহশ্বৰ_শ্ৰীনিবাস&oldid=299056"ৰ পৰা অনা হৈছে\nএই পৃষ্ঠাখন ২০ ছেপ্টেম্বৰ, ২০২১ তাৰিখে ০৯:৩৫ বজাত অন্তিম সংশোধন কৰা হৈছিল।